
PRAEFATIO. 


Quandoquidem  nemo  me  ipso  melius  et  scit 
et  intelligit , quanta  Virorum  Doctorum  indul- 
gentia hae  studiorum  meorum  primitiae  indigeant ; 
haud  a re  alienum , immo  maxime  necessarium  , 
duco , ut  ante  omnia  alia  breviter  exponam , qui- 
bus causis  haec  scriptio  suam  originem  debeat , et 
qua  ratione  evenerit , ut  illa  pro  materiae  prae - 
stantia  ac  dignitate  non  satis  docte  et  copiose 
elaborata  reperiatur. 

Quum  nimirum  ab  aliquo  inde  tempore  obser- 
vationum de  systemate  nervoso  faciendarum  cu- 
piditate arderem , iliumque  ardorem  non  modo 
non  exstinguere , nedum  opprimere , vellem , a e a/ 
contra  ea  multum  et  temporis  et  laboris  illi  im- 
p>enderem , quippe  quod  praeter  magni  animi  vo- 
luptatem simul  etiam  haud  spernendam  utilitatis 
copiam  ex  eo  me  percipere  sentiebam:  tamen  id 
minime  eo  consilio  agebam , ut  ex  factis  facien- 
dis ve  observationibus  illis  postea  nonnullas  seli- 
gerem , quibus  pro  Dissertationis  Inauguratis 
argumento  uterer.  Plane  aliud,  mihi  tunc  pro - 


VIII 


positum  erat . Eodem  enim  illo  tempore , 
systematis  nervosi  studiosae  investigationi  ac 
perscrutationi  me  tradideram , simul  etiam  in 
longe  alia  futurae  Dissertationis  materia  colli- 
genda et  elaboranda  occupatus  eram , nec  quid- 
quam intentatum  relinquebam , quominus  expe- 
rirer, quid  illa  in  parte  humeri  valerent , quid « 
<^we  ferre  recusarent . 

Verum  enim  vero , interea,  dum  in  utrumque 
hoc  studium  incubueram , non  modo  propositae 
Dissertationis  apparatus  in  tantum  mihi  excre- 
verat , ut  illum  angustis  Academicae  scriptionis 
finibus  circumscribi  ac  contineri  non  posse  om- 
nino animadverterem , sec/  insuper  etiam  tempus 
tacito  passu  praeterierat , e/  «fces  jamjam  ade- 
rat, variis  de  causis , Aoe  /oeo  enar- 

- rare  nil  attinet , Academici  honores  mihi  peten- 
di essent. 

Jam  igitur , me  ex  difficultate , in  quam 

imprudens  ac  praeter  exspectationem  meam  in- 
cideram, utcunque  expedirem , neque  in  his  re- 
rum temporumque  adjunctis  me  copia  inopem 
faceret , nihil  ferme  aliud  mihi  superesse  vide- 
batur, nisi'  ut  vel  illum  magno  cum  labore  col- 
lectum et  propemodum  ad  perfectionem  ac  ma- 
turitatem perductum  apparatum  frustillatim  qua- 
si dissecarem , e^  ex  eo  aliquid  tamquam  imma- 
turum ?iec  suis  numeris  absolutum  parium  ede- 
rem, vel  ut  ad  meas  de  systemate  nervoso  non 
nisi  m privatum  usum  factas  observationes , 


quam  ad  sacram  anchoram , conf  ugerem , e/ 
de  mihi  salutem  quomodocunque  peterem . Neu- 
trum  quidem  mihi  admodum  placebat  et  arride- 
bat; sed  alterutrum  tamen  facere  me  oportebat , 
se  constituto  tempore  voti  mei  compos , A.  e.  Aca- 
demicorum in  arte  Medica  hortorum  particeps 
fieri  vellem.  Itaque  necessitatis  vi  coactus  ex 
observationibus  meis  de  systemate  nervoso  non- 
nullas ad.  Vitam  Organicam  et  Animalem  spec- 
tantes selegi , easque  eatenus  elaborare  studui , 
quatenus  illud  a me  intra  istud  breve  temporis 
spatium , cui  inclusus  haerebam , omnino  fieri 
potuit . 

Atque  quum  haec  ita , modo  dixi , sese  ha- 
buerint, id  imprimis  spero , fore  ut  harum  re- 
rum periti  et  intelligentes  Lectores  hunc  meum 
laborem  aequi  bonique  consulant , nec  omnia  ad 
vivum  resecent , .ser/  in  aestimando  hujus  speci- 
minis pretio  ob  causas  a me  relatas  cum  aliqua 
benevolentia  et  indulgentia  versentur , sibique 
persuadeant , me  ipsorum  in  judicando  lenitate 
praecipue  excitatum  iri  ad  illud  majus  opus  pro- 
pediem  majori  cum  diligentia  et  studio  edendum  , 
quod  in  manibus  et  sub  incude  habeo , atque  in 
quo  sententiam  meam  de  gangliis  exponam , 
nm  in  hac  Dissertatione  nullam  mentionem  om- 
nino feci.  — Caeterum  vero  adhuc  restat , ut  ra- 
tione hujus  Dissertationis  animadvertam , me  in 
priori  ejus  Sectione  nervos  sensorios  opposuisse 
nervis  motoriis,  e/  «w  posteriori,  eosdem  hos  ner- 

vos  appellasse  nervos  sensationis  et  hoc  nomine 
nervis  sensus  peculiaris  item  opposuisse. 

Antequam  vero  ad  metam  in  hoc  stadio  propo- 
sitam accedam , studiisque  Academicis  meis  finis 
imponatur , officii  mei  rationes  id  a me  praeci- 
pue postulare  scio  et  sentio , ut  me  paucis  sal- 
tem verbis  cum  ad  magistros  meos , tum  ad  alios 
fautores  et  amicos  meos  convertam , quibus  om- 
nibus tot  et  tanta  me  debere  ultro  profiteor . 

Primum  igitur  Vobis  gratum  animum  testificor 
eruditissimis  Philosophicae  et  Medicae  faculta- 
tis Professoribus  Academiae  Hafniensis , quo- 
rum institutione  frui  mihi  contigit , quorum- 
que doctrina  ubivis  terrarum  nimis  cognita  esi , 
quam  ut  illa  meo  praeconio  indigeat , et  nimis 
magna , quam  ut  ego  eam  pro  meritis  laudare 
queam. 

Satis  igitur  hoc  loco  sit , palam  profiteri,  me 
id  semper  in  maxima  felicitatis  meae  parte 
habiturum  esse , quod  ab  Boetis  simis  Viris,  H. 
OERSTED , HERHOLDT , JACOBSON  et  ESCHRICET 
certissima  benevolentiae  et  humanitatis  docu- 
menta toties  acceperim.  Vestrorum  igitur  bene- 
ficiorum memoriam  semper  gratissimo  pectore 
usurpabo,  nec  quidquam  unquam  magis  jucun- 
dum et  optatum  mihi  erit,  quam,  quavis  data 
opportunitate , et  verbis  et  factis  ostendere  pos- 
se , quanti  Vos  aestimem , quantique  pretii  Ves- 
tra in  me  collatu  beneficia  ducam. 

His  dictis , nunc  jam  ad  Vos  sesc  convertit 
oratio  mea , B octis simi  Batavi ! Qua  ratione , quae- 
so, Vestra  in  me  merita  praedicabo^  Verba  mihi 
deesse  sentio , quibus  id  satis  apto  ac  personis 
Vestris  digno  modo  perficiam.  A prima  enim  inde 
die , qua  pedem  in  terram  Vestram  intuli , usque 
in  hanc  ipsam , qua  haec  scribo , tantum 

singularem  humanitatem  et  hospitalitatem  Ves- 
tram ubivis  expertus  sum , sed  multi  etiam  Ves- 
trum eximia  liberalitatis  suae  documenta  mihi 
dederunt , atque  dum  in  persequendo  studiorum 
meorum  cursu  occupatus  eram , multa  eaque  in- 
signia adjumenta  mihi  suppeditarunt , sme  quibus 
ad  metam , in  hoc  doctrinarum  quasi  stadio  pro- 
positam, vix  aut  ne  vix  quidem  pervenissem.  Pro 
quibus  omnibus  in  me  tam  largiter  co  liat  is,  quo- 
rum summa  profecto  major  est,  quam  equidem 
unquam  sperare,  nedum  exspectare  potuerim, 
non  tantum  nunc  Vobis  ex  animi  sententia  ma- 
ximas gratias  persolvo , verum  etiam  me  per  om- 
nem reliquam  vitam  Vestrae  bene  fidentiae  me- 
moriam integram  et  illibatam  servaturum  esse , 
religiose  polliceor.  Nunquam  adeo  ingratus  ero  , 
ut  nomina  BERNARD , TEMMINCK,  G . VR0L1K , HEN- 
DRIES,  F.  J.  v AN  M A AN  EN  et  aliorum  cum  grati 
animi  sensu  non  usurpem . Numquam  adeo  im- 
pius ero , ut  Academicae  disciplinae  necessitu- 
dinem, huj usque  necessitudinis  sanctitatem  con- 
temnam et  nihili  in  posterum  ducam.  Quantum 
Clarissimis  illis  Professoribus  Lugduno - Batavis 


debeam , quorum \ institutionis  disciplina  usus 
sum , semper  imis  infixum  medullis  mihi  haere- 
bit. Nam  non  modo  ex  ipsorum  scholis  publicis 
suavissimum  animi  pabulum  summamque  utili- 
tatem percepi , sed  etiam  ab  illis  colloquiis  do- 
mesticis , quae  modo  cum  Eruditissimis  Viris , 
REiNfVAPvDT  et  broers  , modo  cum  praeceptore 
carissimo , Clarissimo  J.  VAN  DER  hoefen  , modo 
cum  aestumatis  simo  Promo  tore  meo , Celeberrimo 
sandifort , ( cujus  praeterea  auxilium  benevolum 
mihi  maximi  momenti  fuit ) , modo  etiam  cum 
aliis  dilectissimis  hujus  Academiae  Professori- 
bus habui , nunquam , doctior , discessi. 

Haec  et  hujus  generis  alia  perpetuo  libens  ac 
gratus  agnoscam  et  prae  me  feram . 

Neque  minus  grato  pectore  illamagna  et  gravia 
officia  recolam , quae  mihi  solertissimus  et  amicis- 
simus Vir , Doctissimus  schlegel  toties  praesti- 
tit , quorum  memoriam  semper  tenebo , sicutiet  eam 
Virorum  D oct  is  simorum , siesbye  et  ae.  s.  mulder. 

Quibus  denique  verbis  utar , Carissimi  Amici , ut 
Vobis  ostendam , quanti  Vos  semper  fecerim , at- 
que etiamnum  faciam.  Vos,  inquam,  quibuscum 
in  utrdque  Academia,  cum  Hafniensi , tum  Lei- 
densi,  toties  musica  et  a^ovocc  tractavi , quibus- 
cum de  rebus  tam  seriis,  quam  jocosis , saepis- 
sime confabulatus  sum,  et  quibuscum , quod  ca- 
put rei  est,  semper  conjunctissime  vixi!  Velim 
igitur  Vobis  persuadeatis , me  omni  tempore  Ves- 
trae humanitatis  Vestraegue  amicitiae  memoriam 

maximo  in  pretio  habiturum  esse.  Laeta  ac  ju- 
cunda sane  mihi  recordatio  temporis  in  Acade- 
miarum  ambarum , modo  memoratarum , trans- 
acti semp er  erit , idque  ideo  inprimis , quod  mihi 
tam  felici  esse  contigit , ut  uno  eodemque  tem- 
pore vobiscum  vixerim , una  vobiscum  doctrina- 
rum studio  operam  navaverim , et  ex  sodalitio 
Vestro , carissima  capita!  tantum  suavitatis  et 
utilitatis  in  me  redundaverit.  Faxil  itaque  sum- 
mus rerum  humanarum  arbiter , ut  amicitia  nos- 
tra, quae  a communi  doctrinarum  amore  profecta 
est , in  dies  arctius  constringatur , atque  per 
omnem  reliquam  vitam  nostram  virtutis  vinculo 
contineatur. 

INTRODUCTIO. 


CONSIDERATIO  GENERALIS  FUNCTIONUM  VITAE. 


,uum  Fiinctionum  Organicarum  organa  of- 
ficinae sint , in  quibus  totius  corporis  nutrimen- 
tum praeparatur , nullam  actionis  intermissionem 
ferunt : materies  enim , quam  praeparant , ad  cor- 
poris conservationem  omnino  requiritur.  Ipsarum 
itaque  protracta  intermissio  aut  plenaria  quies  co- 
gitari nequit,  quum  destructionem  totius  machinae 
brevi  provocaret.  Materiem  in  corporis  conserva- 
tionem adbibendam  solummodo  elaborant,  non 
enim  advehunt  aliunde;  haec  vero  Vitae  Animalis 
Functionibus  demandata  est  provincia.  Conferunt 
enim  Animales  Functiones  e rebus  externis,  quae  in 
nutrimentum  corporis  cedere  possunt'  et  organis  Vi- 
tae Organicae  tradunt,  ut  debita  ratione  elaboren- 
tur, adeo  ut  hac  in  parte  Vitae  Organicae  praesint. 
Quo  munere,  ut  rite  fungantur,  ad  varias  condi- 
tiones, materiaeque  diversam  naturam,  se  in  natu- 
rali statu  accommodare,  adeoque  diversas  modifi- 

cationes  necessario  subire  debent.  Functiones  au- 
tem organicae  absolutam  modificationem  subeunt 
nullam,  quoniam  nullam  habent  directam  relatio- 
nem cum  rebus  externis , quibuscum  solummodo 

Vilae  Animalis  ope  in  contactum  veniunt.  Vita 
Vegeta tiva  igitur  hac  in  parte  passiva  jure  dici- 
tur, quum  in  ea  tantum  conditione,  in  qua  est 
posita,  agere  valeat.  Hinc  relatio  ejus  ad  tempus, 
spatium  atque  materiem  non  alia  est,  nisi  mediata , 
ut  ajunt.  Quaecunque  accipit,  licet  corpori  mi- 
nus proficua  sint,  ea  quidem  elaborare,  eorum  - 
que  indolem  saepe  mutare  valet,  ita  ut  scopo  sa- 
tisfaciant, aut  si  nimis  heterogenea  sunt  per  natu- 
rales aut  practernaturales  vias  ejicere,  sed  nun- 
quam a priore  a nocentibus  utilia  distinguere  aut 
haec  prae  illis  eligere  potest.  Hoc  Vitae  Animalis 
Duci  (1)  est  demandatum,  qui,  quasi  consilio  cap- 


(1)  Antequam  vero  ad  accuratiorem  functionum  considera- 
tionem transeamus,  opus  est,  ut  moneatur  ro  Dux 
functionum  animalium  et  organicarum  pro  Vi  Animali 
[Animo)  et  Vi  Organica  hic  adhibitum  esse,  de  cujus 
vocabuli  usu  sequentia  monere  liceat. 

Licet  fateri  debeamus,  to  Dux  Vitae  tum  Animalis 
tum  Organicae  rite  explicari  non  posse , aut  aliam  vocem 
in  ipsius  locum  substitui,  quae  rei  exprimendae  naturam 
melius  explicat,  hoc  tamen  vocabulum  potius  videba- 
tur adbibendum,  quam  ea,  quibus  hucusque  usi  hac  in 
re  fuerunt  Auctores.  Eadem  nimirum  perspicuitas  deside- 
ratur in  voce  Animus , quae  convenit  cum  significa- 
tione Ducis  Vitae  Animalis , et  in  voce  Vis  Organica 
pro  Duce  Vitae  Organicae , quamvis  tamen  xo  Vis  Orga- 
nica melius  exprimere  videatur  id,  quod  repraesentare 
debemus,  quam  ro  Animus . Proprietates  nimirum,  qui- 
bus Natura  varia  producit  phaenomena , Vires  vocan- 
tur, et  quamquam  liasce  Vires,  ipsarumque  phaeno- 
mena imitari,  provocare,  quin  innuo  secundum  cer- 
tas leges  explicare  valeamus,  quod  verbi  gratia  in  re- 
luis Physicis  et  Chemicis  ita  obtinet,  nihilominus  tamen 

io,  factaque  electione  Conductores  suos  (Nervos)  , 
in  actum  deducit,  ut  jussa  ejus  peragant.  Ipsius 
autem  Ducis  est  comperire,  quatenus,  quae  ex- 
seritur, actio,  consilio  respondeat,  et  in  statu  na- 
turali hoc  comperit,  vel  saltem  comperire  potest. 
Quum  igitur  Organicarum  Functionum  excercitium 
interrumpi  haud  possit,  quum  porro,  qui  hocce 


aeque  mimis  explicari  potest,  quare  leges  istae,  quibus 
Naturae  Vires  innituntur,  ita  agant,  quam  quare  leges 
cientur,  quibus  obediat  Vis  Vitalis.  Et  quod  productum 
Vitae  Organicae  nec  imitari,  nec  provocare,  nec  tam 
accurate  explicare  possimus,  quam  productum  rerum  Phy- 
sicarum ct  Chemicarum  , hujus  rei  in  causa  habeatur, 
quod  materiae , in  quas  agunt  vires  Chemicae  et  Me- 
chanicae , eo  in  statu  in  Natura  inveniri  soleant , in  quo 
vim  suam  exserere  possint  5 quod , quoad  materiem  Vi- 
tae Organicae  , haud  ita  locum  habet.  Neino  sane  mi- 
rabitur, vocis  Vis  significationem  non  plane  intelligi 
posse;  nihil  enim  inteliigitur , si  ad  causam  causarum 
respiciamus.  Sed  vox  ista  denominatio  est  generalis,  quae 
ubivis  usurpari  potest  et  comparationi  perquam  idonea. 

Eandem  quoque  cb  causam  to  Vis  Animalis  potius  mi- 
hi esse  videtur  et  clarius,  quam  r'o  Animus . Non  inde 
sequitur , ut  Materialistarum  fert  opinio , Animum  pro 
producto  habendum  esse  evolutionis  corporeae , aut 
esse  partem  quandam  corporis.  Quid  obstat,  quomi- 
nus Animus , Ens  illud  summe  sublime,  cujus  ope  Deus 
Sibimet  Ipsum  nobis  manifestat , quidni  Animus , inquam  , 
ante  corporis  ortum  et  post  ejus  interitum,  persistere 
possit?  Quod  corpore  indigeat,  ut  observabilis  fiat, 
quod  eo  manifestius  scse  ostendat,  suam  que  naturam 
eo  explicatius  prodat , quo  melius  ipsa  organa  praeci- 
pua, in  quibus  evolvitur,  evoluta  sint,  dubium  non 
est,  et  quatenus  Cerebrum  requiritur,  ut  Animi  vires 
scse  manifestare  possint,  ealenus  ego  Cerebrum  Mate- 
riem, et  Animum  Vim  Animalem  nuncupabo. 

1 * 

exercitium  concomitatur  motus,  nec  perfectam  in- 
termissionem , nec  nimiam  intensionem  patiatur , 
quum  denique  materiem,  qua  corpus  indiget,  non 
Ipse  eligat,  intelligere  in  promptu  est,  quomodo  fac- 
tum sit,  quod  Vitae  Vegetativae  Dux  in  naturali 
conditione,  nos  certiores  non  faciat , quid  intus  aga- 
tur» Modificationes  enim  Functionum  Vegetativa- 
rum  non  absolute  ab  ipsarum  Duce  dependent. 
Notetur  tamen,  quod  ipsi  Vitae  Animalis  Duci 
tarndiu  non  manifestetur  Functionum  Vegetativarum 
conditio,  quamdiu  secundum  justam  normam  sese 
habent , et  quamdiu  materia  elaboranda  rite  iis 
suppeditatur , sed  statim  ipsarum  praesentia  illi 
(Duci)  indicatur , si  forte  Vita  Organica , in  hac 
iliave  re , Ipsius  auxilio  indigeat , quin  immo  haec 
indigentia  adeo  magna  esse  potest , ut  veluti  vi  co- 
gatur Dux  ille  Vitae  Animalis  auxilium  adferre  , 
quatenus  occasio  sinit. 

Eo  autem  tempore , quo  Functiones  Animales  ita 
Vitae  Organicae  inserviunt , simul  et  sibi  prospi- 
ciunt: harum  enim  sublimiorum  Functionum  origo  et 
fons , uti  et  totum  corpus , cogitari  non  potest  si- 
ne Vita  Organica,  nec  haec  sine  illa. 

Praeter  mutuum  hocce  auxilium,  aliud  etiam  da- 
tur vinculum  attentione  dignissimum,  quo  nempe 
utriusque  ordinis  Functionum  Conductores  (Nervi) 
in  semet  invicem  agunt,  ita  ut  Conductores  Orga- 
nici (Nervi  Vitae  Vegetativae)  recte  demum  finibus 
suis  respondeant , et  Conductores  Animales  (Nervi 
Vitae  Animalis)  organicas  nanciscantur  facultates. 
Sed  de  hisce  rebus  in  posterum  copiosius  dicendi 
locus  erit. 

DIVISIO  GENERALIS  PHAENOMENORUM  VITAE. 

I „ 

Omnia , quae  Vita  producit , phaenomena , ad 
tres  classes  praecipuas  reduci  possunt , nempe : 

1.  Ad  motum ; 

2.  Ad  sensum  ; 

3.  Ad  mutationem  materiei. 

1.)  Motus  in  animalibus,  tum  causarum  motum 
excitantium , tum  etiam  ipsarum  partium , in  qui- 
bus motus  obtinet , ratione  habita , triplicis  est 
generis : 

a. )  Partes,  quae  moventur,  iis  partibus  cedunt, 
quae  motum  imprimunt , et  vis  motricis  ratione 
habita , passive  sese  habent , ne  vel  levissimam 
reactionem  ostendentes. 

b. )  Aut  partibus  ipsis,  quae  moventur,  vis  mo- 
trix  inest  et  reactio  in  alia  corpora:  neque  ipsarum 
motus , ut  in  casu  priore , solummodo  pendet  a 
vi  motrice  aliarum  partium , (quae  ipsae  moven- 
tur) ; sed  etiam  a suis  magis  minusve  conspicuis 
movendi  viribus.  Neminem  autem  fugit , alterum 
horum  motuum  alterum  producere. 

Nec  tamen  ii  motus  soli  sufficiunt , ut  corpus 
rebus  externis  admoveant,  aut  has  e contrario  cor- 
pori ; aut , ut  aliis  verbis  utar , minime  ii  sunt , 
qui  corpori  nutrimentum  > quod  ipsi  necessarium 
est , advehant , et  nocentia  a corpore  arceant ; 
quae  ut  fiant  : 

c. )  Tertius  quidam  motus  requiritur,  is  scilicet, 
cui  summa  Animalis  Potentia,  Animus  nempe,  prae™ 

est,  qui  corpus  singulasve  ejus  partes  movere  po- 
test multifariam,  qui  et  mutatum  membrorum  po- 
situm , per  longius  intervallum  servare  valet , aut 
in  pristinum  situm  restituere. 

Monere  autem  vix  opus  est , prioris  et  secundi 
generis  motum  directe  aut  indirecte  ab  hocce  mo- 
tus genere  provocari. 

Hunc  quidem  motum  Voluntarium  sive  Anima- 
lem dicimus , illum  (prioris  et  secundi  generis)  In- 
voluntarium sive  Organicum.  In  toto  autem  corpo- 
re , in  omnibus  sc : partibus , quae  ad  nutritionem 
corporis  conferunt,  igitur  tam  in  iis,  quae  Func- 
tionibus Organicis , quam  quae  Animalibus  desti- 
natae sunt,  motus  ille  organicus  adest;  dum  con- 
tra motus  animalis  in  certis  solummodo  corporis 
partibus  obtinet. 

2.)  Ut  autem  motibus  istis  ea  detur  directio, 
quae  corpori  prosit , ut  quae  utilia  sunt , corpori 
adferant , nocitura  quaevis  effugere  atque  a cor- 
pore arcere  possint , Animus  rursus  alio  'indiget  Du- 
ce, qui  Ipsum  de  rebus  proficuis  atque  noxiis  cer- 
tiorem faciat , ad  illas  quasi  ducat , ab  his  vero 
arceat.  Talis  autem  Animi  Dux  Sensus  est , cujus 
evolutio  ut  et  facultates  motoriae , loco  sive  Medio 
(ut  ajunt)  respondent,  in  quo  animalia  vivunt,  nec 
non  cibis , quibus  vescentur , et  hostibus , a quibus 
semet  defendere  debent.  Corpus  illo  carere  non 
potest , nam  sine  Sensu  Motus  quilibet  Animalis 
nullius  foret  utilitatis;  utroque  solummodo  con- 
spirante, animal  quodvis  revera  animal  est. 

Inde  igitur  intelligitur , Vim  Animalem  constare 

ex  Vi  Animali  Motrice , el  Vi  Animali  Sensitiva  ; 
et  ut  supra  Functionum  Vegetatiyamm  organa 
cinas  diximus , ita  organa  motus  animalis  Procu- 
ratores appellare  liceat,  dum  organa  sensus  Cus- 
todes vocamus , quorum  ope  Animus  certior  fieri 
potest,  de  iis,  quae  ingerantur  in  ipsas  officinas,  et 
utrum  ingesta  materies  utilis  sit  et  idonea  nec  ne? 

Custodes  jure  merito  hoc  nomen  adeptos  esse, 
inde  patet , quod  semper  in  limitibus  observentur , 
quibus  tota  circumdatur  Officina.  In  promptu  au- 
tem est , eos  in  eo  potissimum  loco  adesse  debere , 
in  quo  materies , ex  qua  nutrimentum  fiet , pri- 
mum in  corporis  contactum  venit.  Cogites,  L.  B. 
quamnam  regionem  corporis  occupet  auditus,  vi- 
sus, olfactus  et  gustus,  vel  et  ipse  tactus  sensus. 
Quamvis  enim  universa  cutis  sensilis  sit , eae  tamen 
partes  prae  aliis  sensilitate  gaudent , quae  nutri- 
mentum eligunt  et  ori  admovent  v:  gr:  apices  di- 
gitorum. 

Solos  Custodes  certiores  nos  reddere  de  motibus 
externis,  extra  omnem  dubitationem  est  positum. 
Nam  si  verbi  causa  , aut  crus  aut  brachium  move- 
mus , minime  sentimus , quot  et  quinam  musculi 
huncce  motum  perficiant;  neque  innotescit  nobis, 
a quonam  loco  exeat  ille  motus , nec  in  quemnam 
locum  desinat;  eodem  modo  ipsam  musculi  muta- 
tionem non  sentimus.  Quod  autem  membrum  mo- 
veatur et  quomodo  ille  motus  fiat , hoc  solummodo 
nobis  innotescit  ex  mutatione , quam  subit  in  Spa- 
tio eircumdaiite , partium  ratione  habita,  quae  in 
hoc  spatio  versantur.  Cute  enim  affecta  , mutatio- 
nem quandam  ab  applicato  quocumque  stimulo  per- 

cipimus,  quae  nos  certiores  reddit  et  de  stimuli, 

et  de  motus  indole. 

Vix  autem  opus  est , ut  moneamus , ipsa  organa 
sensuum^  quamquam  organa  motus  in  propinquo 
habeant , vi  motrice  tamen  carere.  Cutis  v : gr  : 
quamquam  moyeatur  musculis , iisque  numerosis , quin 
immo  musculis  cutaneis , nullum  tamen  animalem 
motum  exserere  valet.  Paries  quae  sentiunt , mo- 
tum non  provocant . Eodem  modo  res  se  habet 

in  organis  gustus , olfactus , visus  atque  auditus. 

* 

Quae  in  lingua  gustat,  quae  in  naso  olfacit,  quae 
in  oculo  videt , quaeque  in  aure  audit , ea  pars 
allatam  solummodo  impressionem  recipit  et  ad  cen- 
trum propagat , quo  in  loco  accepta  impressio 
percipitur;  sed  ipsae  illae  partes  sibimet  hancce 
impressionem  suggerere  non  valent , quin  immo , non 
nisi  aliarum  virium  interventu  cum  rebus  externis 
communicant,  et  impressiones  arcessunt:  neque  si- 
bimet ipsis  neque  aliis  partibus  motum  conciliare 
possunt.  Requiritur  igitur , ut  a vi  quadam  mo- 
veantur , quod  fieri  potest  (praeter  motum  orga- 
nicum , qui  in  iis  obtinet)  , per  instrumenta  mo- 
toria i.  e.  per  Musculos , qui  singula  organa , et 
qui  totum  corpus  movent ; et  hac  ratione  organa 
sensus  cum  rebus  externis  communicant. 

Injuria  autem  quis  dicat,  impressiones  rerum 
externarum  absque  voluntate  nostra , absque  mo- 
tu animali , ad  perceptionem  nostram  pervenire. 
Nam  quisquis  sit  locus,  in  quo  versemur  in  hoc 
orbe  terrarum,  animali  saltem  motu  huc  delati  su- 
mus. Utrum  hicce  motus  a nobismet  ipsis,  an  ab 
aliis  institutus  sit,  id  jam  missum  facimus:  nam, 

quem  primum  occupavimus  in  mundo  locum , hunc , 
non  nisi  externo  auxilio , adepti  sumus.  Quod  au- 
tem impressiones  non  effugere , aut  celeriter  amo- 
vere possimus,  hujus  rei  in  causa  est,  quod  eas 
non  praevidemus,  nec  etiam  in  antecessum  compu- 
tare valemus.  Nonne  praeterea  libera  nostra  vo- 
luntate ad  impressiones  istas  ducimur , vel  ad  ea 
saltem  loca,  in  quibus  serius  ocius  observabuntur? 
Quam  saepissime  sensibilitas  nostra  experientiae  et 
providentiae  defectu  ingrate  adficitur.  Sed  impe- 
tus ille,  quo  sensibilitas  nostra  percellitur,  atten- 
tionem nostram  conciliat  et  veluti  digito  ostendit , 
qua  ratione  vitandum  sit  periculum,  si  quae  ad- 
huc evitandi  spes  supersit  (1). 


(1)  Perceptionem  non  semper  periculo  respondere  cuivis 
est  cognitum.  Non  omnia  enim  venena  ingrate  et  acri- 
ter sapiunt , quin  et  materiae  dantur  corpori  amicis- 
simae , quarum  tamen  sapor  non  omnibns  hominibus 
aeque  placet.  Excelsior  interdum  requiritur  animi  ac- 
tio , ut  a nocentibus  utilia  dignoscantur  Haec  vero 
actio  semper  sensibus,  (Custodibus  supra  memoratis), 
tanquam  fundamento , innititur  5 qui  quidem  Custodes 
semper  primas  partes  tenent. 

Quomodo  autem  minuatur  sensibilitas , quomodo  Ani- 
mus adpropinquans  periculum  minus  acute  animadver- 
tat , prout  illud  , corpori  imminens , decrescit , prout  cor- 
pus illi  adsuefactum  est,  vel  prout  motus  animalis 
periculum  effugere  didicit,  quam  saepissime  quotidiana 
vita  nos  docet.  Qui  saepius  undis  procellisque  vexatur 
navita,  ventos  vix  sentit,  quos  caute  metuunt  urbani 
homines.  De  excelsis  rupibus  timenda  barathra  vix 
animadvertunt  monticolae , in  quae  nemo , nisi  adsue- 
tus , impune  oculos  conjiciat.  Vix  amplius  mallei  sui 
sonitum  percipit  faber  ferrarius,  quamvis  initio,  crebro 

Si  j am  in  aliud  argumentum  oculos  converta- 
mus, si  v:  gr:  organicam  cutis  efficaciam  conside- 
remus, objectionibus,  si  quae  fortassis  hic  nas- 
cantur, responderi  potest  ope  considerationum,  si- 
milium iis,  quas  supra  adtulimus.  Si  adsumimus, 
motum  animalem  requiri , qui  nutrientem  mate- 
riem corpori  suppeditet , nocentem  a corpore  ar- 
ceat , quidnam  igitur  in  causa  est , cur  cutis , 
absque  motus  animalis  interventu,  materiem  ex  re- 
bus externis  adsumat , cum  sanguine  conjungat , 
aliasque  materies  eliminet? 

Cutem  huic  muneri  vacare  debere , ut  et  vitae 
vegetativae  organa , quae  intus  in  corpore  latent , 
acceptam  materiem  elaborant , hoc  nemini  non  li- 
quet. Yitam  organicam  requiri  semper  actuosam , 
vitaeque  animalis  efficaciam  saepe  ab  ipsa  in  auxi- 
lium vocari,  supra  jam  diximus.  Indiget  ventri- 
culus cibis , quos  elaboret : indiget  cutis  Medio 
quodam , ut  ajunt,  sive  Atmosphaera,  in  qua  age- 
re possit.  Ventriculo  ingeritur  alimentum  ope  Vi- 
tae Animalis,  ipsa  vero  atmosphaera  etiam  cum 
cute  per  motum  animalem  in  contactum  venit.  Hoc 


resonantibus  ictibus , caput  ipsi  dolebat.  Qui  sobrios 
homines  quam  veliemenlissime  afficit,  spiritus  vini,  po- 
tatores vix  tangit.  Qui  Anatomiae  est  deditus , cada- 
verum foetorem  non  curat,  caet.  Non  is  sum,  qui  con- 
tendam sensuum  aciem,  exercitatione  decrescere,  con- 
trarium plerumque  obtinet.  Verum  enim  vero  Animus 
istiusmodi  res  neglige.re  solet,  quas  haud  inultum  in 
corpus  valere , experientia  cognovit,  aut  conductoribus 
suis  nondiu  m eo  quiescit,  quod  nullam  vim  in  corpus 
exserit,  aut  saltem  exserere  videtur. 

solummodo  discrimen  interest,  quod  in  hoc  casu  cor- 
pus intra  ipsam  materiem  nutrientem , in  illo 
contra  materies  intra  corpus  moveatur  $ uterque 
autem  motus  Yita  Animali  perficitur.  Utrum  cu- 
lis in  salubri  versetur  Medio , an  in  insalubri, 
utrum  circumdetur  aere  sicco,  an  humido , cali- 
do, an  frigido,  ea  omnia  ab  hoc  animali  motu  de- 
pendent. 

3.)  Mutatio  materiei  nusquam  in  corpore , ubi 
vis  vegetativa  adest , desideratur.  Sine  motu  or- 
ganico nullo  modo  cogitari  potest , cum  motu  ve- 
ro animali  nunquam  conjunctionem  init,  neque  in 
statu  naturali  cum  sensu  (1),  qui  tamen  in  statu 
abnormi  in  intimum  descendit  organismum  (sc:  in 
eas  partes,  in  quibus  alias  nullus  sensus  adest),  et 
Ducem  Vitae  Animalis  de  praesentia  cujusdam  hos- 
tis certiorem  facit.  In  posterum  locus  erit,  de  re- 
latione inter  motum  organicum  et  materiei  muta- 
tionem copiosius  disserendi. 

Haec  itaque  sunt,  quibus  innititur  Vitae  divisio  in 
Animalem  nempe  et  Organicam,  quarum  illa  mo- 
tum amplectitur  animalem  et  sensum , haec  vero 
motum  organicum  atque  materiae  permutatio- 
nem. Functiones  autem  illas,  sic  discretas,  com- 


(1)  Pleriquc  Physiologi  etiam  organicam  quandam  sensi- 
bilitatein  adsumunt,  sive  sensibilitatem  sine  conscientia. 
Haec  vero  sensibiJitas , de  qua  adliuc  sub  judice  lis 
est,  minime  referri  potest  ad  Custodes  corporis,  qui 
solummodo  in  Vita  Animali  inveniuntur. 

muni  junctas  esse  vinculo,  aliam  functionem  aiius 
ope  indigere , hanc  absque  illa  ne  cogitari  quidem 
posse,  neminem  certo  fugit.  Praeter  illud  vero 
vinculum,  quod  omnia  vitae  phaenomena  digito  quasi 
ostendunt , aliud  insuper  exstat  momentosissimum , 
quod  jam  supra  attigimus,  quod  vero  ut  fusius 
explicetur,  revertamur,  necesse  est,  ad  illas  cor- 
poris partes,  quae  summum  in  his  vitae  phaeno- 
menis locum  tenent,  ad  vitae  Factores  pmncipes , 
ad,  Nervos  nempe . Perspecta  Functionum  varietate , 
cognita  nervorum  in  his  Functionibus  actione  mo- 
mentosissima , inquirendum  est , an  Functionum 
illa  varietas  praecipue  a nervorum  varia  natura 
dependeat,  aut  aliis  verbis,  an  singulis  Functioni- 
bus peculiares,  propria  vi  praediti  nervi  praesint. 

Praescriptam  viam  si  persequi  vellemus,  primo 
indagandum  foret,  an  Vitae  Animali  et  Vegetativae 
nervi  sint  proprii,  dein  perquirendum,  an  utrius- 
que  vitae  diversae  Functiones  (sc:  motus  animalis, 
sensus,  motus  organicus  et  mutatio  materiei),  di- 
versis dirigantur  nervis?  Liceat  autem  aliquantum 
pervertere  ordinem,  atque  incipere  ab  illa  quaes- 
tionis parte,  quam  semel  hic  explicatam,  haud  rur- 
sus attingere  animus  est , quum  alias  ad  primam 
partem  saepius  revertamur,  necesse  erit,  utpote  pro- 
prium hujus  disputationis  argumentum. 


SECTIO  PRIMA. 


SECTIO  PRIMA , 

QUA  EXPLICATUii  QUATENUS  NERVI  DIFFERANT, 
PRO  DIVERSIS,  QUIBUS  INSERVIUNT, 
FUNCTIONIBUS. 


CAPUT  PRIMUM, 

QUO  DEMONSTRATUR  DUPLICIS  ORDINIS  ESSE  NERVOS 

VITAE  ANIMALIS. 


A nervis  Vitae  Animalis  incipiam  et  indicare 
conabor,  singulas  ipsius  Functiones  diversis  regi 
nervis.  Quantum  vero  in  re  tam  gravi  praestiterit 
Physiologia,  hoc  ipso,  quo  vivimus,  saeculo,  pauci 
sunt,  qui  non  videant,  nec  confiteri  velint,  nullam 
amplius  superesse  dubitationem,  quin  et  sensui  et 
motui  sui  sint  nervi.  Cujus  rei  veritatem  jam  du- 
dum , praesagiente  veluti  animo , suspicati  sunt  plures 
Viri  Docti;  nec  defuerunt,  qui  illam  docuerint, 
quamquam  sola  ratiocinatione  innitentes  (1).  Nunc 


(1)  Conf.  maximi L.  carol.  ouiL.  seueert  , de  Functioni- 
bus  radicum  anteriorum  et  posteriorum  nervorum  spi- 
nalium commentatio.  CarJsruhae  et  Badae  1833.  pag.  I. 
etc.  ubi  expositio  historica  hujus  doctrinae  invenitur. 

vero  tandem  per  experimenta  cuivis  regia  patefacta 
via  est. 

Anglicus  ille  celeberrimus,  carolus  bellius,  pri- 
mus fuit,  qui  locum  indicavit,  quo  hanc  nervorum 
diversam  naturam  praecipue  observare  licet,  quo 
scilicet  diversi  illi  nervi  nondum  juncti  sint,  ita  ut 
proprietates,  quae  dein  in  unico  nervo  observantur 
in  duobus  adhuc  nervis  separatae  sint , ut  aitei  nei  - 
vus  sentiendi  tantum  proprietate  gaudeat,  alter  mo- 
vendi facultate  praeditus  sit : Sensum  in  posteriori- 
bus Medullae  Spinalis  nervorum  radicibus  haere- 
re ' Animalem  Motum  pendere  ab  antei  101  ibus. 

Ingeniosae  illius  bellii  sententiae  veritatem  indubiis 
argumentis  stabilire  conatus  est  Celebeirimus  magen- 
dius,  qui  plura  instituit  experimenta,  ipsi  rem  pro- 
bantia atque  nonnullis  a his  5 non  veio  omnes  rem 
persuasam  sibi  his  experimentis  habueie. 

Post  Cl.  magexdium,  pro  rei  momento,  pauci 
tantummodo  eam  tractarunt,  et  qui  in  ipsa  ver- 
sati sunt,  non  omnes  ad* easdem  perducti  sunt  con- 
clusiones, nec  ii  qui  mage x dio  assensi  sunt,  diffi- 
cilia atque  decipientia  ipsius  experimenta  , faciliora  , 
simpliciora  atque  minus  fallacia  reddere  potuerunt. 
Hoc  vero  tandem  contigit  Clarissimis  joanxi  mullero 
atque  paxizzae  , qui  in  ranis  experimenta  tali  ra- 
tione instituerunt,  ut  facile  ab  unoquoque,  minus 
experto  haud  excepto,  repeti  valeani. 

Praeter  bellium  (1),  hoc  in  argumento  notabili 


(1)  Bejli,  , Idea  of  a new  Anatomy  of  llie  brain,  submitled 
for  tlie  observat,  of  his  friends,  London  1809.  Bell, 
Xn  Pliilosoph.  Transact.  1821  et  1822.  Bell  , An  ex- 

in  Anglia  versati  sunt  majo  (1)  et  schawius  (2); 
in  Gallia  praeter  magendium  (3)  fodera  (4) , 
amusat  (5),  flourens  (6)  et  b^glard  (7).  In  Ita- 
lia res  tractata  est  a bellingerio  (8)  , rolan- 


position  of  tlie  natural  System  of  the  nerves  of  the  hu- 
man  body.  London  1824.  — Qn  tlie  nervous  circle  etc. 
In  Philos.  Transact.  Tom.  II.  1826.  — Appendix  to  the 
papers  on  the  nerves.  London  1827. 

(1)  Majo,  Anatomic.  and  Physiological  C 'ommentaries , T. I. 
magendie  , Journal  1823.  Tom.  III.  N°.  4.  pag.  354. 

(2)  Shaw,  London  Pkysical  and  Medie . Journal  1823.  pag. 
449.  — Journal  of  Science  N°.  24  and  25.  — - On  partial 
paralysis  in  Med.  Chirurg . Transaction.  1822.  Vol.  XII. 
pag.  105.  — Archiv.  gener,  de  Med.  1823.  — Hamb.  Ma- 
gaz.  T.  IV.  1822.  pag.  70  et  313. 

(3)  Magendie,  Journal  1822.  Tom.  II.  N°.  3.  pag.  276.  et 
N°.  4.  pag.  366.  et  1823.  Tom.  III.  pag.  157.  Meckei/s 
Archiv.  Tom.  VIII.  p.  113 et  182. — Magendie,  Phy- 
siologie.  1825.  — Froriee’s  Notizen.  Nov.  1822.  N°.  58. 
et  65. 1823.  N°.  89.  — - Hamb.  Magazin.  1823.  T.  V.  pag. 
277.—  Backer  , Commentatio  ad  quaestionem  physiolog. 
a facultate  Medica  Academ.  Rheno-traj  ectinae  proposi- 
tam. 1830.  pag.  77.  etc. — Lund  , Physiologische  Resul- 
tate der  Hivisectionen  neurer  Zeit.  1825.  pag.  304.  etc. 

(4)  Magendie,  Journal.  Tom.  III.  pag.  191  etc. ■ — Diction- 
naire  des  Sciences  Med.  Journal  compl.  Tom.  XXIII.  1824. 
pag. 289.  — Lund,  1.  c. pag.  297.  Seueert,  1.  c.  p.  19. 

(5)  Hamb.  Magaz.  Tom.  X.  pag.  409. 

(6)  Magendie  , Journal.  1822.  Tom.  II.  pag.  392.  — Archi- 
ves  gener,  de  Med.  1823.  sept.  — Hamb.  Magaz.  T.  4 et  6. 
Salzburg.  Med.  Chirurg , Zeitung . 1825.  — Seubert, 
1.  c.  pag.  30. 

(7)  Liem.  d'Anat.  gener.  Paris  1827,  pag.  621. 

(8)  G.  F.  Bellingeri,  de  medulla  spinali  nervisque  ex  ea 
prodeuntibus  annott.  Anat.  Physiol . 1823.  . — Omodei 

Annali  universali  di  Medie.  1824.  Juli,  pag.  425.  — Acta 

do  (1),  atque  panizza  (2).  in  Dania  experimenta 
hanc  rem  illustrantia  instituit  escxirichtius  (3) ; in 
Suecia  retzius  (4).  In  llollandia  quaestio  prae- 
mio  ornanda  ab  Academia  Hheno-trajectina  propo- 
sita , ad  rem  investigandam  incitavit  bagkePlUm  (5). 
In  Germania  burdachius  et  de  brer  (6),  joann. 
MULLERUS  (7)  , TIEDEMANJSUS  (8)  , G.  R.  TREVI- 

ranus  (9)  et  stannius  (10)  experimenta  hac  de 
re  instituerunt ; praeterea  quaestiones  Halae  et 


Academ.  Taurin.  1824.  — * Hamb , Magaz.  Tom.  VIII. 
Salzburg.  Med.  Ckirurg.  Zeitung.  1825.  Tom.  IV. 
pag.  321.  Backer,  1.  c.  pag.  114  etc.  Seubert  , 
3.  c.  pag.  16. 

(1)  P\_o laneo  , Sperimenti  su  i fascicoli  dei  midollo  spinale . 
Torino  1828.  Journal  general  de  Med \ et  Ckirurg . Fevr. 
1829.  pag.  180.  Seubert,  1.  c.  pag.  28. 

(2)  Antonii  scarpa  , de  gangliis  nervorum  deque  origine 
et  essentia  nervi  intercostalis  ad iienricv  m weber  , Ana- 
tomicum Lipsiensem.  Miiano  1831.  — Oken’s  Isis.  1832. 
Heft  XII.  pag.  1322.  — Hildebrandt’s,  Anatomie . ed. 
E.  h.  weeer.  Tom.  III.  pag.  360. 

(3)  Esciiricht,  de  functionibus  nervorum  faciei  et  olfactus 
organi.  Halniae  1825. — Seubert,  3.  c.  pag.  11. 

(4)  Meckel’s  Archiv . Band  VI.  1832.  pag.  71.  Nota. 

(5)  Gerardi  backer,  1.  c.  — Seubert,  3.  c.  pag. 35. 

(6)  Burdacii  , vom  Bau  und  Leben  des  Gehirns . Tom.  I. 
pag.  262.  Tom.  III.  p.  100. 

(7)  Frqriep’s  Notizen . 1831.  Marz.  N°.  646.  et  April.  N°. 
647. — IIildebrandFs  , Anatomie . ed.  e.  h.  weber.  T. 
III.  pag.  359.  sqq. 

(8)  G.  R.  Treviranus  , die  Ersckeinungen  und  Gesetze  des 
organ.  hebens.  2 Band.  Bremen  1832.  pag.  38. 

(9)  Conf.  idem  liber  pag.  38.  sqq. 

(10)  Froriep’s  Notizen.  Tom.  XXXVI.  No.  781.  Marz.  1833. 
pag.  170.  — Hecker* 1 2 3 4 5 6 7 8 9 10s  Annalen.  De  c.  1832. 

Heidelbergae  propositae  sciiopsio  (1)  et  seuber- 
tio  (2)  rei  investigandae  occasionem  praebuerunt. 

Huj  us  loci  non  est,  omnia  enarrare  experimenta, 
quae  inde  a bellio  ad  hoc  usque  tempus  instituta 
sunt,  nec  horum  experimentorum  finis  facile  inve- 
niendus esset.  Solummodo  referre  liceat,  me  Gl. 
joanni  mullero  (3)  incitanti  aliquatenus  saltem  ob- 
secutum fuisse  , instituendo  nonnulla  experimenta  , 
quorum  mentionem  hic  facere  mihi  proposui.  Ad- 
dam alia  quaedam,  attentione  forsan  haud  omnino 
indigna. 

Antequam  vero  haec  experimenta  memorem, 
quae  in  Rana  esculenta  institui,  haud  inutile  duxi, 
nervorum , in  quibus  pericula  facta  sunt , anatomi- 
cam descriptionem  praemittere,  ut  omnia  deinde 
facilius  intelligerentur.  Experimentis  subjeci  nervos 
ad  posteriores  ranae  extremitates  decurrentes. 

Superiori  Ossis  ilii  parti  et  Ossi  coccygis  in  Rana 
esculenta  quatuor  interjacent  nervi,  quorum 

Primus  sive  Exterior  inter  vertebram  septimam 
et  octavam  e canali  spinali  exit  atque  deinde  per 
musculos  et  cutim  in  regione  inguinali  plerumque 
sese  distribuit , saepius  tamen  quoque  in  femoris 
musculos  et  cutim  decurrit.  Considerationem  exitus 
hujus  nervi  e canali  spinali  missam  faciam , ipsum- 
que , a decursu  et  actione , Nervi  inguinalis  no- 
mine designabo. 


(1)  Merckel’s  Archi-v.  1827.  N°.  3.  S.  368  etc. — Backer-, 
1.  c.  pag.  80.  — Seubert  , 1.  c.  pag.  22. 

(2)  1.  c. 

(3)  Conf,  Froriep ’& Notizen,  1831.  N°.  646.  N°.  8.  des  XXX. 
Bandes.  pag.  116. 

Alter  siye  sequens  nervus  inter  octavam  verte** 
bram  et  Os  sacrum  egreditur  ac  musculis  nec  non 
cuti  totius  femoris  plerumque  proprius  est,  quam 
ob  rem  Nervus  dicitur  cruralis ; 

Nervus  tertius , inter  Os  sacrum  et  Os  coc- 
cygis e canali  spinali  progrediens , musculis  nec 
non  cuti  et  cruris  et  pedis  destinatus , ischiadicus 
Nervus  vocandus  est. 

Quartus  e parvo  foramine  (1) , quod  in  superiore 
tertia  parte  Ossis  coccygis  est,  exit  atque  per  cu- 
tim  perinaei  sese  distribuit ; quem  Nervum  dico  pu- 
dendum. 

Nervus  ischiadicus  caeteris  crassior  est,  N.  cru- 
ralis huic  crassitie  secundus,  hoc  vero  rursus  te- 

* 

nuior  plerumque  N.  inguinalis;  N.  pudendus  om- 
nium tenuissimus,  ita  ut  saepius  oculorum  aciem 
fere  fugiat.  ' 

Tres  exteriores  nervi  e medulla  spinali  oriuntur, 
singuli  duplice  radice , anteriore  et  posteriore , N. 
pudendus  vero  una  tantum  radice,  quae  cum  pos- 
teriore est  comparanda. 

Ubi  e canali  exeunt  posteriores  radices  in  gan- 
glion singulae  intumescunt,  ibique  cum  anteriori- 
bus radicibus  junguntur.  Diu  credidi,  Nervum  pu- 
dendum nullo  ganglio  praeditum  esse ; tandem  vero 
observare  licuit , nervum  illum , ex  Osse  coccygis 


(1)  In  Pipa  atque  Xenopode  BOlei,  qui  singuli  septem  so- 
lummodo vetebras  habent , duo  adsunt  foramina  in  utro~ 
que  latere  Ossis  coccygis  , quorum  superius  N.  ischiadici 
transitui  inservit , dum  per  foramen  inferius  exit  Nervus 
pudendus. 

jam  egressum,  ganglion  formare,  alius  tamen  for- 
mae quam  caetera,  scilicet  magis  elongatum , albi- 
dioris quoque  coloris , dum  reliqua  omnia  flavent. 
Animadvertendum  etiam  est , omnes  nervos  in  ipso 
Canali  spinali  satis  perspicuo  colore  flavescente 
praeditos  esse. 

Nexus  horum  quatuor  nervorum  in  parte  infe- 
riore spatii , quod  Os  ilii  inter  et  Os  coccygis  est , 
notatu  dignissimus  videtur. 

Nervus  nempe  inguinalis  jungitur  Nervo  cru- 
rali hoc  plerumque  modo : parva  pars  nervosa  , 
cujus  longitudo  latitudinem  parum  excedit , cru- 
rali Nervo  et  inguinali  interjacet,  eosque  nervos  con- 
jungit. Hujus  jungentis  nervi  directionem  animad- 
vertere , haud  absque  momento  est.  Plerumque 
transverse  duobus  his  nervis  interponitur  (Yid. 
Fig.  I.  B.  *)  , vel  oblique  ab  interna  parte  extr or- 
sum , ab  anteriore  postrorsum  decurrit  (Yid.  Fig. 
II.  *)  , ita  ut  e Nervo  crurali  in  inguinalem  trans- 
eat , raro  directione  plane  contraria  (Yid.  Fig. 
in.  *)  (i) , a N.  inguinali  ad  cruralem  procedat. 

Ad  distantiam  haud  majorem,  quam  duarum  li- 
nearum, alia  adhuc  animadvertitur  conjunctio  in- 
ter N.  cruralem  atque  N.  ischiadicum , quae  plane 
similis  est  illi,  qua  sensorii  nervi  cum  nervis  moto- 
riis jungi  solent  (Yid.  Fig.  I.  A.  a.).  Yeluti  enim  hi 
nervi  per  omnem  suum  decursum , usque  dum  di- 
versos ramos  edunt  vel  ad  cutim  vel  ad  musculos , 
juncti  manent,  nec  sejuncti  dici  possunt,  quam 


(1)  Hi  plexus  magnitudine  valde  adaucti  delineati  sunt.  — 


ubi  ultimus  ramus  cutaneus  sive  sensorius  ab  ultimo 
ramo,  qui  musculis  sive  motui  est  proprius , rece- 
dit, sic  hoc  etiam  in  casu  nexus  Nervorum  ischia- 
dici  et  cruralis  eo  usque  sese  extendit , ubi  ultimus 
ramus  N.  cruralis  ab  ischiadico  Nervo  discedit. 

Nervus  'pudendus  inferiora  versus,  per  quosdam 
ramulos  jungitur  cum  trunco  communi  Nervorum 
ischiadici  et  cruralis  (Vid.  Fig.  I.  A.  b,). 

Praeterea  quatuor  hi  nervi  cohaerent  cum  Nervo 
sympathico . N.  inguinalis  plerumque  unici  tan- 
tum rami  transversalis  ope;  sympathico  jungi  solet; 
Nervi  vero  cruralis  et  ischiadicus  fere  semper  duo- 
bus ramis  cum  nervis  Vitae  V egetativae  cohaerent. 
Ad  inferiorem  Nervi  pudendi  partem  N.  sympathi- 
cus cum  hocce  nervo  atque  ramulis  tenuissimis 
trunci  communis  N.  N.  cruralis  et  ischiadici  plexum 
format  sat  perspicuum  (1). 

Horum  nervorum  decursum  diutius  hic  perse- 
quendi locus  non  est.  De  singularis  ipsorum  nexus 
utilitate  postea  quaedam  monebo;  jam  vero  pri- 
mo experimenta  exponere  mihi  liceat , quibus  de 
Bellianae  doctrinae  veritate  omnino  convictus  sum. 

Experimenta  in  radicibus  nervorum  extremita- 
tum POSTERIORUM  RANAE  ESCULENTAE  INSTITUTA,  UT 
NERVI  SENSORII  A MOTORIIS  DISTINGUERENTUR. 

Ut  canalem  spinalem  aperirem , usus  sum  unco 
ferreo,  quo  musculos  sublevare  solent , valde  acuto, 


(I)  Notandam  autem  est,  conjunctionem  Nervi  sympathici 
cum  his  nervis  in  variis  speciminibus  valde  differre.  — 

quo , inter  vertebrarum  arcus  inserto , arcum  sus- 
tuli, ita  ut  totus  arcus  vel  saepius  ipsius  pars  me- 
dia auferretur.  Media  arcus  parte  sic  ablata,  fa- 
cile amoventur  laterales  partes  ope  forcipis  vel  for- 
ficum parvorum  acutissimorum.  Hoc  pac,to  certius 
et  facilius  ad  scopum  ducimur,  quam  si  forcipe  sola 
utimur,  uti  GI.  joan.  mullerus  (1),  vel  et  cultro 
acuto,  quem  adhibuit  Doctissimus  m.  seubertius  (2). 
Utroque  enim  instrumento  medulla  spinalis  facillime 
vel  comprimatur  vel  laedatur,  necesse  est,  praeser- 
tim quum  in  Canali  spinali  materies  quaedam  cal- 
caria inveniri  soleat. 

Aperto  jam  canali  spinali,  et  sanguine,  qui  mag- 
na saepius  copia  e canali  effluit , spongia  marina 
caute  remoto , parvae  forcipis  ope  auferre  conatus 
sum  tunicas  materia  calcaria  saepius  obtectas. 

His  praemissis , nunc  transeamus  ad  ipsa  experi- 
menta. 

I.  Acu,  uti  et  Cl.  joann.  mullerus  fecit,  cau- 
tissime unam  e posterioribus  seu  superioribus  ra- 
dicibus sustuli,  dein  eam  forcipe  parva  irritavi , 
quo  facto,  ne  minimum  quidem  musculorum  motum 
animadverti,  perspicua  vero  interdum  doloris  sig- 
na observabantur,  praecipue  si  in  initio  stimulum 
graviorem  adhibueram.  Ranam  autem  dolore  af- 
fici, exinde  patet,  quod,  corpore  vexato,  oculos 
intra  orbitas  retrahebat ; bis  etiam  accidit  in  anima- 
libus junioris  aetatis , ut  flebilem  quemdam  clamo- 
rem ediderint , a solita  ranarum  propria  voce  om- 


(1)  Conf.  JOANN-.  MiiLL.  in  FRORl£P’s  Notizen  , 1.  C. 

(2)  Conf.  seubert  , 1.  c.  pag.  37. 

nino  diversum.  Capitis  retractio , qua  voluntario 
motu  dolorem  effugere  conantur,  doloris  quoque  satis 
certum  signum  est,  licet  non  semper  observetur. 

II.  Irritata  radice  quadam  anteriore  seu  infe- 
riore , quamvis  exigua  fuerit  irritatio , semper  mus- 
culi nonnulli  posteriorum  extremitatum  vibrarunt . 

III.  Persecta  aliqua  radice  posteriore  vel  su- 
periore , dolorem  animal  percipere  saepius  per- 
spicuum fuit,  nullo  autem  modo  motus  signa , 
ne  exigua  quidem , exinde  orta  sunt.  Irritata  ab- 
scissi nervi  extremitate  inferiore , neque  motus  neque 
sensus  signa  palam  sese  fecerunt. 

IV.  Persecta  radice  inferiore  sive  anteriore , 
sub  ipsa  sectione  semper  vibrationes  quaedam 
musculares  in  extremitatibus  posterioribus  obser- 
vabantur, nunquam  vero  doloris  signa.  Post  dis-? 
sectionem  radicum , si  irritabantur  ipsarum  extremi- 
tates inferiores,  eadem  phaenomena  observabantur. 

Haec  quatuor  experimenta  iteratis  instituta  sunt 
vicibus. 

V.  Omnibus  radicibus  posterioribus  sive  supe- 
rioribuspersectis , illaesis  anterioribus,  motus  sig- 
na nunquam  animadversa  sunt,  animal  vero  e vin- 
culis solutum  aeque  vivaciter  circumsiliit , ac  si  nul- 
lo modo  laesum  fuisset. 

yi.  Persectis  omnibus  radicibus  anterioribus 
sive  inferioribus , illaesis  omnibus  posterioribus, 
sub  ipsa  sectione  vehementer  musculi  extremitatum 
posteriorum  vibrarunt , omnis  vero  movendi  facul- 
tas postea  in  his  musculis  deperdita  fuit , nulloque 
modo  revocanda , nisi  irritatione  extremitatum  in- 
feriorum abscissorum  nervorum.  Imo  si  ipsam  at» 

tingas  Medullam  spinalem,  nullus  in  posterioribus 
extremitatibus  obtinetur  motus. 

VII.  Tandem  persectis  unius  lateris  omnibus 
radicibus  posterioribus  seu  superioribus , et  al- 
terius omnibus  radicibus  anterioribus  seu  infe- 
rioribus , illius  in  extremitate  posteriore  motus 
plane  fuit  incolumis , hujus  vero  omnino  exstinc- 
tus. 

Tria  haecce  ultima  experimenta  bis  tantum , op- 
timo cum  successu , instituta  sunt, 

Autopsia  cadaverum  convictus  sum,  me  in  radi- 
cum nervorum  sectione  haud  errasse. 

Alia  experimenta  hac  de  re  haud  institui : haec 
vero  sufficere  arbitror,  quibus  me  ipsum  de  Bel- 
lianae  doctrinae  veritate  convincam.  Cum  Galva- 
nismo  haud  mihi  contigit,  experimenta  instituere  (1). 


(1)  Quum  omnia  haecce  experimenta  jam  instituissem,  eorum- 
que  phaenomena  descripsissem  in  » MECKEL’s  Archiv  fI 
(Tom.  VI.  1832.  pag.  71.  Nota.)  observationem  inveni 
ingeniosissimam  Cl.  MiiLLERi  circa  signa  doloris  radicum 
posteriorum  Medullae  spinalis.  Dicit  enim  Cl.  Auctor: 
» Wenn  man  bei  einemFrosch  auf  der  einen  Seite , z.  B. 
» rechts  , die  vordere  (motorischen)  Wurzeln  der  Ner- 
» ven  des  Hinterbeines  , auf  der  linken  Seite  die  hinte- 
» ren  (sensibilen)  Wurzeln  durchschneidet , so  kann  man 
» sich  auf  das  evidenteste  iiberzeugen  , dass  der  Frosch 
» am  linken  Unterschenkel  und  Fusse  keine  Empfindung 
» mehr  hat , auf  der  rechten  Seite  dagegen  keine  Spur  von 
» Bewegung.  Schneidet  man  namlich  ein  Stiik  vom  lin-> 
» ken  Fuss  oder  Unterschenkel  ab,  so  bleibt  der  Frosch 
» regungslos  liegen  , schneidet  man  ein  Stiik  vom  rech- 
» ten  Fusse  ab,  so  empfindet  es  der  Frosch,  iind  rutscht 
}>  sogleich  fort  , aber  das  rechte  Bein  , woran  er  es  em- 
» pfunden  hat,  kann  nicht  mitrutschen  und  wird  regungs- 
» los  nachgeschleift.>,  •— • 

Ut  hisce  experimentis  alios  convincam,  haud  in 
proposito  est , quod  revera  superfluum  foret , quum 
joann.  mullerus  atque  panizza  argumentum  jam 
ita  tractaverunt , ut  omnem  hujus  rei  laudem 
sibi  vindicaverint , nullamque  posteris  nova  hic 
detegendi  spem  reliquerint  (1).  Sed  ideo  mea 
retuli  experimenta , quia  facilius  et  dulcius  quo- 
que est , ea  describere , quae  ipsi  vidimus , quam 
enarrare , quae  alii  observarunt  ,*  dein  quia  haec 
experimenta  una  serie  cohaerent  cum  quibusdam 
aliis,  nunc  memorandis. 


Liceat  itaque  his  experimentis  alia  adjungere , 
ad  quae  instituenda  nonnullae  quaestiones  graviores 
me  permoverunt. 

Quum  enim  animadverterem,  tres  nervos  supra 
descriptos  (inguinalem  scilicet,  cruralem  et  ischia- 
dicum) , antequam  in  extremitates  transeant , secum 
invicem  jungi , quaerendum  fuit : 

a ) Quaenam  partes  a singulis  hisce  nervis 
ramos  suos  accipiant  ? 

|?.)  Deinde  cujusnam  naturae  sit  ille  nexus , 


Etiam  seubertii  commentatio  nuperrime  modo  in 
manus  peryenit.  Nulla  ab  Auctore  instituta  experimenta 
repetii,  quia  quamvis  exacte  et  ingeniose  facta  sint,  rem 
jam  probatam  solummodo  confirmant.  Doleo  autem  , 
Doctissimum  SEUBERTIUM  , ubi  laude  dignissimam  suam 
commentationem  composuit , in  qua  Eruditorum  Virorum 
quoque  hac  in  re  merita  breviter  , at  recte  , exposuit  , 
Cl.  panizzam  plane  ignorasse. 

(1)  Quoad  nervos  scilicet  Medullae  spinalis. 

utrum  juxtappositione  modo  an  decussatione  nervo- 
rum constet? 

y.)  Cujusnam  usus  sit  nexus  ille  Nervorum , 
inguinalis  scilicet  cum  crurali , cruralis  cum  ischia- 
dico, pudendi  tandem  cum  horum  trunco  communi? 

d.)  Quinam  nervi  ad  extremitates  ‘posteriores 
movendas  praecipue  necessarii  sint  9 

Quibus  ut  respondere  possem,  sequentia  institui 
experimenta. 

I.  Experimenta  et  in  radicibus  nervorum  et  in  ipsis 

NERVIS  (1)  EXTREMITATUM  POSTERIORUM  RANAE  ESCULENTAE 
INSTITUTA,  UT  DETERMINARETUR,  QUAENAM  EXTREMITATUM  PAR- 
TES A SINGULIS  HISCE  NERVIS  RAMOS  SUOS  ACCIPIANT. 

A.  Experimenta  in  radicibus  nervorum  (sciiicet  intra  canaiem 
spinaiem)  instituta. 

a. )  Aperto  Canali  spinali , anteriorem  et  pos- 
teriorem Nervi  inguinalis  radicem  persecui , Vin- 
culis deinde  solutis , motus  omnes  instituit  rana , 
iis  exceptis  , quibus  femur  ventri  attrahitur, 

b. )  Persectis  etiam  Nervi  cruralis  radicibus, 
omnis  evanuit  in  femore  et  crure  motus ; pedis 
solummodo  et  digitorum  motus  remansit  incolumis. 

c. )  Omnibus  tandem  persectis  trium  nervo- 
rum radicibus , nullus  amplius  extremitatis  mo- 
tus observabatur . 

B.  Experimenta  in  ipsis  nervis  (sciiicet  extra  canaiem  spina-» 
iem)  instituta. 

di)  Persecto  Nervo  inguinali  (2) , supra  ipsius 
conjunctionem  cum  Nervo  crurali,  eadem  successe- 


(1)  Scilicet  post  conjunctionem  harum  radicum. 

(2)  Vrd.  Fig.  f.  A.  ,, 

runt  phaenomena  ac  in  experimento  supra  memo- 
rato , cui  littera  a)  inscripta  est. 

e.)  Post  dissectionem  Nervi  cruralis  (1),  ea- 
dem observavi,  quae  in  experimento  b). 

/•)  Resecto  tandem  et  ipso  Nervo  ischiadi- 
co (2),  eadem , quae  in  experimento  c)  memoran- 
tur, consecuta  sunt. 

Haec  igitur  experimenta : 

1.  Partes  mihi  indicaverunt , in  quas  singuli 
nervi  posteriorum  extremitatum  Ranae  esculentae 
agunt , atque  me  convicerunt , nomina  ipsis  impo- 
sita haud  falsa  esse ; dein 

2.  Mihi  comprobaverunt , nervos  motorios , post 
conjunctionem  cum  sensoriis  nervis , functiones 
minime  mutare . 

II.  Experimenta  in  nervis  extremitatem  posteriorum 

RANAE  ESCULENTAE  INSTITUTA  AD  INVESTIGANDUM  , CUJUSNAM 
NATURAE  SIT  PLEXUS  ILLE,  QUO  SINGULI  NERVI  COHAEREANT, 
ANTEQUAM  IN  PARTES,  QUIBUS  INSERVIUNT,  AGANT. 

A.  Experimenta  quoad  nexum  nervi  inguinalis  cum  crurali. 

g .)  Ramulo , inguinalem  Nervum  cum  crurali 
Nervo  jungente , persecto , sequentia  apparuere: 
rana  e vinculis  liberata  statim  circumsiliebat,  fe- 
mur vero  lateris  laesi  nequaquam  ad  abdomen  at- 
trahere valebat  (3) ; cruris  et  pedis  motus  omnino 


(1)  Scilicet  ante  ejusdem  conjunctionem  cum  Nervo  ischia- 
dico , vid.  Fig.  I.  A.,. 

(2)  Yid.  Fig.  1.  A.,. 

(3)  Quid  intersit  inter  phaenomena  hujus  experimenti  et  ex- 
perimentorum , quae  supra  sub  litteris  a)  et  d ) memoravi , 


29 


incolumis;  imo  nihil  obstabat,  quo  minus  utrum- 
que  femur  sibi  invicem  adduceretur.  Indirecte  au- 
tem , ut  ajunt , flexio  cruris  et  pedis  aliquantulum 
laesa  observabatur,  cujus  rei  in  causa  est  dispositio 
musculorum , de  qua  infra  copiosius  monebo. 

Haec  vero  phaenomena , quae  dissectionem  jun- 
gentis illius  rami  fere  nunquam  non  secuta  sunt , 
interdum  jam  animadvertuntur,  persecto  solum- 
modo Nervo  inguinali  supra  ipsius  juncturam  cum 
Nervo  crurali.  Quae,  quam  luculentissime  potero , 
hic  explicare  conabor. 

In  descriptione  nervorum  extremitatum  posterio- 
rum Ranae  Esculentae  monui  (1)  , ramum  illum 
jungentem  plerumque  transversa  directione  (2)  , 
duobus  Nervis  (crurali  et  inguinali)  interjacere, 
vel  oblique  (3)  e crurali  postrorsum  ad  inguinalem 
Nervum  procedere , rarius  vero  oblique  (4)  ab  in- 
guinali ad  cruralem  Nervum  transire.  Hinc  sequi- 
tur , solito  in  casu  ramum  quemdam  Nervi  cruralis 
sese  conjungere  cum  inguinali  Nervo,  ita  ut  post 
illam  conjunctionem,  inguinalis  Nervus  fungi  vi- 
deatur parte  ejus  muneris,  cui  revera  cruralis  Nervus 
inservit;  haec  enim  functio  minime  laeditur,  sec- 


omnem  nostram  meretur  attentionem  j nam  in  illis  expe- 
rimentis animal  quidem  femur  lateris  laesi  elevare  , non 
vero  plane  adducere  valebat , in  hoc  e contra  casu , ramo 
Nervi  cruralis  abscisso  , elevatio  femoris  pro  parte  omnino 
deleta  est. 

(1)  Vid.  Supra  pag.  21. 

(2)  Vid.  Fig.  I.  B.  *. 

(3)  Vid.  Fig.  II.  *. 

(4)  Vid.  Fig.  III.  *. 

iione  Nervi  inguinalis , at  vero  omnino  impeditur 
persecto  Nervo  crurali  supra  hanc  conjunctionem. 
Rariori  vero  in  casu,  ubi  Nervi  inguinalis  ramus 
oblique  excurrit  in  Nervum  cruralem  , ipse  ille  Ner- 
vus, pro  parte,  ea  praeditus  est  facultate,  quae 
alias  soli  crurali  Nervo  tributa  est.  Ita  enim  fit , 
ut  Nervus  inguinalis  solito  crassior  (scilicet  ante 
conjunctionem  cum  Nervo  crurali) , imo  saepius 
crassior  ipso  Nervo  crurali  observetur,  et  illius  per- 
sectio  supra  juncturam  memoratam  eadem  provo- 
cet phaenomena , ac  laesio  ipsius  rami  jungentis, 
imo  multo  major  inde  sequatur  paralysis,  quum 
hoc  in  casu , inguinalis  Nervus  in  plures  agat  par- 
tes, sive  plures  exerceat  functiones,  alias  soli  Nervo 
crurali  impositas  (1). 

h. )  Persecto  Nervo  inguinali  infra  ipsius  cum 
Nervo  crurali  juncturam  eadem  animadvertebam 
phaenomena,  ac  in  experimento  praecedente  (2). 

B.  Experimentum  quoad  nexum  nervi  crurauis  cum  ischiadico. 

i. )  Forficibus  subtilissimis  aut  cultro  parvo  per- 
acuto incidi  superiorem  partem  juncturae  Nervi 
cruralis  cum  Nervo  ischiadico.  Qua  incisione  fac- 
ta , quamvis  illa  trium  aut  quatuor  linearum  lon- 


(1)  Nonnullis  in  ranis  tres  tantum  decurrentes  in  alterutro 
latere  nervos  observavi  , ita  ut  Nervus  cruralis  cum 
Nervo  inguinali  in  unum  quasi  conflueret  nervum , aut 
aliis  verbis  , unus  tantummodo  nervus  adfuit  , utriusque 
nervi  munere  fungens. 

(2)  Scilicet  si  nexus  Nervi  inguinalis  et  cruralis  talis 
erat,  qualis  in  Fig.  1.  B.  *.  et  II.  *.  delineatus  in- 
venitur. 

gitudinem  haud  excederet , eadem  tamen  phaeno-» 
mena  observata  sunt,  ac  si  infra  juncturam  commu- 
nem nervorum  truncum  persecuissem.  Pes  nempe 
et  crus  et  femur  (1),  paralysi  adfecta,  omnem  mo- 
vendi facultatem  amiserunt. 

Hoc  igitur  .experimentum  luculenter  demonstrat, 
fibras  Nervi  cruralis  et  inguinalis  in  illa  con- 
junctione sese  invicem  decussare ; si  enim  fibrae 
tantum  sibi  invicem  proxime  adjacerent,  tunc,  in- 
cisione cauta  facta , amborum  nervorum  functiones 
certo  non  plane  delerentur. 

Hanc  decussationem  revera  locum  habere,  ex  ho- 
rum nervorum  distributione  et  decursu  satis  quoque 
patet.  Nam  antequam  jungantur,  cruralis  Nervus 
ischiadico  ab  exteriore  adjacet;  e trunco  vero  cum- 
muni , versus  internam  partem , rami  exeunt  (2), 
functionibus  suis  indicantes , sese  e Nervo  crurali 
originem  traxisse;  si  enim  supra  conjunctionem  per- 
secatur Nervus  cruralis,  hi  rami  (interni  scilicet) 
omnem  suam  vim  amittunt. 

III.  Experimenta,  quibus  investigatur,  quinam  nervi 

AD  EXTREMITATES  POSTERIORES  MOVENDAS  MAXIME  SINT  NECES- 
SARII , NEC  NON  CUINAM  USUI  SIT  PLEXUS  ILLE  NERVORUM. 

k .)  Persecto  Nervo  ischiadico  supra  ipsius 
conjunctionem  cum  Nervo  crurali , illaeso  cru- 
rali, notatu  fuit  dignissimum,  animal  laesam  extre- 


(1)  Paucis  illis  musculis  exceptis,  quinerveos  ramos  a Nervo: 
inguinali,  post  ipsius  conjunctionem  cum  Nervo  crurali, 
accipiunt. 

(2)  Yid.  Fig.  I.  A.  7. 

taiitatem  in  saliendo  aeque  bene  fere  adhibuisse  ad 
alteram  illaesam  , quamvis  et  digitos  et  pedem  et  ma- 
ximam cruris  partem  omni  motu  carere  perspicuum 
esset.  Ad  quod  phaenomenon  intelligendum  se- 
quentia moneantur , necesse  est. 

Omnes  posteriorum  extremitatum  musculi  in  Ra- 
na esculenta  nexu , situ  atque  forma , tali  ratione 
inter  sese  cohaerent , ut  femur  flecti  aut  extendi 
nequeat  absque  cruris  flectione  vel  extensione , 
flexo  vero  aut  extenso  crure , pes  eandem  direc- 
tionem necessario  sequi  debeat  (1). 

Quo  autem  pacto  haec  ita  fiant,  quinam  mus- 
culi sic  formati  sint , ut  ea  efficiant , haec  omnia  in 
descriptione  Ranarum  anatomica , brevi  in  lucem 
edenda,  luculentius  tractare  animus  est.  Hic  ani- 
madvertisse sufficiat , crus  atque  pedem  femoris 
motum  non  sequi  prorsus  non  posse , quoniam  pe- 
dis motus  a motu  cruris , istius  motus  rursus  a mo- 
tu femoris  omnino  pendeat. 

Si  itaque  hanc  consideremus  musculorum  dispo- 
sitionem , si  dein  in  nervorum , qui  hisce  musculis 


(1)  In  omnibus  Batrachiis  eadem  reperitur  musculorum  extre- 
mitatum posteriorum  relatio  , pro  horum  autem  animalium 
varia  vivendi  atque  imprimis  movendi  ratione , omnino 
modificata.  Quin  similis  dispositio  musculorum  , adhuc 
liaud  indicata,  etiam  in  aliis,  quae  ad  hanc  classem  haud 
pertinent,  animalibus,  praecipue  in  salientibus  , adsit , non 
dubitare  possumus.  In  ipso  homine  quodammodo  rela- 
tionem certam  musculorum  inveniri  , neminem  effugit ; 
femur  v.  gr.  nullo  modo  penitus  ad  abdomen  attrahere , 
sive  flectere  possumus  , nisi  etiam  crus  flectamus.  In  hac 
autem  re  simul  respiciendum  est  et  ad  ossium  et  ad  liga- 
mentorum formam  , situm  , nexum  » caet. 


praesunt,  nexum , attentione  dignissimum , inquira- 
mus , nemo  sane  dubitare  possit , quin  vinculum 
quoddam  existat , inter  lianc  musculorum  rationem 
et  nervorum  conjunctionem,  cujus  vinculi  usum 
unusquisque  intelligit. 

/.)  Persecto  Nervo  crurali , illaesis  Nervis  ischi- 
adico et  inguinali  (1)  , rana  nullo  modo  laesi  late- 
ris extremitatem  ad  saliendum  adhibere  poterat ; 
neque  ipsam  flectere , neque  extendere  valebat. 
Motus  tantummodo  pedis  et  inferioris  cruris  partis , 
hoc  in  casu  , incolumis  remanebat. 

Antequam  jam  paucis  enarrem  , quaenam  expe- 
rimentorum conclusiones  sint , monere  liceat , so- 
lummodo ad  movendi , non  vero  ad  sentiendi  ratio- 
nem perquirendam , omnia  haec  experimenta  esse 
instituta.  Ideo  circa  Ne?'vum  pudendum , qui  soli 
sensui  praeest,  pauca  solummodo  institui  pericula. 
His  vero  periculis  nec  de  natura  nec  de  utilitate 
plexus , qui  hunc  nervum  cum  trunco  communi 
Kervorum  ischiadici  et  cruralis  jungit , aliquid  in- 
vestigare mihi  licuit.  Gaetera  experimenta  saepissi- 
me in  permagno  ranarum  numero  a me  sunt  re- 
petita (2). 


(1)  Hoc  experimentum  etiam  ad  aliam  rem  investigandam  a 
rne  institutum  esse,  e supra  dictis,  (conf.  pag.  28.),  vi- 
dere licet. 

(2)  Plerisque  experimentis  et  de  duplici  nervorum  ordine  et 
de  plexuum  natura  , usu  , caet.  interfuerunt , amicissimus  , 
Vir  Doctissimus  ae.  s.  mulder  et  commilito  carissimus, 
g.  a.  n.  allebe,  Medicinae  Candidatus. 

COROLLARIA. 

1. )  Nervorum  motoriorum  vires  movendi  iiexu 
suo  cum  nervis  sensoriis  minime  permutantur.  — 

2. )  In  plexibus  (1),  fibrae  unius  nervi  cum  fibris 
alterius  sese  invicem  decussant  (2).  — 

3. )  Ne  plexus  quidem , quibus  inter  sese  nectun- 
tur varii  nervi,  ipsorum  proprietates,  (quibus  jam 
praediti  sunt  , ubi  e medulla  spinali  exeunt)  , im- 
mutare valent.  — 

4. )  Alter  nervus  alteri  in  sua  actione  non  opi- 
tulatur (3).  — 

5. )  Nervorum  plexuum  ea , procul  dubio , est 
utilitas,  ut  alter  nervus  altero  stimuletur,  inci- 
tetur (4).  — 

6. )  Plexuum  ope  nervorum  functiones  magis  har- 
monice peraguntur , motusque , qui  eodem  tempore 
iis  diriguntur,  necessario  facilius  sic  exercentur.  — 

7. )  Musculorum  situs,  nexus,  forma  caet:  a di- 
verso plexuum  situ,  forma,  caet:  dependent.  — - 


(1)  Quae  de  plexibus  btc  profero,  etiam  pertinere  ad  nexus 
nervorum  , vix  opus  est  ut  moneam  ,•  plexus  enim  nihil 
aliud  est  , quam  nexus  multiplex  plurium  nervorum. 

(2)  Utrum  haecce  decussatio  perfecta  sit,  necne,  determi- 
nare vix  audeo  , quamquam  mihi  saltem  haud  improba- 
bile sit,  ipsam  solummodo  imperfectam  esse.  In  con- 
junctione Nervi  inguinalis  cum  Nervo  crurali  hanc  de- 
cussationem , ob  trunci  communis  tenuitatem  , observare 
haud  contigit  , nihilominus  tamen  illam  locum  habere 
arbitror. 

(3)  De  hac  re  infra  plura  monenda  erunt. 

(4)  Quod  probabiliter  etiam  in  decussatione  Nervorum  opti- 
corum locum  habet. 

8. )  In  Rana  esculenta,  (et  in  aliis  quoque  Ratra- 
chiis),  Nervus  cruralis  cum  Nervo  ischiadico  ideo 
tam  arcte  cohaeret,  ut  duo  hi  nervi  simul  ea  ob- 
eant munera , quibus  separatim  fungi  haud  pos- 
sint. Quo  enim  tempore  musculi,  qui  reguntur 
Nervo  crurali,  moventur,  eodem  etiam  musculi, 
Nervo  ischiadico  praediti,  in  actum  deducuntur.— 

9. )  Nervus  cruralis  princeps  Nervus  est  in  motu 
posteriorum  extremitatum.  — 

10. )  Nervus  pudendus,  unica  tantummodo  radice 
ortum  ducens,  Nervus  est  sensorius.  — 

Quae  omnia,  quamvis  stricto  sensu  ad  disserta- 
tionis argumentum  haud  pertinentia , ideo  tamen 
hic  adjunxi,  quia  notatu  haud  indigna  videbantur, 
deinde  quia  iis,  quae  infra  dicenda  erunt,  forsan 
lucem  afferre  possunt. 


Jam  vero  post  hanc  digressionem  ad  propositum 
meum  revertam , scilicet  ad  illius  theseos  considera- 
tionem, Nervos  Vitae  Animalis  duplicis  esse  or- 
dinis, quorum  alter  sensui,  alter  motui  animali 
praeest. 

Yix  credibile  est,  Physiologos  amplius  inveniri, 
qui  de  hac  veritate  adhuc  dubitent.  Res  enim 
nunc  constat , nec  ulteriori  probatione  pluribusve 
argumentis  indiget.  At  vero  breviter  indicare  co- 
nabor, hancce  veritatem,  etiamsi  experimentis,  in 
radicibus  nervorum  institutis,  haud  demonstrata 
fuisset,  tam  perspicuam  esse,  ut  unusquisque  facile 
eam  agnoscere  debuisset» 

Novimus  enim  sensibilitatem  soli  cuti  ejusque 
processibus  competere,  motum  vero  musculis  pro- 
prium esse ; novimus  praeterea , quosdam  nervos  sese 
unice  per  cutem  distribuere.  Cuinam  scopo  ejus- 
modi nervus  hic  adesse  potest,  nisi  ut  sensum 
ducat  (i)?  Nullus  enim  ramus,  qui  cuti  destina- 

t 

tus  est,  in  musculos  quoque  exit;  et  quamvis  stre- 
nue talem  nervum  irritemus,  nullus  tamen  mus- 
culorum motus  inde  producitur,  at  vero  omni- 
no sensus  signa.  Neque  vero  minus  perspicuum  est , 
Nervi  cujusdam  ramum,  qui  unum  aut  plures  muscu- 
los petit , soli  motui  inservire.  Utriusque  rei  veri- 
tatem extra  dubitationem  posuerunt  experimenta 
in  ramis  cutaneis  et  musculardbus  N.  ischiadici 
cuniculi  instituta.  Inde  igitur  concludendum : ra- 
mos nervorum  duplicis  ordinis  esse,  eosque , quam- 
quam ex  uno  eodem  nerveo  trunco  oriantur,  (verbi 
gratia  e N.  ischiadico  aut  N.  mediano  caet :)  , singulos 
tamen  propria  et  speciali  vi  nervea , (scilicet  aut  mo- 
trice  aut  sensitiva) , praeditos  esse.  Quum  porro 
cognitum  sit,  sensum  a peripheria , sive  a cute  versus 
centrum,  sive  Encephalon  et  Medullam  spinalem  (2) 
dirigi , motum  vero  a centro peripheriam  versus,  scili- 
cet in  musculos  agere  (3) , haud  difficile  est  perspi- 


(1)  Quamquam  et  functionibus  organicis  praeest , ut  infra  de- 
monstrabitur , tamen  munere  quodam  peculiari  fungatur 
nervus  Vitae  Animalis  , necesse  esL 

(2)  In  quanam  parte  centri  sensatio,  (de  qua  hic  imprimis 
agitur)  , sedem  suam  liabeat , adhuc  minime  investigatum 
est , quod  etiam  experimentis  infra  memorandis  satis  per- 
spicue demonstrabitur. 

(3)  Cujusnam  veritatis  ultimam  partem  , motum  nempe  a cen- 
tro peripheriam  versus  dirigi  , facile  quisque  sibi  proba- 

cerc , truncum  nerveum  quemdam , duobus  nervis  in- 
ter sese  conjunctis  constantem,  ab  initio  jam  nervos 
illos,  distincta  vi  praeditos,  complexum  fuisse. 
Quomodo  enim  fieri  possit,  ut  sensus  atque  mo- 
tus functiones  uno  eodemque  Nervo  exerceantur, 
quum  harum  functionum  directiones  prorsus  sibi  in- 
vicem contrariae  sint.  Quis  enim  est,  qui  con- 
tendat, duas  vires,  contraria  prorsus  directione,  in 
unum  idemque  punctum  agere  posse,  nisi  altera 
alteram  minuat,  aut  plane  destruat?  Duo  fluc- 
tus, quorum  alter  septentrionem,  alter  meridiem 
petit,  nullo  modo  unum  flumen  formare  possunt, 
nisi  forsan  circulum  efficiant.  Quod  dextrorsum  ten- 
dit , eodem  temporis  puncto  sinistrorsum  tendere  haud 
valet.  Nervi  sensorii  et  motorii  cum  venis  atque 
arteriis  quodammodo  comparari  possunt;  quodam- 
modo inquam : nam  minime  ab  omni  parte  proban- 
da est  rei  imago.  Uti  vena  arteriam  in  decursu  suo 
(contraria  scilicet  via)  concomitatur , sic  sensorius 
nervus  motorio  nervo  continuo  accumbit;  uti  ve- 
nae ad  cor  reducunt  sanguinem,  quem  arteriae  per 
corporis  partes  distribuerant,  sic  nervi  sensorii  ad 


tam  reddit,  si  cujusvis  musculi  nervum  in  inferiore  extre- 
mitatis parte  irritet , numquam  enim  motus  in  ea  parte  , 
quae  puncto  irritato  superior  est  , accidet  , at  quidem  in 
ea  , quae  ipsi  inferior  est.  Praeterea  jam  Cl.  J.  F.  MEC- 
KELIUS  docet.  «Beriihrung  eines  INerven  in  seinein  Ver- 
» laufe  bringt  selten  oder  nie  Bewegung  in  Musklen  her- 
» vor  , deren  INervenaste  zwischen  der  beriihrten  Stelle 
» und  dem  Centraltheile  von  den  Nerven  abgehen.”  Cf. 
meckels,  Handbuch  der  menschlichen  Anatomie , T.  I. 
pag.  322. 

centrum  transvehunt  impressiones  eorum  motuum, 
qui  ex  ipso  centro  originem  traxere.  Uti  in  statu 
normali  nullus  unquam  arteriae  truncus,  in  circu- 
latione majore,  in  venam,  nec  vice  versa,  venosus 
truncus  in  arteriam  transit,  sic  nullus  etiam  senso» 
rius  nervus  cum  motorio  nervo  in  unum  nervum 
confluit,  qui  unica  tantum  vi,  ex  utriusque  ordinis 
Nervi  confJuxu  profluente,  praeditus  foret. 

Rogantibus  vero,  cuinam  igitur  scopo  inserviat 
nexus  ille,  vel  potius  illa  appositio  utriusque  ordi- 
nis Nervorum,  sequenti  ratione  respondendum  esse 
arbitror : 

1. )  Gustodes  et  Procuratores,  quum  arcte  hic 
sibi  adjacent,  functionibus  suis  sibi  invicem  auxi- 
liari posse,  aut  aliis  verbis,  Nervos  motorios  et  sen- 
sorios sibi  invicem  adjacere,  ut  illi  arcere  vel  arces- 
sere possunt,  quid  hi  sentiant,  et  sic  vice  versa  (1). 

2. )  Hanc  societatem  magnae,  sine  dubio,  esse  uti- 
litatis in  nexu  Nervorum  Vitae  Animalis  cum  nervis 
Vitae  Vegetativae» 

Exinde  etiam  facile  explicatu  mihi  videtur,  cur 
Animalis  Vitae  nervi  in  linea  mediana  corporis  nus- 
quam sese  jungant.  Sensorii  nervi  finis  est  in  cute, 
motorii  vero  nervi  in  musculis , musculi  denique 
Vitae  Animalis  et  cutis  symmetrice  dispositi  sunt, 
uti  et  nervi  Vitae  Animalis.  Nervus  unius  lateris 
non  per  lineam  medianam  corporis  in  alterum  latus 


(I)  Infra  explicandi  locus  erit  , quamobrem  nonnulli  nervi 
motorii  non  cum  sensoriis  sint  conjuncti. 

transit  (1).  Quid,  quaeso,  anastomosis  nervorum 
unius  lateris  cum  nervis  alterius  in  ipsa  linea 
mediana,  efficeret?  Num  sibi  invicem  vim  at» 
que  robur  suppeditarent?  Hoc  quidem  fieri  pror- 
sus nequit.  Sensorii  nervi  unius  lateris  nervis 
alterius  lateris  opem  ferre  plane  non  possunt,  quia 
in  latere  sinistro,  in  directione  prorsus  contraria 
agunt,  quam  in  latere  dextro.  Idem  de  motoriis 
nervis  valet , ita  ut  hi  quoque  sibi  invicem  nullo 
modo  auxiliari  possint.  Unius  lateris  motorium 
nervum  alterius  lateris  sensorio  nervo  opitulari  non 
posse , nec  vice  versa , vix  est , quod  moneam , 
quum  hac  ratione  symmetria  atque  harmonia  func- 
tionum Vitae  Animalis  omnino  periret. 

E dictis  itaque  patet,  motorium  nervum  sensorio 
nervo  movendi  facultatem  minime  posse  impertire , 


(1)  Nervi  optici  quodammodo  excipiendi  sunt,  quia  lii  nervi 
in  pluribus  animalibus  aut  perfecte  aut  imperfecte  sese 
invicem  decussant.  Nervi  vero  vagi , qui  et  vi  animali 
et  vi  vegetativa  pollent,  cum  caeteris  nervis  Vitae  Anima- 
lis minime  sunt  comparandi.  (Decussationem  etiam  inter 
bos  nervos  existere  in  Mammalibus  nuperrime  CI.  M A VE- 
RUS annotavit  in  froriep’s  Notizen  , B.  XXX.  K°.  20. 
pag.  332.)  Nervum  nasopalatinum  Scarpae  , qui  quoque 
cum  nervo  ejusdem  nominis  sese  conjungit,  nervum  Vitae 
Vegetativae  esse,  recte  monet  Cl.  E.  H.  WEBER  , cujus  ver- 
ba hic  referre  liceat.  » Denn  dieser  Ast”  (scilicet  N. 
nasopalatinus  Scarpae)  » ist  deswegen  fur  einen  Tbeil  des 
» sympathischen  Nerven  zu  balten  , v.eil  er  sicli  zuweilen 
» oder  vielleicht  irniner  mit  demselben  von  der  andren 
» Seite  vereinigt , was  , so  viel  wir  Avissen  , bei  teinem 
» andern  Aste  eines  Gehirnnerven  Statt  findet.”  Conf. 
iiildebrandt’s  Anatomie  , cd.  e.  h.  weber,  T.  III, 
p.  458. 

nec  nervum  sensorium  motorio  nervo  facultatem 
sentiendi  conciliare.  Immo  fieri  nequit , ut  'alter 
nervus  alterius  insitam  vim  et  efficaciam  adaugeat. 
Experimenta , in  ranis  instituta  et  supra  memora- 
ta (1) , evidenter  haec  demonstrant.  Quamvis  enim 
Nervus  cruralis  cum  N.  ischiadico  in  unum  truncum 
confluat , tamen  in  sectione  N.  cruralis , supra  con- 
junctionem, certi  quidam  solummodo  motus  destru- 
untur, dum  in  sectione  Nervi  ischiadici  prorsus  alii 
pereunt.  — Si  enim  alter  horum  nervorum  alterius 
ope  et  auxilio  talis  esset , qualis  observatur , tunc 
certe  , post  unius  nervi  sectionem  motus  in  certis 
quibusdam  partibus  plane  incolumis  remanere  non 
posset. 

His  quoque  de  causis  factum  est , quod  discesse- 
rim a sententia  carissimi  praeceptoris,  Cl.  eschricii- 
tii  : Nervum  facialem  vim  suam  sensitivam  e 
junctione  eum  N.  trigemino,  nec  non  cum  pri- 
mis cervicalibus  haurire , contendentis  (2),  quod 
e supra  dictis  fieri  plane  non  posse  , satis  patet.  — 
Fac  vero,  nervum  illum,  quem  facialem  dicunt, 
sola  movendi  facultate  praeditum  esse,  tunc  qui- 
dem in  decursu  suo  nervus  quidam  sensorius  ipsi 
adjungi  posset , et  truncus  communis  inde  exortus 
aeque  sentiendi  ac  movendi  facultate  praeditus  fo- 
ret , at  vero  nullo  modo  duplex  illa  proprietas  ante 
hanc  conjunctionem  sese  manifestaret.  Immo,  si 


(1)  Vid.  supra  pag.  28  , 31  , 33. 

(2)  Conf.  eschricht  , 1.  c.  pag.  49.  P.  W.  LUND  , 1.  c. 
pag.  342.  magendie  , Journal , T.  IV.  N°.  3.  pag.  253. 
G.  BACKER,  1.  C.  pag.  69. 

fluidum  existere  nerveum,  credere  vellem,  motorium 
tamen  nervum  sentiendi  facultatem  habere  posse, 
haud  concederem , neque  casum  inversum.  Ean- 
dem ob  causam  fieri  nequit , ut  ramus  secundus 
Nervi  trigemini  movendi  facultatem  acquirat  nexu 
suo  cum  Nervo  faciali.  Verum  enim  vero  valde  ve- 
risimile est,  Nervum  facialem  radice  duplici,  sen- 
soria et  motoria,  ortum  suum  ducere  (1).  Huic 
opinioni  quidem  contraria  esse  videntur  experimen- 
ta Cl.  eschrichtii  , qui  in  pluribus  cuniculis  , si- 
nistro hemisphaerio  cerebri  remoto , Nervum  tri- 
geminum persecuit  et  dein  facialem  lateris  lae- 
si irritavit . Ante  N.  trigemini  persectionem , 
animal , Nervo  faciali  irritato , dolore  manifesto 
afficiebatur , post  illius  nervi  sectionem  tamen , ir- 
ritatio in  anteriore  N.  facialis  parte  instituta  , 
( scilicet  in  parte  , quae  ante  meatum  auditorium 
externum  est  posita)  , nullum  prorsus  dolorem 
provocare  potuit . Quae  Clarissimi  eschrichtii  ex- 
perimenta , non  eadem  ratione  explicanda  esse , qua 
ego  horum  nervorum  societatem  intelligo , ex  pro- 
pria Cl.  Auctoris  experimentorum  descriptione  di- 
lucide patet.  Enarrat  autem  solummodo,  N.  facia- 
lem a se  irritatum  fuisse  , non  vero  memorat , quo- 
nam in  loco  irritationem  adhibuerit , utrum  ante 


(1)  Conf.  Dissertationem  Doctissimi  L.  W.  T.  bischoff  , de 
Nervi  accessorii  Willisii  Anatomia  et  Physiologia , Hei- 
delbergae  1832.  pag.  73  et  pag.  85.  *—  Cl.  JOANN.  MuL- 
LERUS  experimentis  cum  Galvanismo  etiam  evincere  co- 
natus est,  Nervo  faciali  vim  sensitivam  et  motricem  inesse. 
Conf.  froriep,s  Notizen  , B.  NXX.  N°.  9.  (AprilI831) 
pag,  133. 

conjunctionem  Nervi  facialis  cum  ramulis  N.  irige~ 
ni,  an  secus?  Illius  enim  sententiae  (1)  si  particeps 
fuisset,  suam  doctrinam  probare  studuisset,  (si  illa 
re  vera  probari  potuisset) , quamvis  N.  trigeminum 
in  cranio  non  persecuisset , irritando  N.  facialem , 
postquam  hic  nervus  cum  N.  trigemini  ramis  con- 
junctionem iniisset , et  antequam  cum  iis  conjunc- 
tus sit  (2) ; in  altero  casu  doloris  signa  irritatio- 
nem insecuta  fuissent,  in  altero  vero  nullum  dolo- 
rem animal  percepisset  (3), 

Quis  autem  est , qui  neget , difficillimum  esse , 
dolorem  dijudicare  animalis,  cui  cerebrum  abla- 
tum est  et  N.  trigeminus  persectus,  si  post  tales 
laesiones,  tantosque  jam  perceptos  dolores,  ner- 
vum irritemus,  partim  sensui,  partim  motui  dica- 
tum , uti  Nervum  facialem  ? Mihi  in  simili  ex- 
perimento , quod  in  cuniculo  institui , visum 
est , animal  adhuc  dolore  affici  per  irritatio- 
nem N.  facialis , ante  meatum  auditorium  ex- 
ternum , postquam  unum  cerebri  hemisphaerium 
abstuleram , Nervusque  trigeminus  in  cranio 
persectus  erat  (4).  Sed  hoc  experimentum  ae- 
que minus  ad  meam  thesin  confirmandam  sufficit , 


(1)  Scilicet  qua  ego  nervorum  societatem  explico. 

(2)  Antequam  Nervus  facialis  vim  sensitivam  e conjunctione 
cum  N.  trigemino  hausisset, 

(3)  Quae  posterior  experimenti  pars  etiam  facile  instituenda 
esset  , nisi  fortassis  opinaretur  Cl.  Auctor  , Ramum  pe- 
trosum superficialem  N.  Vidiani  N.  faciali  facultatem  sen- 
tiendi impertire. 

(k)  Huic  experimento  adfuit  amicissimus  G.  A.  N.  ALEEBE, 

ac  experimenta  Cl.  eschric.htii  ipsius  theoriam  sta- 
bilire  valent. 

Es  omnibus  vero  relatis  abunde  jam  liquet,  ner- 
vos Vitae  Animalis  diversa  vi  praeditos  esse.  — Pa- 
thologica hujus  rei  afferre  documenta , hic  non 
animus  est , quamvis  permulta  memorari  possint , 
aeque  luculenter  sententiae  veritatem  comproban- 
tia. Liceat  tantum  nonnulla  argumenta  Anatomi- 
ca adjicere. 

Jam  dudum  notum  fuit,  nervos  existere  motorios, 
qui  cum  N.  sensoriis  haud  conjungebantur,  ut  sunt 
N.  N.  oculi  motorius , trochlearis , abducens . Num 
nervos  illos  in  cutem  usque,  vel  in  ejusdem  pro- 
cessus persequi  licet  ? Trochlearis  Nervus  distri- 
buitur per  oculi  Musculum  obliquum  superiorem ; 
N.  oculi  motorii  rami  Musculos , levatorem  palpe- 
brae superioris  , rectum  superiorem , internum  nec 
non  Musculum  obliquum  inferiorem  petunt ; N.  ab- 
ducens in  Musculum  rectum  externum  transit : nul- 
lus vero  ex  his  nervis  cutem  petit ; nullus  ne  mi- 
nimam quidem  sentiendi  facultatem  prae  se  fert. 

Alii  vero  nervi  sensorii  cum  N.  N.  motoriis  (ante- 
quam vim  suam  exserere  incipiant),  conjunctionem 
haud  ineunt,  sic  v.gr.  ramos  portionis  majoris  N.  tri- 
gemini, et  horum  nervorum  ramulos,  numquam  ad 
musculos  sese  extendere , subtilior  Anatomia  docet  (1) . 


(1)  Hoc  respectu  nuper  error  quidam  , qui  in  omnibus  fere 
Anatomiae  Encbeiridiis  reperitur  , scilicet:  Nervum  opb- 
tbalmicum  et  maxillarem  superiorem  ad  musculos  quo- 
que ramulos  edere  , emendatus  fuit  a Doctissimo  F.  AR- 

Sij  am  ad  omnia  illa  argumenta  respiciamus  sci- 
licet : 

1. )  nervos  esse,  qui,  si  irritentur  in  animali  vi- 
vente, solum  motum  musculorum  provocant; 

2. )  alios  esse  nervos,  quibus  irritatis,  unice  do- 
lor observatur; 

3. )  alios  denique  esse,  qui,  si  irritentur,  et  do- 
lorem et  musculorum  micationes  provocant; 

4. )  primos  illos  nervos,  in  1.)  memoratos,  ocu- 
lum persequi  tantum  posse  usque  in  musculos , nu in- 
quam vero  in  cutem; 

5. )  nervos  sub  2.)  indicatos,  nusquam  per  mus- 
culos, semqer  vero  per  cutem  sese  distribuere; 


noldo  , cujus  verba  hic  afferre  liceat.  » In  den  meis- 
»ten,”  annotavit  Dmus  Auctor,  » oder  vielleicht  selbst 
» in  allen  anatomischen  Lehrbiichern  steht  zwar , dass 
» einzelne  Zweige  von  der  portio  major  quinti  paris  sich 
» in  Musklen  , namentlich  in  die  des  Antlitzes  verlieren. 
» Bei  meinen  Untersuchungen  jedoch  habe  ich  diese  An- 
» gabe  nicht  bestatigt  gefunden  , sondren  gesehen  , dass 
» solche  Nervenfaden  blos  durch  Musklen  treten  und 
» sich  alsdann  in  der  Haut  des  Gesichts  verbreiten.”  — 
Conf.  ARNOLD  , der  Kopftheil  des  vegetativen  Nervensijs - 
tems  beym  Menschen,  Heidelberg  und  Leipzig  1831.  4°. 
pag.  186.  nota  1.  — Quam  Doctissimi  ARNOLDI  emenda- 
tionem probandam  esse  omnino  puto.  Clarissimus  JOANN. 
MiiLLERUS  experimenta  quoque  ope  Galvanismi  circa  Ner- 
vum infraorbitalem  instituit,  quae  hujus  veritatis  alteram 
partem  , Nervum  scilicet  maxillarem  superiorem  nuIlo3 
emittere  ramos  ad  musculos,  plane  affirmant.  Nunquam 
enim  illi  contigit  irritatione  Galvanica , in  Nervo  in - 
fra~orbitali , (ubi  e canali  infraorbitali  egreditur)  , in- 
stituta , micationes  musculorum  provocare  , at  quidem 
summi  doloris  signa  animal  (cuniculus)  sub  ipsa,  irritatio- 
ne nervi  edidit.  — Conf.  froriep^s  A/otizcn  , 1.  c. 

6. )  illos  nervos,  qui  proprietatibus  instructi  sunt, 
sub  3.)  notatis,  et  musculos  et  cutem  adire; 

7. )  sensationum  sedem  solummodo  in  cute  (i) 
et  nonnullis  ipsius  processibus  esse,  motuum  vero 
in  musculis; 

8. )  denique  sensoriorum  nervorum  actionem  a 
P eripheria  sive  cute  versus  centrum  procedere , 
motum  vero  a centro  P eripheriam  sive  musculos 
versus ; 

tunc  certo  minus  opus  esse  videatur,  canalem 
spinalem  aperire,  ibique  nervorum  radices  explo- 
rare, ut  perspiciatur  nervos  esse  duplicis  ordinis. 

Ubi  vero  novimus,  duos  nervorum  ordines  revera 
existere,  minime  eam  veritatem  subvertere  valet, 
quod  nesciamus , ubinam  hi  nervi  incipiant , vel 
quonam  modo  originem  trahant , utrum  inde  a prin- 
cipio usque  ad  fines  sejuncti  sint,  an  toti  sibi  invi- 
cem juncti,  an  in  initio  sejuncti,  ita  dein  conju- 
gantur, ut  tandem  rursus  separentur.  Novimus 
quidem,  majorem  numerum  nervorum,  qui  et  mo- 
tus et  sensus  facultate  praediti  sint,  ultimo  in  casu 
versari.  At  vero,  si  plane  ignotum  hoc  esset,  uti 
revera  ante  bellii  tempora  ignotum  fuit,  hoc  ta- 
men nihil  ad  rem  inficiandam  valeret,  simulae  per- 
spectum habemus,  duos  nervorum  ordines  existere. 
Gl.  bellius  maximam  certo  lucem  huic  veritati  ad- 
tulit,  ab  omni  parte  ipsam  patefecit,  quamvis  hac 
in  re  multo  minoris  interesse  mihi  videtur,  utrum 


(1)  Ubi  hic  de  nervis  sensoriis  mentio  fit,  N.  N.  opticus, 
olfactorius  et  auditorius  semper  sunt  excipiendi. 


4@ 


motorii  nervi  ab  anterioribus  et  sensorii  nervi  a 
posterioribus  medullae  spinalis  radicibus  oriantur, 
an  secus?  Utrum  singulae  radices  uni  tantum  Vitae 
Animalis  functioni  inserviant,  an  utrique?  Utrum 
nervi  inter  ganglia  intercostalia  et  medullam  spina- 
lem jacentes,  sejuncti  sint,  an  juncti?  Ignoramus 
enim , utrum  radices  illae  in  ipsa  medulla  spinali  se- 
paratae adhuc  sint,  necne?  Utrum  fortasse  pluri- 
bus vicibus  alternatim  junctae  et  separatae  sint, 
atque  hoc  quidem,  antequam  nostros  in  oculos  in- 
currant? Neque  hoc  quidem  cognitum  nobis  est, 
num  radices  illae  nervorum,  quae,  nostris  tantum 
oculis  ut  radices  apparent , fortasse  trunci  sint  nun- 
cupandae , si  comparentur  cum  magno  radicum  nu- 
mero , ex  quo  et  ipsae  rursus  forsan  originem  trahant? 

Quam  parvi  facta  fuerit  bellii  doctrina  ab  Eru- 
ditissimis Viris , etiam  brevi  antequam  Clarissimi 
auctores  experimenta,  in  ranis  instituta,  in  lucem 
ederent,  ex  sequentibus  videre  licet. 

In  eximia  illa  operis  hildebrandtii,  cui  titulus 
» Handbuch  der  Anatomie  des  Menschen ,”  editio- 
ne, quam  curavit  Cl.  e.  h.  weber,  profertur  sen- 
tentia, in  Tom.  I,  pag.  283.  (1830),  argumenta  eo 
usque  allata  nondum  sufficere,  ut  Bellianam  theo- 
riam demonstrent.  In  T.  III.  vero,  pag.  359.  (1831) , 
profitetur  Cl.  Vir,  se  argumentis  mulleri  et  pa- 
xizzae  omnino  convictum  esse.  — Cl.  langexbec- 
kius  in  libro  suo,  cui  titulus:  » Nervenlehre  mii 
Hinweisung  auf  die  Icones  Neurologicae ,”  qui 
liber  editus  eodem  anno,  scilicet  1831,  quo  supra 
dicta  mulleri  et  panizzae  argumenta  innotuerunt , 

quibus  tamen  sine  dubio  praecessit , Belhanam 
theoriam  prorsus  rejicit  (1). 

Quamvis  superfluum  videatur , diutius  hac  in  re 
morari , tamen  non  absque  omni  momento  fore  arbi- 
tror, illa  argumenta  refutasse,  quibus  langenbec- 
kius  hanc  veritatem  subvertere  conatus  est ; praecipue 
quum  sic  occasio  mihi  oriatur  nonnulla  referendi 
experimenta  , ad  quae  instituenda , ipsa  illa  laxgex- 
beckii  argumenta  me  incitaverunt,  ipsa  Clarissimi 
Viri  verba  hic  afferam. 

» Charles  eell  ,”  dicit  Auctor  (2)  , j nimmt  zwi- 
» schen  den  vordern  und  hhitern  Strangen  des 
» Rtickenmarks  zwei  verschiedene  Verrichtungen 
» an.  Die  vordern  sollen  das  Bewegungsve?^mogen 
t>  und  die  hintern , die  in  Ganglia  anschwellen , 

» das  Empjindungsvermogen  vermittein  , was  auf 
» dem  zweiwurzlichen  Ursprung  eines  jeden  Spi- 
7)  nalnerven  beruhen  soli.  Dass  die  hintere , das 
» Ganglion  bildende  Wurzel  Leiter  der  Sensibilitat 
ssey  und  die  vordere  einen  motiven  Nerven  bilde, 
7>  soli  durch  Versuche  an  Thieren  und  durch  pa- 
» thologische  Umwandlungen  bewiesen  werden.  — 
» Bell  hat  namlich  Kaninchen , um  sie  erst  empfin- 
» dungslos  zu  machen , hinter  die  Ohren  geschla- 
» gen , dann  nach  dem  Blosslegen  des  llucken- 
t>  marks  die  vordern  Wurzeln  mit  der  Pincette  be- 
» riihrt  und  jedes  Mal  Muskelbewegung  entstehen 
7)  gesehen , was  niemals  nach  dem  Beriihren  der 
j)  hintern  Wurzeln  erfolgte.  — Magendie  beobach- 

(1)  Nescio  utrum  CL  Auctor  lianc  sententiam  postea  mutave- 
rit, nec  ne? 

(2)  Conf.  c.  J.  M.  LANGENBECK  , Nervenlehre  , pag.  32  sqcp 

» tete  , dass  nach  dem  Beriihren  oder  Driicken  des 
» hintern  Theiles  des  Ruckenmarks , zwischen  den 
»beiden  hintern  Wurzeln,  das  Thier  Zeichen  der 
» aussersten  Empfmdlichkeit  von  sich  gab , was 
»bei’m  Yersuch  auf  der  vordern  Seite  kaum  zu  be- 
» merken  war.  — Abercrombie  fand  bei  Para- 
» plegie  der  untern  Extremitaten  mit  gebliebenem 
» Gefiihie  die  vordern  Saulen  in  einen  weichen 
» Brei  zerfallen , wahrend  der  hintere  Theil  des 
» Ruckenmarks  mehr  normai  geblieben  war. 

» Das  scheint  nun  viel  fur  sich  zu  haben  ; indes- 
»sen  verhielt’s  sich  an  dem  Ruckenmark  , was  ich 
»pag.  32.  Note  1.  beschrieb  , ganz  umgekehrt : Bei 
» der  bestandenen  Paraplegie  der  untern  Extremita- 
» ten  befanden  sich  die  dort  beschriebenen  Desor- 
» ganisationen  am  hintern  Theile , beide  hintern 
» Saulen  waren  ganzlicli  zerstort  und  die  vordern 
»von  ganz  normaler  BeschafFenheit.  — Auch  findet 
» sich  bei  abercrombie  pag.  484  u.  486.  ein  ahnli- 
» cher  FalJ  : » Das  Bewegungsvermogen  in  den  Bei- 
»»  nen  war  nicht , das  Gefiihl  aber  vollig  verloren, 
»» wahrend  die  vordern  Saulen  sich  im  Zustande 
»» der  Erweichung  befanden  und  die  hintern  nicht 
»»  so  bedeutend  ais  die  vordern  erweicht  waren.” — 
» Mir  wilbs  iiberdem  nicht  recht  einleuchten , es 
»habe  das  mit  der  Verschiedenheit  der  Functionen 
s der  beiden  Wurzeln  der  Spinalnerven  seine  volle 
» Richtigkeit , wenn  ich  den  pag.  31 . angegebenen 
» Commissuren-Apparat  und  die  Verkettung  der  vor- 
» dern  und  hintern  Saulen  mit  einander  beriicksich- 
» tige.  Wie  ich  bei’m  Thatigseyn  des  Gehirns  den 
» Inbegriff  der  ganzen  Masse  statuire,  so  thue  ich’s 

» auch  bei’m  Ruekenmark.  Das  scheint  mir  eben 
» so  nur  eine  auf  blosses  Muthmassen  sich  griin - 
7)  dende  Speculatio n zu  seyn  , vjie  Galli s Bestim- 
» mung  gewisser  Hirnprovinzen  fur  getoisse  Ver- 
» riclitungen .” 

CI.  langenbeckius  igitur  functionem  funiculorum 
medullae  spinalis , ipsorum  nervorum  functioni  adae- 
quare conatur;  quod  autem  minime  fecit  magendius, 
qui  contendit,  posteriores  medullae  spinalis  funicu- 
los praecipue  sensui,  anteriores  praesertim  motui 
praeesse,  quum  e contrario  nervorum  radices  pos- 
teriores unice  sensui,  anteriores  unice  tantum  mo- 
tui inservire  contendit  (1).  Experimenta  a schop- 
sio  (2)  et  backeb.0  (3)  in  medullae  spinalis  funicu- 
lis instituta  ad  easdem  plane  conclusiones  ducunt, 
ac  illa  a .magendio  relata , quamvis,  quod  ad  nervos 
attinet , ille  a magendio  dissentiat , hic  vero  ipsi 
probe  assentiat  (4).  Praeterea  saepius  experimentis 

i 

(1)  Ex  ipso  a CI.  LANGENBECKIO  citato  loco  facile  constat , 
CI.  MAGENDIUM  investigatione  functionis  funiculorum 
medullae  spinalis  non  ad  easdem  conclusiones  perductum 
esse  , quas  in  consideratione  functionis  radicum  nervorum 
circa  has  formaverat , alioquin  non  usus  fuisset  verbo 
vix,  vkaum.” 

(2)  Conf.  schops  in  meckel’s  Archiv.  1827.  N°.  3.  p.  403, 

(3)  Conf.  BACKER  , 1.  c.  pag.  96  sqq.  \ 

(4)  Singulare  hoc  phaenomenon,  quod  nempe  sectio  columnarum 
superiorum  impediat  motus  extremitatum  inferiorum  , 
duplici  ratione  explicare  conatur  Ornatissimus  E ACKERUS  , 
quum  contendat , sectionem  superiorum  funiculorum  me- 
dullae spinalis  ideo  motum  impedire  , quia  hac  sectione 
inferiores  medullae  funiculi  comprimuntur , et  dein  quia 
partium  sensibilitas  deleta  est.  Hanc  explicationem  haud 
indubiis  argumentis  fulciri , neminem  effugit.  — Conf, 
BACKER  , 1.  c.  pag.  109. 

convictus  sum , stimulo , f uniculis  anterioribus 
et  posterioribus  medullae  spinalis  applicato , do- 
loris sensum  produci , et  motum  satis  vehementem , 
e/  irritatione  graviore  extremitates  saepius  pa- 
ralysi affici . 

Seubertius  (1)  , qui  etiam  hac  de  re  experimenta  in- 
stituit, concludit:  anteriorem  regionem,  (sive  abdomi- 
nalem medullae  spinalis  partem) , praecipue  quidem , 
nec  tamen  unice , motui  praeesse,  posteriorem  contra 
praesertim , nec  tamen  solam,  impressiones  externas 
ad  sensorium  commune  perducere  (2) . Persuasum  mi- 
hi igitur  est , ex  observationibus  non  eadem  concludi 
posse  circa  functiones  funiculorum  medullae  spina- 
lis ac  circa  radices  nervorum.  Praeterea  jam  ex 
supra  dictis  luculenter  apparet,  minime  licitum  es- 
se , e medulla  spinali  conclusiones  circa  ipsius 
nervos  formare  , nec  vice  versa. 

Observationes  quoque  pathologicae  circa  me- 
dullam spinalem,  quibus  constat,  omnem  saepius 
motum  deletum  esse  posse,  incolumi  remanente 
sensu,  uti  et,  quamvis  rarius,  omnis  sensus  hebes- 
cit, intacto  remanente  motu,  quodammodo  quidem 
Bellianam  theoriam  stabilire  valent , sed  me  ju- 
dice, nullo  modo  ostendunt,  ubinam  revera  inve- 
niendus sit  locus,  unde  sensus  atque  motus  nervi 
vim  suam  habeant. 


(1)  Seubert,  1.  c.  pag.  50. 

(2)  Conf.  bischoff  (I.  c.  pag.  78  et  79)  , qui  jam  anno  prae- 
cedente hac  de  re  instituta  experimenta  pro  parte  divul- 
gavit. 

1. )  Experimenta  enim  in  medullae  funiculis  non 
easdam  proprietates  indicant , quas  in  nervorum 
radicibus  observemus. 

2. )  Ignotum  deinde  fere  est,  quaenam  sit  ratio 
medullam  spinalem  inter  et  nervos. 

3. )  Eaedem  postremo  laesiones,  iidemque  morbi 
medullae  spinalis  non  semper  producunt  eadem  in 
nervis  phaenomena. 

Ex  quibus  concludere  licet,  Cl.  langexbeckium  ob- 
servationibus suis  pathologicis,  Bellianae  theoriae 
parum  attulisse  detrimenti.  Accedit , quod  Cl.  Auctor 
in  allato  casu  pathologico  lectorem  haud  doceat , 
utrum  sensus  et  motus  simul  deleti  fuerint , an  vero 
solummodo  alteruter  horum  (1),  quod  rite  obser- 
vare summi  est  momenti , si  nempe  agatur  de  sede 
facultatis  sentiendi  et  movendi  in  ipsa  medulla  spi- 
nali , quum  hanc  sedem  in  ipsis  nervis  investigamus. 

Commissurarum  porro  apparatum  et  concatena- 
tionem ( »Verkettung ” (2))  anteriorum  et  poste- 
riorum medullae  spinalis  funiculorum,  illi  thesi , 
duos  existere  nervorum  vitae  animalis  ordines,  ne 


(1)  Casum  pathologicum  , quem  memorat  CL  Auctor  hic  refer- 
re liceat.  » Ich  fand  die  Medulla  nach  lange  bestande- 
» ner  Lahmung  der  untren  Extremitaten  und  zulezt  der 
» Blase  wie  injicirt , mit  rothlichem  Exudat  unter  der 
» dura  mater,  bis  zur  Vertebra  dorsi  6ta  yon  normaler 
»Festigkeit,  yon  da  aber  in  eine  breiartige  Masse  umge- 
» andert , und  mehr  abwarts  auf  ihrer  hintren  Flache 
» einen  Balg  kaseartige  Materie  enthaltend.  Die  obern 
» Extremitaten  waren  nicht  gelahmt  gewesen.  Der  Ner- 
» vus  ischiadicus  und  cruralis  waren  yon  normaler  Be- 
» schaffenheit.,,  Vid.  langenbeck  , 1.  c,  pag.  32.  nota  1. 

(2)  Vid.  supra  1.  c.  Cl.  langenbeckii  , pag.  48. 

minimum  quidem  afferre  posse  impedimentum,  vix 
amplius  est , quod  moneam.  Ex  supra  dictis  enim 
satis  patere  videtur,  diversam  naturam  medullae 
spinalis  et  encephali,  qua  vis  sensoria  et  motoria 
manifestetur,  quatenus  scilicet  haec  nobis  est  co- 
gnita, haud  congruere  cum  diversa  natura  nervo- 
rum sensoriorum  et  motoriorum.  Quid  autem  re- 
fert, quomodo  diversae  cerebri  medullae  ve  partes, 
sese  jungant,  dividant,  decussent,  caet?  Nervos 
conductores  esse  diversos,  scire  sufficit.  In  hisce 
cardo  rei  solummodo  versatur , quum  nondum  cog- 
novimus, quomodo  sese  habeant  nervi  ante  ortum. 

Quonam  autem  jure,  Cl.  langenbeckius  hanc  rem 
incertam  hypothesin  (»eme  speculation ”)  dicat,  il- 
li similem , qua  Gl.  gallius  certis  quibusdam  cerebri 
partibus , certas  functiones  adscribere  conatus  est , 
minime  perspicere  fateor.  Yox  enim  » Speculation” 
nullo  modo  illi  rei  congruit , quam  argumentis , 
ex  ipsa  natura  sumtis , demonstrare  valemus.  Quod 
ad  comparationem  ejus  cum  Galliana  theoria  atti- 
net, nescio,  quaenam  hic  similitudo  subsit,  nec 
alius  quisquam  hoc  facile  perspiciet.  At  vero  non 
hujus  loci  est , hunc  similitudinis  defectum  accura- 
tius explicare , nam  metus  foret , ne  ab  argumento 
proposito  nimis  aberrarem.  — Sufficiat  nonnul- 
la hic  enarrare  experimenta , quae  institui  ad  in- 
vestigandum , quatenus  haec  comparatio  sit  admit- 
tenda. 

Nuper  enim  hunc  locum  Ci.  langeinbeckii  rursus 
inspicienti  mirum  mihi  videbatur,  quare  Gallianae 
theoriae  mentionem  facere  ipsi  placuerit,  omissis 
Ci.  flouretntii  observationibus?  Nam  si  flourentii 

experimenta  et  conclusiones  vera  habenda  sint , non- 
ne similiter  haec  demonstrant , diversas  encephali 
partes  diversas  exercere  f unctiones . 

Experimenta  in  encephalo  instituta  ad  theoriam 

ELOURENTIANAM  EXAMINANDAM. 

1.)  Experimenta  in  cerebro. 

A.  UlRIUSQUE  HEMISPHAERII  DISSECTIO. 

I.  Aperto  cuniculi  cranio,  ambo  cerebri  hemis- 
phaeria abstuli.  Quum  ante  operationem  ligarentur 
pedes,  animal  anxie  et  turbulenter  sese  opposuit, 
ipsam  vero  operationem  summa  cum  tranquillitate 
passum  est,  nec  ulla  doloris  signa  per  totius  ope- 
rationis decursum  edidit , nisi  dum  capitis  integu- 
menta auferebantur.  Operatione  finita , animal  so- 
lo imponebatur,  sed  nequaquam  sese  movebat , 
somno  quasi  consopitum.  Impulsa  autem  poste- 
riore corporis  parte , antrorsum  quodammodo  sese 
movebat.  Ut  vero  persuasum  haberem , impulsio- 
nis vim  hujus  motus  causam  non  esse , pedem  pos- 
teriorem arripui , atque  extendi , rursusque  dimi- 
siquo  facto  animal  pedem  ad  abdomen  traxit. 
In  anterioribus  pedibus  idem  instituenti  experimen- 
tum iidem  observabantur  motus.  Ut  adhuc  evi- 
dentius res  constaret , animalis  posteriorem  corpo- 
ris partem  cultro  acutissimo  irritavi , quo  facto 
stimulum  effugit,  perque  spatium  dimidiae  fere  ul- 
nae antrorsum  sese  movit. 

Eidem  animali  tribus  horae  quadrantibus  fere 
post,  totum  cerebellum  auferre  conatus  sum.  Qua 


operatione  feliciter  ad  finem  fere  perducta , parum 
cauta  manu  eminentiam  quadrigeminam  minorem 
cultro  tetigi,  quo  facto  vehementissimis  convulsio- 
nibus abreptum  animal,  post  horam  obiit.  11 1 
hisce  convulsionibus  alia  experimenta  non  instituta 
fuisse,  non  est  quod  moneam. 

Quamvis  hoc  experimento  praecipuum  proposi- 
tum attigerim,  uti*  ex  ipso  experimento  patet, 
quodque  statim  fusius  indicabo,  fateri  tamen  de- 
beo , me  exinde  non  tantam  percepisse  utilitatem  , 
quantam  exspectaveram , quum  , amoto  et  ipso  ce- 
rebello nimis  citam  mortem  animali  intulerim.  Id- 
circo in  sequente  experimento  prudentior  factus, 
rem  quoque  luculentius  indicare  mihi  contigit.  An- 
lequam  autem  hoc  enarrem,  sequentia  ad  experi- 
mentum i amjam  commemoratum  adjicienda  videntur: 

a. )  cranium  absque  magna  difficultate,  serrae 
parvae  atque  subtilium  forficum  ope,  apertum 
fuisse  * 

b. )  sub  operatione  magnam  sanguinis  copiam  ef- 
fluxisse  * 

C.)  cordis  pulsationem  inter  operationem  vehe- 
mentissimam  fuisse,  operatione  vero  peracta,  so- 
lito  rhythmo  processisse. 

d.)  Autopsid  mihi  constitisse,  cerebri  hemisphae- 
ria fere  tota  esse  ablata  (1). 


(1) 


Experimentum  institutura  est,  praesente  amicissimo  G.  A, 


N.  ALLEBE. 


55 


B.  UfflTJS  CEREBRI  HEMISPHAERII  DISSECTIO. 

II.  Alius  cuniculi , junioris  aetatis,  cranio  aper- 
to , dextrum  solummodo  cerebri  hemisphaerium 
resecui , nullis  doloris  signis  provocatis : dein  Ner- 
vum olfactorium  et  N.  opticum  ejusdem  lateris  per- 
secui , nullumque  observavi  dolorem.  Sanguinis 
jactura  satis  magna  fuit.  Post  operationem  cordis 
pulsatio  regularis.  Solo  impositum  animal,  nullos 
instituere  conatus  est  motus , extremitates  vero , si 
extendebantur , adduxit , eodem  modo  ac  in  ex- 
perimento praecedente.  Quum  calami  scriptorii 
apice  leviter  eminentia  quadrigemina  minor  attin- 
geretur , ecce ! repentino  cursu  per  decem  fere  ul- 
narum spatium , sagittae  ad  instar , antrorsum  sese 
movit  animal,  exinde  vero  per  eandem  viam  re- 
versum , in  medio  cursu  repente  constitit.  Cu- 
niculus nunc  sibi  commissus  post  horas  tres  (hora 
nempe  vespertina  octava  et  dimidia)  in  eodem 
situ  et  positu  reperiebatur ; faeces  et  urinam  emi- 
serat. Quae  antea  in  extremitatibus  institueram 
experimenta , eadem  et  nunc  mihi  praebuerunt 
phaenomena.  Animal  in  eodem  versari  videbatur 
statu.  Post  horam  unam,  lumine  ante  oculos  po- 
sito , palpebras  claudebat , quibus  manu  diduc- 
tis , sese  contrahebat  pupilla.  Quoties  strepi- 
tum magnum  edebam  prope  aures  animalis,  hunc 
quodammodo  percipere  videbatur.  Quoties  for- 
tius agitabam  pedes  aut  nasum  irritabam , ani- 
mal , ut  fere  solent  cuniculi , mandebat , caput 
retrahebat,  linguam  repetitis  vicibus  emittebat  ex 
ore,  atque  semet  ipsum  veluti  totum  contrahe- 
bat. — Hora  vespertina  undecima  animal  notis  cir- 


eumscripsi , quibus  die  in  sequente  scirem , utrum 
per  noctem  a loco  sese  movisset , nec  ne  ? — 
Sequenti  die,  mane  animal  tantummodo  conversum 
esse  animadvertebam  (forsan  animal  ab  alio  ani- 
mali v.  gr.  mure  aut  alio  quodam  stimulo  exter- 
no irritatum  hunc  motum  instituit.).  Ab  ipso  vero 
loco  haud  discesserat , multae  faeces  nec  non 
urina  rursus  emissae  erant.  Hoc  vero  die  irritatio- 
nem insequebantur  fortiores  motus,  quam  pridie. 
Interdum  dentibus  valde  stridebat  et  caput  pos- 
trorsum  revolvebat.  Ab  hora  postmeridiana  tertia 
ad  vespertinam  nonam  in  loculo  inclusum  animal 
permagnum  fecit  tumultum.  Ex  aperto  loculo  re- 
pente progrediebatur  cuniculus , gressuque  vacil- 
lante per  cubiculum  sese  volvebat.  Repetitis  vici- 
bus convulsionibus  corripiebatur , deinde  rursus  huc 
illuc  gressu  vacillante  circumibat , ita  tamen , 
ut  motu  suo  orbem  saepius  describeret.  Lumine 
admoto , iris  haud  amplius  sese  contrahebat , oris 
motus  frequentiores  evadebant.  Mortem  obiit  hora 
undecima  vespertina ; itaque  horas  31  post  disse- 
ctionem hemisphaerii  dextri  cerebri  (1). 

Autopsia  caelaveris . Totum  dextrum  cerebri 
hemisphaerium  ablatum  erat , item  N.  olfactorius , 
Nervus  vero  opticus  pro  majore  tantum  parte  per- 
scissus inveniebatur.  In  cranii  basi  multum  sangui- 
nis coagulatum  reperiebatur  et  alterius  hemisphaerii 
et  cerebelli  vasa  sanguine  turgida. 


(1)  Huic  experimento  adfuit  commilito  Ornatissimus  VAN 
JtEYST,  Medicinae  studiosus. 

Ad  ea , quae  praecedunt , explicanda  inserviant 
sequentia  : 

1 . )  Proprios  motus  et  spasmos  in  ultimo  animalis 
vitae  stadio,  ex  irritatione  ab  incipiente  inflamma- 
tione ortos  esse,  neminem  fugit. 

2. )  Si  respiciamus  motus  solummodo  irritatione 
excitari  posse , omnem  autem  voluntatem  exstinc- 
tam esse  (quod  eodem  modo  fit , sive  unum  modo 
hemisphaerium  ? sive  utrumque  remotum  sit) , maxime 
hoc  congruere  apparet  cum  motibus  illis  automati - 
cis  , sic  dictis , qui  stimulo  non  perpetuo  excitan- 
tur, motibus  e.  gr.  iridis. 

3. )  Animal  urinam  et  faeces  emisit.  Hinc  appa- 
ret , motus  non  tantum  excitari  stimulis , foris  ani- 
mali applicatis , sed  et  nonnullis  stimulis  in  ipso 
animalis  corpore  exortis. 

4. )  De  visu , olfactu  et  auditu , nulla  instituere 
mihi  licuit  experimenta  satis  valida , etsi  omnino 
verisimile  est,  et  visum  et  olfactum  et  auditum  de- 
structos fuisse.  — Animal  locum , quem  tenebat , 
haud  reliquit , nisi  stimuli  directe , i.  e.  in  ipsam 
corporis  superficiem , adhiberentur.  — Quinam  ve- 
ro stimuli  directe  visui,  olfactui  aut  auditui  appli- 
candi fuissent?  aut  quomodo  ipse  Nervus  opticus, 
olfactorius  et  auditorius  irritari  potuissent?  Motus 
observati , ut  sonitum  fortiorem  effugeret  animal , 
forsan  explicari  possunt  ex  irritatione  membranae 
tympani  et  illorum  nervorum,  qui  praeter  N.  acus- 
ticum, aurem  petunt.  Simili  ratione  contractio 
iridis  explicanda  est,  irritatione  scilicet  N.  cen- 
tralis et  forsan  etiam  Nervis  ciliaribus  stimula- 

r, 

lis  (!)•  De  olfactus  sensu  difficilius  etiam  est , ex- 
perimenta instituere , quae  ostendant , utrum  hicce 
sensus  adhuc  supersit,  an  modo  sensatio  quaedam 
tunicae  mucosae  narium.  Sed  omnino  suspicandum 
est,  ut  jam  monui,  omnes  tres  superioris  ordinis 
sensus,  immo  tactum  quoque  et  gustum,  ablato 
cerebro , (uno  aut  utroque  ipsius  hemisphaerio) , ex- 
stinctos esse.  Etenim  sensibus  peculiaribus  superio- 
ris ordinis , ut  rite  munere  suo  fungantur , opus  est 
judicio,  quod , deleta  voluntate , exstinguatur , ne- 
ces se  est.  Absque  voluntate  enim  quomodo  judi- 
cium cogitari  possit,  quomodo  voluntas  absque  ju- 
dicio? Voluntatem  autem  deletam  fuisse,  luculen- 
ter ex  observatis  phaenomenis  patet ; sensationem 
remansisse  e supra  dictis  jam  liquet  et  probatur  ex 
signis  vehementis  doloris,  quae  animal  manifestat, 
si , ablato  cerebro , Nervum  trigeminum  reseca- 
mus , quod  phaenomenon  in  nonnullis  experimentis , 
ad  aliam  rem  investigandam  institutis  , observavi  (2). 

Comprobatis,  hac  ratione,  Flourentianis  experimen- 
tis et  conclusionibus  circa  cerebrum , necesse  etiam 
duxi , Viri  Clarissimi  experimenta  circa  cerebellum 
repetere,  de  cujus  functione  ut  mihi  constaret, 
sequentia  institui : 


(1)  Hocce  experimento  omnino  ostenditur,  Nervum  opticum 
ad  pupillam  movendam  nihil  facere;  quod  multis  co- 
gitationibus ansam  praebet,  atque  theoriam  Doctissimi 
arnoldi  de  Ganglio  ciliari  haud  improbabilem  reddit.  — 

(2)  Quod  ad  me  attinet , omnino  persuasum  habeo  , Nervum 
trigeminum,  (ramo  linguali  excepto),  nullo  sensu  peculiari 
instructum  esse. 

2.)  Experimenta  in  cerebello. 

A.  TOTIUS  CEREBELLI  DISSECTIO. 

III.  Capitis  integumenta  ita  resecui,  ut  ab  ante- 
riore parte  retrorsum  ad  congruam  usque  distan- 
tiam, infra  locum,  ubi  crista  occipitalis  tactu  per- 
cipitur, cauta  manu  resecarem  musculos,  huic  emi- 
nentiae affixos;  curavi,  ne  postrorsum  et  antrorsum 
nimis  longa  fieret  incisio , quia  semper  metus  est  ve- 
hementis haemorrhagiae,  qua  saepius  animal,  bre- 
vi temporis  intervallo,  perit.  Subtilis  serrae  ope, 
quatuor  fere  lineas  sub  crista  occipitali  transverse 
cranium  persecui,  aliamque  transversam  sectionem 
eodem  modo  institui , sex  quidem  lineas  supra  ean- 
dem eminentiam;  dein  sectionum  extrema  aliis  dua- 
bus sectionibus  longitudinalibus  conjunxi  (ope  ser- 
rae) , ita  ut  pars  conceptaculi  encephali  sic  soluta 
eximi  potuerit,  quo  facto,  facili  opera  cerebellum 
et  postrema  cerebri  pars  denudabatur.  Porro  sen- 
sim semsimque  cerebelli  quasdam  partes  abstuli,  nul- 
lam tamen  mutationem  observare  licuit.  Unica  parte 
ablata,  solo  impositum  animal  naturaliter  incedebat. 
Neque  jam  fere  toto  cerebello  ablato  ulla  animadver- 
tebatur mutatio.  Quum  animal  vinculis  liberassem, 
satis  bene  sese  habebat , quamvis  debilitatum.  Tan- 
dem prudente  manu  aliam  adhuc  cerebelli  partem 
abstuli , quo  facto , vinculis  solutum  motus  inordi- 
natos instituit,  quorum  nec  causam,  nec  fines  intelli- 
gebam.  Per  quinque  minuta  secunda  continuo  in 
latus,  et  quod  mirum  est,  semper  in  sinistrum  latus 
sese  circumvolvit , etsi  dextro  lateri  impositum.  Brevi 
tempore  post  motus  imminuebantur.  Animal,  ut 

pedibus  insisteret,  erigere  conatus  sum,  sed  frustra» 
Facile  quidem  fuit  animadvertere , animal  omnes 
vires  intendere , ut  sese  erigeret , sed  haud  valere , 
ac  si  omne  prorsus  aequilibrium  amisisset.  Caput 
oblique,  collo  stricto,  efferebat,  anteriores  artus,  pe- 
dibus contractis  , postrorsum  extendebat , posterio- 
res artus  contra  antrorsum , ita  ut  in  ipsa  illa  co- 
poris  positione  animal  stare  prorsus  non  posset , 
quamvis  vel  maxime  cupiens.  — Quum  ante  ope- 
rationem, circiter  per  octo  horarum  spatium,  nihil 
alimenti  sumsisset , aliquod  tempus  post  operatio- 
nem cibus  offerebatur.  Perspicuum  erat , non  dees- 
se  cibi  desiderium,  deesse  vires  ad  capiendum.  In 
latus  decumbebat  animal , caput  artusque  huc  illuc 
movens.  — Irritantem  stimulum  quidem  effugere 
conabatur , at  vero  motus  hunc  in  finem  instituebat 
minime  respondentes.  Saepius  per  breve  tempus 
immotum  jacebat,  dein  vero  sese  movere  rursus 
incipiebat , ac  si  erigere  sese  et  pedibus  insistere 
vellet.  Omnia  haec  conamina  irrita  erant , quo- 
niam motibus  istis  incompositis  vis  moderatrix  (co- 
ordinatrix)  non  amplius  praeerat.  Post  longam 
similium  phaenomenorum  seriem , exactis  circiter 
60  post  operationem  horis , tandem  secuta  mors  est; 
quae , quum  instaret , in  circulum  agi  videbatur 
animal , quod  etiam  post  obitum  testabantur  fae- 
ces emissae  , circum  cadaver  in  orbe  inventae. 

Autopsia  indicavit , cerebellum , minima  tantum 
parte  relicta , ablatum  fuisse  (»)• 

(1)  Huic  experimento  interfuere  commilitones  ornatissimi  w. 
M.  s.  junius  et  h.  CUYPERS  van  wijnoxbergen  , Me- 
dicinae Studiosi. 

B.  UrtlUS  CEREBEILI  HABMISPHATRII  REMOTIO, 

IV . Hocce  Experimentum , quod  institui , ut  disce- 
rem , quaenam  sint  sequelae  , si  unicum  hemisphae- 
rium cerebelli  auferatur , parum  successit , attamen 
non  possum  non  referre  peculiaria  phaenomena 
quibus  ansam  dedit. 

Operatio  bene  succedere , omniaque  ex  voto  fieri 
videbantur,  nam  magna  jam  pars  sinistri  haemis- 
phaerii  cerebelli  ablata  erat , quum , parva  incisio- 
ne facta , vehementibus  animal  correptum  est  con- 
vulsionibus , in  sinistrum  latus  sese  pepetuo  con- 
volvens. Dextro  lateri  imposui  animal , identidem 
vero  in  sinistrum  sese  revolvit.  Motus  hic  abnormis 
per  sex , et  quod  excurrit , horas  observabatur , 
quamvis  continuo  debilior  fieret.  Per  ultimas  duas 
horas  animal  in  gyrum  sese  circumegit  regula- 
rem, cujus  diameter  duarum  circiter  ulnarum  erat, 
semperque  tandem  in  sinistrum  latus  relabebatur. 
Utroque  pede  dextri  lateris  in  gressu  valde  irregula- 
riter  utebatur,  quod  in  causa  fuit,  cur  in  sinistrum 
latus  saepius  deciderit.  Sensim  sensimque  vero  tran- 
quillitas rediebat,  ita  ut  sexta  post  operationem  ho- 
ra , regulari  magis  gressu  procedere  coeperit.  Octo 
horis  praeterlapsis,  nihil  praeternaturale  in  gressu 
observabatur.  Amici  mei,  qui  mane  operationi  ad- 
fuerant, vix  oculis  crediderunt,  quum  vespere  ip- 
sum illud  animal  agnoscerent , tranquille  circumam- 
bulans, lubenterque  cibos  oblatos  commedens.  Sep- 
tem dies  in  cubiculo  vixit,  atque  nil,  quod  praeter 
normam  est , in  ipsius  functionibus  observabatur. 
Vulnus  capitis  intactum,  non  deligatum,  reliqui. 
Ultimo  vero  die  ad  vesperam  repente  omnem  ami- 

sit  vivacitatem,  saepiusque  in  hoc  iliove  cubiculi 
angulo  immotum  mansit ; cibum  tamen  cepit.  Mo- 
tibus vero  sensim  sensimque  imminutis,  post  ali- 
quot horas  obiit. 

Post  mortem  non  licuit  accurate  examinare  lae- 
sionem illatam,  quia  major  sinistri  hemisphaerii 
pars  in  pus  male  olens  mutata  erat  (1). 

Etsi  ultimum  hocce  experimentum  proposito  haud 
satisfecerit  (2),  tamen  ulteriora,  hanc  rem  illus- 
trantia experimenta  instituere  nolui , quia  experi- 
mentum I,  II  et  III , Flourentianae  theoriae  veri- 
tatem mihi  satis  comprabaverant. 

Explicatio  phaenomenorum , quibus  haec  expe- 
rimenta ansam  dederunt. 

Cerebrum  vi  praeditum  est  motum  determinante , 
(Voluntate);  Cerebellum  vi  motum  coordinante , 
moderante ; Medulla  spinalis  vi  stimulum  ad  nervos 


(1)  Hoc  experimentum  institui  praesentibus  amicis  ornatissi- 
mis W.  M.  S.  JUNIUS,  H.  CUIPERS  VAN  WYNOXBER- 

gen  et  c.  J.  wolterbeek  , Medicinae  Candidato. 

(2)  Hoc  vero  experimentum  omnino  congruit  cum  nonnullis 
a flourentio  institutis,  de  quibus  Dlllus  lund  , (F7ni- 
sectionen  neuerer  Zeit. , pag.  320):  » flourens  bat  in 
» seiner  2ten  Abhandlung  erwiesen  , dass  man  die  substanz 
» des  grossen  und  kleinen  Gehirns  schichtenweise  wegneh-» 
» raen , sie  bis  an  eine  gewisse  Granze  durcliscbneiden 
» konne  , ohne  dass  ihre  F unctionen  dabey  sonderlicli  lei- 
» den  ; — ja  , was  noch  merkwiirdiger  ist : wenn  jene  Gran- 
» ze  iiberscliritten  wurde,  so  dass  die  Functionen  dieser 
» organe  auf  horten , sahe  er  oft  Beyspiele , dass  diese 
» Functionen  im  laufe  kurzerer  oder  langerer  Zeit  wie- 
» der  erneuerten.”  — Yix  tamen  credam,  functiones  res- 
titui post  amotum  utrumque  celebri  vel  cerebelli  haemis- 
phaerium. 


63 


propagante , Nervi  vero  vi  motum  exercente  sunt 
instructi.  — Motorios  nervos  facultate  movendi  prae- 
ditos esse  , necesse  est,  qui  motus,  ut  instituatur  atque 
scopo  suo  respondeat , nervus  ad  motum  instituen- 
dum stimulari,  atque  sub  ipso  motu  coordinan 
(dirigi)  debet.  — Stimuli  in  quadam  centri  ner- 
vorum parte  excipiuntur,  et  liinc  dein  in  moto- 
rios nervos  agunt,  quorum  actionem  cerebellum, 
(Coordinator , Moderator} , saepissime  certum  in 
finem  dirigit.  Si  autem  nervi  nulla  vi  praediti  es- 
sent, stimulus,  ejusque  directio  frustra  adessent.  — - 
Stimulorum  vero,  qui  nervorum  sensoriorum  ope 
cerebrum  adeunt , saepius  conscii  sumus;  certis 
vero  sub  conditionibus,  hoc  non  ita  locum  habet. 
Primo  in  casu  Voluntas , si  usu  magnam  satis  vim 
acquisiverit , saepius  impedit,  quominus  reactio, 
motus  scilicet  insequatur,  quem,  illa  haud  agente, 
stimulus  certo  provocasset.  Hic  summa  saepius  ani- 
malis vis,  soli  tantum  homini  propria,  apparet.  — 
Pluribus  vero  in  casibus,  voluntatis  vis  haud  suffi- 
cit , qua  stimuli  sequelae  impediuntur , immo  haud 
raro  stimulus  jam  reactionem  excitavit,  antequam 
voluntas  in  actum  deduci  potuerit , scilicet  ante- 
quam stimulorum  conscii  facti  simus. 

Ubi  voluntas  in  reactione  partes  suas  agit,  ipsa 
motus  est  stimulus  directus , impressio  vero  sensu 
recepta , quae  movendi  occasionem  praebuit , hoc 
in  casu  stimulus  est  indirectus , (remotior).  Ubi 
voluntas  motus  est  stimulus,  motus  ille  ita  modi- 
ficari potest,  ut  aliis  quoque  propositis  adap- 
tetur. Ubi  vero  externus  stimulus  directe  rea- 
ctionem excitat,  nulla  omnino  modificatio  cogita- 

ri  potest,  atque  motus  viribus  hujus  stimuli  exa- 
cte respondeant,  necessse  est.  — In  amovendo  sti- 
mulum Yoluntas  quidem  abesse  potest , non  vero  in 
provocando  stimulum.  — Ubi  stimulus  provocari 
nequit,  ibi  infringitur  circulus  ille,  qui  inter  sti- 
mulum recipiendum,  atque  stimulum  emittendum, 
aut  aliis  verbis,  inter  sensum  et  voluntatem  moven- 
di, obtinet.  Nulli  tunc  adhibentur  motus,  qui  sti- 
mulum provocant,  qui  ergo,  (scilicet  stimulus) , nul- 
lam rursus  movendi  occasionem  praebere  possit.  — 
Quae  observare  licuit  in  experimentis  I et  II,  ubi 
voluntas  deleta  fuit.  Circulus  Functionum  anima- 
lium ideo  quoque  haud  amplius  observatur.  Vin- 
culum, quo  sensus  et  motus  inter  sese  connectuntur , 
solutum  fuit;  sensatione  (1)  et  motu  haud  tamen 
exstinctis.  Externus  exinde  stimulus  reactionem 
quidem,  huic  stimulo  quodammodo  respondentem, 
provocare  valebat,  at  nulla  alia  phaenomena  obsei- 
vabantur.  — 

Ut  vero  motus  animalis  scopum  suum  assequatur, 
Coordinator,  qui  hunc  motum  dirigat,  omnino  re- 
quiritur, nam  sine  Coordinatore  nexus  inter  motum 
voluntarium  et  sensum  nullius  est  utilitatis,  quod  ex 
phaenomenis,  destructum  cerebellum  insequentibus 
in  experimento  III , luculenter  vidimus. 

Nec  vero  hac  in  re  morari  jam  animus  est,  quo- 
niam ad  nimis  vagas  ducit  hypotheses,  nullo  modo 


(1)  Quod  optime  observavi  in  experimento  supra  , pag.  42 , 
memorato  , ubi , hemisphaerio  cerebri  ablato  , cuniculus 
summi  doloris  signa  edidit , sub  sectione  Nervi  trigemini. 

recipiendas,  nisi  adhuc  majori  experientia  (1)  inni- 
tantur. — Ex  penitiori  omnium  partium  encephali 
cognitione  et  accuratissima  indicatione  harum  par- 
tium morbose  affectarum  majorem  lucem  hac  in  re 
exspectare  licet  (2).  — Hoc  vero  omnino  persuasum 
habeo  , functionem  cerebri  a functione  cerebelli  dif- 
ferre. 


(1)  Quam  ea,  quae  ad  hoc  usque  tempus  a viris  celeberrimis 
hac  de  re  facta  est. 

(2)  Inter  pathologicos  casus , quos  mihi  observare  contigit , 
juvenem  recordor,  anno  1831  in  Nosocomio  Hamburgensi , 
decumbentem  , qui  singulare  sequens  phaenomenon  offere- 
bat ,•  si  nempe  ejus  brachium  , (dextrum  , ni  fallor)  , attol- 
leretur, et  dein  dimitteretur , motu  continuo  sursum  deor- 
sumque  involuntarie  movebatur  brachium , usque  dum 
maxima  cum  prudentia  leniter  in  solitum  situm  repo- 
neretur. — Rediit  vero  phaenomenon  toties , quoties 
brachium  elevabatur.  — Cadaveris  sectione  constitit  Ce- 
leberrimo fricke  , illius  nosocomii  Protochirurgo  , in  hae- 
misphaerio  lateris  affecti  adfuisse  abscessum  sat  magnum. 

Contra  in  Nosocomio  Fredericiano , quod  Hafniae  est , 
anno  1830,  duce  Praeceptore  Cl.  o.  bang,  virum  quen- 
dam  , nomine  hebert  , observare  mihi  licuit,  cujus  al- 
terutrius haemisphaerii  dimidia  fere  pars  ulceratione 
destructa  erat , quin  quaedam  alicujus  functionis  abnor- 
mitas observata  fuisset.  Conquestus  solummodo  erat 
aeger  , per  longum  tempus  , de  vehementissimis  doloribus  in 
regione  occipitali. 

In  Nosocomio  Academico  Lugduni  Batavorum  foeminam 
vidi  fatuam,  in  cujus  corpore  hic  atque  illic  tumores  ex 
fungo  medullari  constantes  aderant.  Post  mortem  etiam 
in  pluribus  interni  corporis  partibus  tales  tumores  inven- 
ti sunt , quorum  illum  modo  memoro , qui  in  haemi— 
sphaerio  sinistro  cerebri  apparuit.  Magnitudine  erat  fere 
ovi  gallinacei  • ventriculum  lateralem  cerebri  parum  com- 
primebat. — Foemina  apoplexia  obiit.  «—  Tumor  in  situ 
suo  in  cerebro  relictus  in  collectione  pathologica  Praecep  - 
toris  Clarissimi  J.  c.  broers  servatur. 

Veluti  igitur  diversis  functionibus  Vitae  Animalis, 
(sensui  atque  motui) , diversi  nervi  praesunt , sic 
etiam  eae  vires  encephali,  quae  harum  functio- 
num alteri , (scilicet  motui) , dicatae  sunt , in  di- 
versis encephali  partibus  inveniuntur  (1). 


Praeterea  non  memorare  non  possum , duo  praeparata 
e suppellectile  Clarissimi  B RU G MANSII , quae  in  Museo 
Anatomico  Lugduni  Batavorum  inveniuntur  et  a Claris- 
simo G.  sandifortio  in  Museo  anat.  Acad.  L.  Batavae , 
Tom.  III.  pag.  147.  XXXIX.  et  pag.  158.  CXXVII. 
descripta  sunt.  Alterum  refert  latus  dextrum  cranii , in 
cujus  basi  tumor  inter  duram  et  piam  matrem , mag- 
nitudine ovi  anserini , conspicitur , alam  magnam  ossis 
splienoidei  tegens  et  ab  inferiore  cum  Nervo  oculi-moto- 
rio  et  maxillari  superiori  cobaerens , a superiore  vero 
ope  piae  matris  cum  cerebro.  — Praeter  dolorem  capi- 
tis , tremorem  artuum  , gressumque  difficilem , vacillan- 
tem atque  obnubilationem  oculorum  omnia  secundum  na- 
turae normam  sese  babebant : periit  autem  aeger  apoplexia. 
Alterum  est  lacunar  cranii , notabili  tumore  fungoso  durae 
matris  perforatum.  Praeter  multa  symptomata  , huncce 
tumorem  concomitantia , fusiusque  in  libro  laudato  de- 
scripta , memorandus  hic  imprimis  est  motus  involuntas 
rius , qui  brevi  ante  eruptionem  symptomatum  graviorum, 
observabatur , quoties  Chirurgus  tumorem , extra  cranium 
sese  attollere  incipientem  s elevare  tentabat , et  quod  aeger, 
qui  postremo  vitae  stadio  solam  vegetativam  vitam  vivere 
videbatur,  nec  mentis  amplius  compos  erat,  si  de  majo- 
re vel  minore  alimentorum  copia  sermo  esset , signa  gau- 
dii vel  tristitiae  ederet.  Suffocatione  mortuus  est. 

Quomodo  autem  encephalum  a forma  naturali  recedere 
possit  absque  ulla  functionis  aberratione , omnino  mon- 
strat illud  encephalum  male  conformatum  viri  prudentis, 
sani , anno  aetatis  66  enteritide  mortui , a Clarissimo  M.  J. 
WEBERO  descriptum  et  Clarissimo  s.  de  soemmeringio 
dicatum.  Yid.  Nova  acta.  Acad.  Nat.  cur. , Tom.  XIV. 
(1828),  pag.  111.  Tab.  X.  et  XI. 

(1)  Demonstratum  quoque  est , vires,  quibus  sensus  peculiares 
percipiuntur,  in  variis  encephali  partibus  sedem  habere, 


Caetera  (i),  quae  Clarissimus  langenbeckius  con- 
tra Bellianam  theoriam  disputat,  cerebrum  scili- 
cet secundum  hancce  doctrinam  in  anteriores  so- 
lummodo medullae  spinalis  funiculos  vim  suam  ex- 
serere debere , plexuum  quoque  naturam  sic  expli- 
cari haud  posse,  plane  refutata  esse  arbitror,  si 
attendamus  ad  ipsam  doctrinam  Flourentianam  et 
ad  experimenta  circa  plexus  (2)  et  fines  (3)  ner- 
vorum a me  instituta.  — Quod  ad  eam  quaestio- 
nem attinet:  »Sind  in  den  Zahnen  auch  besondere 
Nerven,  besondere  Empfindungs-und  besondere  ve- 
getative  Nerven?”  — nescio,  quomodo  Cl.  Auc- 
tor facultatem  animalem  cum  organica  comparare 
possit. 

Nemini  autem  mirum  videatur,  laxgeubeckii  so- 
lummodo dubitationes  me  hic  refutavisse,  omissis 
iis,  quae  alii  Viri  Docti,  fama  nominis  aeque  ex- 
cellentes ac  Cl.  langenbeckius  , Bellianae  theoriae 
objecerunt;  monere  hic  sufficiat,  ideo  me  hoc  fe- 
bisse:  primo,  quoniam  nullus  mihi  innotuit  auctor, 
qui , quamvis  ipse  experimenta  haud  instituerit , rem 
tanta  cum  fiducia  neget;  deinde,  quia  in  eximia 


visum  enim  , olfactum  , auditum , gustum  nec  non  tac- 
tum , (qui  omnes  sine  intuitione  cogitari  haud  possunt)  , 
a cerebro  pendere,  omnino  probabile  est.  A quanam 
vero  parte  encephali  sensatio  imprimis  dependeat , non- 
dum probatum  est , quamquam  persuasum  habeo  , eam  a 
cerebro  haud  dependere.  (Conf.  pag,  42  et  64.) 

(1)  Conf.  1.  c*  pag.  34. 

(2)  Vid.  supra  pag.  28,  sqq. 

(3)  Vid,  supra  pag.  56. 

illa  Neurologia,  quae  tam  facile  lectorum  animos 
capit,  eadem  illa  tanta  fiducia  inexpertum  quem- 
que facile  eo  deducit , ut  Bellianam  doctrinam  , 
absque  ulteriori  examine  rejiciat.  Neque  enim  Cl. 
meckelius  (1),  neque  Cl.  rudolphius  (2),  qui  illam 
theoriam  minime  amplexi  videntur,  tanta  fide  sen- 
tentias suas  hac  de  re  protulerunt.  — Huc  praeter- 
ea accidit,  ea,  quae  a Cl.  magendio  instituta  sunt, 
experimenta,  8 annos  post  Cl.  meckelii  citatum 
librum  publici  juris  esse  facta , et  omnino  verisimile 
est,  Cl.  rudolphium  eadem  illa  argumenta  ignoras- 
se, quo  tempore  secundam  Physiologiae  partem 
edidit,  scilicet  anno  1823.  Haec  tamen  experimenta, 
ob  cognitam  Viri  Clarissimi  a vivisectionibus  aver- 
sationem, haud  sufficissent,  ad  sententiam  ejus  mu- 
tandam (3). 


Quibus  jam  conscriptis,  huic  dissertationis  parti 
finem  imponi  posse  arbitrarer,  nisi  Praeceptor  Cla- 
rissimus j.  van  der  hoeven  auctor  mihi  fuisset, 
ut  sententiae  et  experimentis  Cl.  G.  r.  trevirani, 
de  nervorum  varia  indole  perlustrandis  operam  na- 
varem. 


(1)  Conf.  JOHANN  FRIEDRICH  meckel  , Handbuch  der  mensch - 
lichen  Anatomie , Tom.  I.  pag.  322. 

(2)  Rudolphi  , Grundriss  der  Physiologie , T.  II.  Abth.  I. 
pag.  50. 

(3)  Praeterea  lubenter  fateor,  experimenta  a bellingerio, 
rorando,  schopsio  instituta,  non  ea  fuisse,  quae  rem 
magis  verisimilem  redderent , usque  ad  id  tempus , quo 
Mulleri  et  panizzae  experimenta  innotuerunt. 

Revera  credebam , post  mulleri  et  panizzae  al- 
lata argumenta  neminem  adhuc  dubitare,  quin 
nervis  duplex  natura  sit , attamen  ex  opere  Cl.  tre- 
virani  , cui  titulus : Die  Erscheinungen  und  Ge- 
setze  des  organischen  Lebens  , Bremen  1832.  B. 
II.  pag.  39,  me  hac  in  re  erravisse,  nunc  com- 
pertum habeo. 

Refert  enim  Cl.  ille  Auctor , sese  experimenta  in 
nervorum  medullae  spinalis  radicibus  ranae  in- 
stituisse , non  autem  ejusmodi  observasse  phaeno- 
mena, unde  anteriores  radices  soli  motui,  poste- 
riores  soli  sensui  esse  dicatas,  concludere  liceret. 

Phaenomena , in  animalibus  post  irritationem  ra- 
dicum nervorum  observata,  multo  facilius  ipsi  ex- 
plicanda videntur,  si,  ut  docuit  CL  scarpa  (i), 
ponatur , posteriores  radices  ad  systema  Sympathi- 
cum pertinere,  ita  ut  stimuli  hisce  admoti  per 
consensum  in  extremas  quoque  corporis  partes  ef- 
fectus suos  extendant , stimuli  contra , anterioribus 
radicibus  adhibiti , directe  solummodo  agant  in 
partes,  per  quas  illae  distribuuntur.  Contendit  dein, 
post  tantos  dolores  tantamque  sanguinis  jacturam, 
difficillimum  esse  determinatu,  num  motus,  doloris 
indicia  sint  habendi,  an  vero  soli  consensui  adscri- 
bendi  absque  ulla  voluntatis  actione;  — hanc  ope- 
rationem , prae  omnibus  aliis , quae  in  ranis  institui 
possunt , citam  ipsis  mortem  inferre ; — opisthotono 
fere  omnes  ranas  statim  corripi,  quum  aer  medul- 


(1)  De  gangliis  nervorum , deque  origine  et  essentia  Nervi  in- 
tercostalis. Mediolan  1831.  — Oken’s  Isis.  1832.  fasc. 
XII.  pag.  1322. 


iam  spinalem  adire  possit.  — Motus  denique , irri- 
tationem radicum  posteriorum  insequentes,  majore 
jure  automaticos , quam  doloris  signa  esse  habendos , 
sequenti  observatione  stabilire  conatur : »Ichhatte,” 
(ita  dicit  Clarissimus  Auctor) , » mehrern  iebenden 
» Froschen  den  Kopf  gleich  hinter  dem  Hinterhaupts- 
»loch  abgeschnitten.  So  oft  ich  die  Spitzen  der 
» Zehen  eines  der  hintern  Beine  kniff  oder  driickte , 
»zogen  die  enthaupteten  Thiere  bei  einem  schwa- 
»chern  Druck  dieses  eine  Bein,  bei  einem  starkern 
»beide,  und,  wenn  der  Druck  sebr  stark  war, 
»beide  mit  so  grosser  Heftigkeit  zuriick,  ais  ob  sie 
» entfliehen  wollten.  Die  hintern  Beine  machten 
» auch  die  nebmlicbe  Bewegung,  nur  nicht  so  leb- 
»haft  ais  im  vorigen  Fall,  wenn  ich  die  Zehen  der 
»vordern  Fiisse  driickte.  Jene  reagirten  selbst  dann 
»noch  auf  solche  Weise  bei  einem  Druck  auf  die 
» Zehen , wenn  ich  das  Ruckgrath  dicht  iiber  dem 
»Ursprung  der  ischiadischen  Nerven  durchschnitten 
»hatte.  War  ihre  Reizbarkeit  soweit  gesunken» 
»dass  das  Driicken  der  Zehen  keine  Wirkung  mehr 
» hatte , so  trat  der  vorige  Erfolg  doch  wieder  bei 
» einem  Druck  auf  die  Schenkelmuskeln  ein.  Das 
» Zuriickziehen  bestand  nicht  in  einem  solchen 
» Zucken  wie  der  Galvanische  Reiz  erregt , sondern 
»geschahe  ganz  nach  Art  der  Bewegungen,  die  der 
»Wille  in  den  aussern  Gliedmaassen  hervorbringt. 
»Die  hintern  Extremitaten  nahmen  nachher  ihre 
» vorige  ausgestreckte  Lage  nicht  wieder  an,  son- 
»dern  blieben  mehr  oder  weniger  zusammengezo- 
»gen.  Kurz,  die  Bewegungen  waren  ganz  die 
»nehmlichen,  welche  die  Thiere  geaussert  haben 

swurden,  wenn  sie  den  Druck  auf  die  Zehen  em- 
»pfunden  hatten.  Und  doch  entstanden  sie  ohne 
»alle  Mitwirkung  des  Gehirns,  blos  durch  Reaction 
»des  Riickenmarks. 

» Der  Schluss , der  sich  aus  diesen  Beobachtungen 
» ergiebt , macht  alie  Erfahrungen  an  Thieren  uber 
»die  Empfindlichkeit  einzelner  Nerven  unsicher.  Es 
» findet  ohne  allen  Zweifel  eine  Versehiedenheit  in 
» den  Functionen  der  verschiedenen  Nerven  statt. 
»Aber  dabei  muss  doch  in  ihnen  die  Anlage  vor- 
shanden  seyn,  einer  des  andern  Stelle  in  gewissem 
»Grade  ersetzen  zu  konnen.  Es  fehlt  keinem  Be- 
» wegungsnerven , der  einen  ununterbrochenen  Fort- 
»gang  vom  Gehirn  oder  Ruckenmark  zu  den  aus- 
» sern  Theilen  hat , ganz  das  Empfindungsvermogen , 
»und  den  blos  empfindenden  Nerven  geht  vielleicht 
»nur  darum  das  Bewegungsvermogen  ab,  weil  sie 
»sich  nicht  zu  Muskeln  begeben.  Man  kann  zwar 
» nicht  gradezu  beweisen , dass  ein  Sinnesnerve,  der 
»sich  in  einem  Muskel  vertheilte,  diesen  in  Bewe- 
»gung  setzen  wiirde.  Aber  es  sprechen  fur  jenen 
»Satz  sowohl  Thatsachen  der  vergleichenden  Ana- 
»tomie  ais  pathologische  Erscheinungen.  Es  wird 
»sich  unten  zeigen,  dass  bei  einigen  Thieren  der 
» Sehenerve , bei  andern  der  Riechnerve  durch 
a Zweige  des  fiinften  Hirnnerven  ganz  oder  grossten- 
» theils  ersetzt  wird , und  dass  es  einige  giebt , die 
» sehr  empfindlich  gegen  das  Licht  sind , ohne  Au- 
»gen  zu  besitzen.  In  der  Yertheilung  mancher 
» Nerven  giebt  es  individuelle  Abweichungeu , die 
» nicht  statt  finden  konnten,  wenn  das  Gebiet  des 
* einen  von  dem  des  andern  scharf  abgesondert 


»ware.  Es  entspringt  z.  B.  der  zum  Schlundkopf 
»gehende  Zweig  des  zehnten  Nervenpaars  zuweilen 
»auch  Yom  Zungenschlundkopfnerven  (1),  und  in 
»manchen  Fallen  findet  eine  Verbindung,  in  an- 
» dern  aber  auch  keine  zwischen  dem  ietztern  und 
»dem  Zwerchfellsnerven , so  wie  zwischen  dem 
» Herz-und  Eingeweidenerven  statt  (2).”  caet. 

Verosimile  autem  mihi  videtur , Cl.  Auctorem  ex- 
perimenta in  nervorum  spinalium  radicibus  aut 
non  satis  saepe,  aut  non  ea  prudentia,  qua  uti  so- 
let, instituisse,  caeteroquin  conclusiones  ejus  procul 
dubio  convenirent  cum  iis , quas  habent  Cl.  mulle- 
rus  , panizza  , aliique.  — Mihi  quoque  in  initio  ex- 
perimenta haud  bene  successerunt,  at  vero  saepius 
repetenti  tandem  facillima  mihi  evaserunt , neque 
dubitare  possum , quin  quisque , saepius  experi- 
menta instituens , rem  tandem  persuasam  habeat. 

Explicatio  phaenomenorum , novis  scarpae  ob- 
servationibus innixa  , minime  est  probanda,  quo- 
niam WUTZERUS,  MULLERUS  (3),  RETZIUS  (4)  atque 
mayerus  (5)  , detexerunt,  Nervum  sympathicum 
aeque  cum  anterioribus , ac  cum  posterioribus  ra- 
dicibus nervorum  spinalium  esse  conjunctum. 


(1)  » Neubauer  , Descript.  Anat.  Nervor.  Cardiae  , pag.  89, 
193. 

(2)  Wrisberg  , in  Commentat.  Soc.  Reg.  Scient Gotting. 
Vol.i  II.  pag.  87,  92. ” 

(3)  Conf.  mecicei/s  Archiv  fur  Anat.  und  Physiologie , 
Tom.  VI.  pag.  85.  1832. 

(4)  Conf.  idem  liber  pag.  260.  Tabui.  I.  fig.  10.  k.  k. 

(5)  Froriep’s  Notizen , T.  XXXV.  N°.  20.  (Januar.  1833). 
pag.  311, 

Sanguinis  jacturam  sat  magnam  esse,  negari 
vix  potest,  haemorrhagia  vero  fere  nunquam  ejus- 
modi est , ut  experimentum  impediat.  Ranas  post 
apertum  medullae  spinalis  canalem  per  horam  unam 
et  ultra  naturaliter  circumsilire  perque  plures  ho- 
ras vitam  protrahere , saepius  vidi. 

Numquam  opisthotono  ranas,  canali  medullae 
spinalis  aperto , correptas  observavi , nisi  ipse  im- 
prudenter, admoto  stimulo,  opisthotonon  produxe- 
rim. — Cum  automaticis  motibus  minime  compa- 
randi sunt  illi , qui , posterioribus  irritatis  radici- 
bus , observantur , nisi  ipsi  saltus , quos  rana  post 
denudatam  medullam  instituit , etiam  automatici 
sint  dicendi.  Ranam  praeterea , postquam  plura 
experimenta  in  posteriorem  sive  inferiorem  medul- 
lae spinalis  partem,  (regionem  caudalem),  jam  in- 
stituta sunt , in  anteriore  sive  superiore  parte , (re- 
gione cervicali) , sensu  nondum  carere , facile  per- 
suasum sibi  reddere  quisque  potest , si  supremae 
medullae  acus  immittatur;  quo  facto  sonus  ab  ani- 
mali editur  valde  flebilis,  qualem,  uti  supra  mo- 
nuimus (1),  interdum  in  junioribus  ranis  observavi, 
ubi  posteriores  radices  nervorum  irritantur.  — Sae- 
pius quidem  et  ipsi  motus  Vitae  Animalis,  secun- 
dum ipsorum  naturam  automatici  dici  merentur, 
et  huc  etiam  illi  pertinent , quos  animalia  sine  con-> 
scientia,  sine  voluntate,  ad  amovendum  stimulum, 
instituunt  (2).  Omnis  enim  motus,  qui  absque 


(1)  Vid.  supra  pag.  23. 

(2)  Vid,  supra  pag,  64,  ubi  dc  fimctione  cerebri  sermo  est. 

voluntate  perficitur  aliquatenus  automaticus  est, 
at  vero , quamvis  voluntas  non  desit , sensatio  ni- 
hilominus adesse  potest. 

Experimentum  in  rana  decapitata , attentione 
dignissimum  est , non  vero  argumentum  contra 
bellii  theoriam  dici  meretur.  — Saepius  hoc  ex- 
perimentum institui.  — Primis  duobus  vel  tribus 
minutis  secundis,  postquam  caput  abscissum  erat , 
nulla  insecuta  est  reactio,  nullus  motus,  nec  post 
vehementiorem  quidem  irritationem  in  extremitati- 
bus aut  anterioribus  aut  posteriobus  observabatur, 
dein  vero,  iisdem  applicatis  stimulis,  extremitatum 
musculi  flexores  sese  contraxerunt,  ita  ut  semper 
artus  post  talem  stimulum  flecterentur.  — Fortio- 
ribus adhibitis  stimulis  in  alterutram  extremitatum 
posteriorum,  utraque  extremitas  sese  simul  contra- 
hebant , aeque  ac  si  saltare  vellet  rana ; verus  saltus 
tamen  numquam  instituebatur,  quia  post  unam- 
quamque irritationem,  unica  solummodo  sequitur 
musculorum  contractio , qua  extremitas  flectitur, 
nulla  alia  insequente  artuum  contractione,  muscu- 
los extendente.  — Extremitates  sic  jam  flexae  nullo 
modo  ad  extensionem  stimulari  poterant , sed , sti- 
mulo denuo  adhibito,  contractio  major  produce» 
batur,  usque  dum  tandem  musculi  flexores  non 
amplius  sese  contrahere  possent , ita  ut  tandem  ex- 
tremitates mechanice  extendendae  essent , ad  sti- 
mulum de  novo  adhibendum.  — Quae  vero  majo- 
rem adhuc  attentionem  meretur,  sequentem  obser- 
vationem proponere  liceat:  si  alterutra  anteriorum 
extremitatum  stimulo  graviori  irritatur,  femur  ejus- 
dem lateris  valde  flectitur,  extenso  crure  et  pede, 

ita  ut  speciem  prae  se  ferat,  quasi  hoc  modo  de - 
capitatum  animal  anteriori  extremitati  admotum 
stimulum , ope  pedis  ejusdem  lateris , amovere 
vellet . Attamen  hoc  praesertim  hic  annotandum 
est,  quod  unumquemque  stimulum  admotum  unica 
solummodo,  uti  jam  diximus,  secuta  sit  contractio , 
quod,  itaque  motus  a voluntate  minime  pendeat 
atque  nullo  modo  comparandus  sit  cum  motu, 
quem  institueret  animal,  cujus  voluntatis  sedes  (1) 
illaesa  foret,  quo  in  casu  dolores,  qui  ipsius  cor- 
pori inferrentur,  effugere  conaretur  (2), 


(1)  Scilicet  cerebrum, 

(2)  Vix  opus  est,  ut  moneam,  me  haud  assentiri  Cl.  joannv 
Mullero  , dicenti:  » Die  Fische  und  Amphibien  sind 
» selbst  nach  dem  Verluste  des  Gebirns  und  Kopfes 
» noch  einige  Zeit  der  willkiirlichen  Bewegung  fabig.” 
(Conf.  J ohanNj  MuLLER  , XJeber  die  Metamorphose  des 
Nervensystems.  Meckel’3  Archiv  fur  Anatomie  und 
Physiologie.  1828,  pag.  15).  Accuratiori  enim  investi- 
gatione facillime  invenimus  motum  illum  nullo  modo 
voluntarium  esse  dicendum,  — Secundum  hancce  opinio- 
nem judicantibus  etiam  decapitatae  muscae  volatus,  actio 
foret  habenda  arbitraria.  An  decapitata  haec  animalia 
judicio  non  prorsus  carerent?  Nam  absque  judicio  vo- 
luntas cogitari  non  potest,  (vid  supra  pag.  58).  — Om- 
nia animalia,  me  quidem  judice,  aliquam  saltem  volun- 
tatem habent,  nec  judicio  plane  carere  possunt.  Et  quo- 
modo quis  sibi  judicium  fingere  potest,  deleta  omnium 
sensuum  peculiarium  sede.  — Narrat  gachet,  (Ann.  des 
Sciences  Natur elles  , Mars  1833.  pag.  291) , abscissam  Tri- 
tonis marmorati  caudam  etiam  per  aliquod  temporis  in- 
tervallum regulariter  moveri.  An  hicce  motus  etiam  a 
voluntate  pendet?  An  etiam  hujus  motus  stimulus  vo- 
luntas est?  Omnis  enim  motus  stimulo  indiget,-  quinam 
lac  stimulus  sit , difficile  discernitur , neutiquam  tamen 
credo,  voluntatem  his  in  casibus  stimulum  esse. 

Recte  quidem  monet  CI.  treviranus,  motum  in 
rana  decapitata  minime  cum  motu  esse  compa- 
randum, quem  stimulus  excitat  Gaivanicus.  Quis 
autem  est,  qui  hac  de  re  dubitare  possit?  Stimulus 
enim  Gaivanicus,  immediate  aut  nervis  motoriis  aut 
medullae  spinali  applicatus,  directe  his  in  partibus 
motum  provocat,  itaque  stimulus  omnino  alienus 
(cui  nec  medulla  spinalis  nec  nervi  sunt  assuefac- 
ti) , est  habendus.  Stimulus  vero  ranae  decapita- 
tae  applicatus,  naturali  omnino  modo  agit;  stimu- 
lat enim  nervos  sensorios,  qui  hunc  stimulum  ac- 
ceptum in  centrum,  (medullam  spinalem)  , propa- 
gantes , hic  solito  munere  fungantur  et  reactionem  , 
scilicet  motus  stimulum  provocant.  Quem  motus 
stimulum,  nervis  provocatum,  minime  cum  stimulo 
motus  per  Galvanismum  elicito,  comparandum  es- 
se, neminem  effugit.  — Facile  enim  intelligitur  post 
diversos  stimulos  motus  observari  diversos.  — Mo- 
tus autem  in  rana  decapitata  provocati  aeque  mi- 
nus voluntatis  speciem  prae  se  ferunt,  ac  motus  ob- 
servati in  cuniculo,  cui  cerebrum  excisum  fuit. 

Contra  ea,  quae  disputat  Cl.  Auctor:  sensorium 
nervum  ideo  movendi  facultate  carere , quia  mus- 
culos haud  adit ; commode  refelli  potest  inverten- 
do verba  hujus  theseos  et  contendendo , sensorium 
nervum  ideo  musculos  haud  adire , quia  moven- 
di facultate  caret. 

Ramum  quendam  Nervi  trigemini,  in  aliis  anima- 
libus N.  optici,  in  aliis  Nervi  olfactorii  partes  agere  , 
et  sensibilitatem  lucis  in  animalibus,  oculis  destitu- 
tis, observari,  nullo  modo  Bellianam  theoriam 
infirmare  posse,  nemini  non  liquet. 

Nec  quae  de  Ramo  pharyngeo  Nervi  vagi  adjicit 
Clarissimus  Auctor,  ad  ipsius  sententiam  confirman- 
dam aliquid  conferunt.  — Easdem  corporis  partes 
nerveos  suos  ramos  haud  semper  ab  eodem  acci- 
pere trunco,  saepius  observatur,  cujus  rei  exempla 
afferre  possunt  ea,  quae  de  plexu  lumbo-ischiadico 
in  rana,  supra  (pag.  21.),  monui.  Monstrosam 
denique  Ranam  esculentam  dissecui,  sex  extremi- 
tatibus instructam,  in  qua  Nerv.  inguinalis  sinister 
duos  ramos  edit , qui  duas  extremitates  superva- 
caneas adeunt,  ibique  Nervorum  cruralium  et  ischi- 
adicorum munere  funguntur. 


i' 


CAPUT  ALTERUM, 

QUO  DEMONSRATUR  UNIUS  ORDINIS  ESSE  NERVOS 
VITAE  ORGANICAE* 


«I am  ad  eos  nervos  pervenimus,  qui  Organicae 
Vitae  Functionibus  praesunt,  de  quibus  nobis  est 
demonstrandum,  utrique  Vitae  Organicae  phaeno- 
meno, (motui  scilicet  organico  atque  materierum 
permutationi),  unicum  tantum  nervorum  ordinem 
inservire. 

Ipsa  voce,  motus  organicus , jam  hujus  motus 
dignitas,  conditio,  et  finis  exprimitur;  motus  ille 
absque  materiae  permutatione  haud  existit,  uti  per- 
mutatio illa  sine  motu  locum  habere  prorsus  non 
potest.  Alter  alterius  est  causa  et  effectus. 

Longe  alio  modo  functiones  animales  sese habent, 
quamquam  enim  motum  omnem  voluntarium  sensu 
percipere  possumus,  tamen  non  semper  eum  per- 
cipiamus necesse  est , et  revera  saepius  eum  non 
percipimus.  Exempla  praeterea  memorantur,  ra- 
riora quidem , partem  quandam  corporis  omnem 
amisisse  sentiendi  facultatem,  integro  tamen  rema- 
nente motu  animali.  Quamquam  demonstratum 
sit,  sensum  non  nisi  motus  ope  in  animalibus  pro- 

vocari  posse,  motus  tamen  hunc  sensum  non  sem» 
per  necessario  insequitur , neque  relatio  illa , quae 
inter  hasce  Vitae  Animalis  Functiones  observatur, 
a tempore  quodam  dependet.  — Haec  vero  conditio 
rursus  quoque  explicat,  quam  ob  rem  Vitae  Ani- 
malis Functionibus,  duabus  illis,  motui  atque  sen- 
sui , singulis  proprii  sui  dicati  sint  conductores , qui 
quamquam  unum  centrum  habent,  ita  sunt  com- 
parati, ut  alii  hoc  centrum  cum  mundo  externo, 
alii  vero  mundum  externum  cum  centro  conjun- 
gant. — - Animales  Functiones  peculiaribus  magis , 
organicae  contra  obediunt  generalioribus  naturae 
legibus , quae  quodam  certe  respectu  in  vegetabi- 
libus jam  observantur.  — Quo  generaliores  vero 
leges  sunt , quae  naturae  corpora  regunt , eo  rarius 
aberrationem  vel  alterationem  patiuntur.  — Ubi- 
nam  in  vita  organica  materiei  permutatio  absque 
motu  percipi  potest?  Ubinam  motus  organicus  abs- 
que materiei  permutatione?  Ubinam  in  Functione 
quadam  organica  alterutrius  harum  facultatum  in- 
termissio obtinere  potest?  — Ventriculus,  intesti- 
na, vasa  lymphatica,  venae,  cor,  arteriae,  caete- 
raque  omnia  organa,  an  non  continuo  moventur 
et  mutant?  Ubinam  motus  illi  peraguntur,  qui- 
bus non  alii  novi  motus  insequuntur,  novam  mate- 
riei permutationem  efficientes?  Utrumque  phaeno- 
menon in  unum  omnino  confluit,  utrumque  con- 
ductoribus ejusdem  ordinis  regitur;  unicum  solum- 
modo nervorum  ordinem  sibi  proprium  habet.  — 
Hos  autem  Vitae  Organicae  nervos  a nervis  Vitae 
Animalis  differre,  nemo  inficias  ibit.  Cum  situs 
tum  decursus  et  structura  nervorum  hoc  omnino 

monstrant.  Characteres  vero  anatomicos  indagare, 
non  hujus  est  loci,  sufficiant  considerationes  physio- 
logicae hic  allatae.  — Neque  moneatur,  opus  est, 
directum  quendam  nexum  existere  inter  Animum 
atque  functiones  nervorum  Vitae  Animalis,  quale 
vinculum  haud  existit  inter  functiones  nervorum 
Vitae  Organicae,  quum  hac  de  re  sermo  jam  fuerit 
in  introductione  (1)  hujus  dissertationis. 


Finem  itaque  impono  priori  disputationis  sectio- 
ni, in  qua  demonstrare  conatus  sum,  nervos,  qui 
Functionibus  Animalibus  praesunt , duplicis  esse  or- 
dinis, nervos  vero  Vitae  Organicae  ad  unicum 
ordinem  pertinere.  — Transeamus  jam  ad  alteram 
partem , in  qua  inquirendum  est , utrum  nervi 
utriusque  vitae , (scilicet  organicae  et  animalis)  , 
unum  modo  systema  nerveum , an  duo  systemata 
separata  sistant , aliis  verbis , utrum  hi  nervi  unum 
modo  centrum  habeant , an  singuli  centro  separato 
praediti  sint?  Quae  ut  rite  dijudicentur,  ante 
omnia  investiganda  est  natura  vinculi , quod  utrum- 
que systema  nerveum  conjungit. 


(1)  Vid,  supra  pag.  1 — 5. 

SECTIO  ALTERA , 

QUA  INVESTIGATUR,  QUODNAM  SIT  VINCULUM 
INTER  NERVOS  VITAE  ANIMALIS  ET  VITAE 
ORGANICAE,  NEC  NON  QUISNAM  SIT 
USUS  HUJUS  VINCULI. 


CAPUT  PRIMUM, 

QUO  DEMONSTRATUR  , VINCULUM  INTER  SYSTEMA  NER- 
VOSUM VITAE  ANIMALIS  ET  ORGANICAE  EO  ARCTIUS 
EXISTERE  , QUO  INFERIORIS  ORDINIS  ANIMALIA 
SINT;  SEPARATIONEM  VERO  UTRIUSQUE  HU- 
JUS SYSTEMATIS  EO  MAJOREM  ESSE, 

QUO  ALTIOREM  GRADUM  ANIMA- 
LIA TENEANT. 


Si  comparamus  systema  nervosum  in  variis 
animalibus,  si  investigamus  discrimen  hujus  syste- 
matis in  inferioribus  animalium  gradibus  et  in 
supremis,  facile  intelligimus , majorem  animalium 
evolutionem  a majori  virium  explicatione  omnino 
pendere;  infimi  igitur  ordinis  animalia  ideo  in- 
fimum gradum  tenere,  quia  eorum  vires  minus 
sunt  evolutae;  in  animalibus  vero  supremi  or- 

6 * 

dinis  vires  maxime  esse  evolutas.  — Quae  vero 
variarum  virium  evolutio  rursus  ab  ipsarum  sepa- 
7'aiione  omnino  dependet;  quo  magis  scilicet  inter 
sese  invicem  conjunctae  tenentur  vires  diversae, 
eo  minus  evolutae  sunt,  quo  magis  separatae  ob- 
servantur, eo  etiam  major  evolutio  animadverti- 
tur. Sequentia  enim  luculenter  probabunt , rem 
omnino  ita  sese  habere. 

Etsi  nullum  animal  cogitare  possimus , quin  et 
Animali  et  Vegetativa  Vita  praeditum  sit , nervi 
tamen,  a quibus  diversa  illa  vitae  ratio  imprimis 
pendere  videtur,  non  in  omnibus  animalibus  aeque 
distincti,  et  a se  invicem  separati  indicari  possunt. 

Silentio  praeteribo  animalia  infimi  ordinis,  in 
quibus  nervos , (etsi  nemo  dubitet , quin  existant) , 
oculorum  acies  nondum  detegere  valuit  (1). 


(1)  Celeberrimus  c.  G.  EtfltEisrBERGitrs  quidem  in  Uijdatina 
Senta , ( Vorticella  Senta  MuLLERl)  , microscopii  ope 
nervos  observavit,  eosque  delineavit  in  libro  suo.  Or- 
ganisation , Systematik  und  geographisches  Verhaltniss 
der  Infusionthierchen.  Berlin  1830.  Tab.  VIII.  Fig.  II. 
et  III.  n.  v.,  n.  r.  , g.  n.,  gggg.  et  g*;  quum  vero  clas- 
sis, quae  infusoria  amplectitur,  minime  naturalis  sit  ae- 
stimanda, sed  omnino  artificialis,  (continet  enim  anima- 
lia diversa,  quae  parvitate  tantum  corporis  inter  se  con- 
veniunt) , minus  stricte  indicare  possumus  , quemnam  gra- 
dum evolutionis  hoc  animalculum  teneat , in  quo  hi  nervi 
observati  sunt.  — Cl.  J.  VAN  der  HOEVEN , qui  suam 
hac  de  re  sententiam  cum  Lectoribus  communicare  bene- 
vole mihi  permisit  , credit : Hydatinam  Sentam  , in  qua  , 
ut  monui,  EHRENBERGTUS  nervos  detexerat,  ad  articu- 
lata animalia  pertinere  , imprimis  cum  inperfectis  quibus- 
dam Crustaceis  similitudinem  obferre.  Systema  dentium  , 
quod  ehrenbergius  in  Hydatina  Senta  et  descripsit  et 
delineavit,  (Tab.  VIII.  Fig.  B.  C.  D.  mand.  dentes,). 

De  iis  solummodo  animalibus,  in  quibus  nervos 
observamus,  considerationes  nostrae  sunt  institu- 
endae. 

Quod  ad  animalia  pertinet , in  quibus  uni- 
cum tantum  nervorum  systema  reperitur , inanis 
certe  est  illa  lis , utrum  systema  animale , an  vero 
vegetativum  sit  nuncupandum?  Utroque  nempe 
nomine  distinguendum  revera  est , quum  nervorum 
utriusque  Vitae  dotes  necessario  una  complecti 
debet  hocce  systema.  Nullo  enim  modo  credere 
possum  , animalia  illa  vegetativam  solummodo  de- 
gere vitam ; animal  enim  absque  functionibus  vere 
animalibus  fingi  nequit.  — Contendit  quidem  cele- 
berrimus HEILIUS  (i)  in  nonnullis  animalium  gene- 


ad  hanc  comparationem  cum  articulatis , in  quibus  maxil  - 
lae  laterales  , ut  in  hocce  animalculo  infusorio  , inveniun- 
tur , Clarissimum  Virum  perduxit.  — Caeterum  jam  Cl. 
BL AlNviLLE  sententiam  protulerat,  multa  infusoria  ad 
Crustacea  pertinere.  (Conf.  Dict.  des  sc.  natur.  , T.  60. 
pag.  142).  — Celeberrimus  SPIX  , in  Actiniis  nervos  sese 
observasse,  contendit.  Delineati  hi  nervi  inveniuntur 
in  Annales  dic  Museum  d’ Histoire  Natur elle  , Tom.  XIII. 
(1809).  Tab,  33.  Fig.  4.  — Cl.  meckelxus  vero  et  alii 
Viri  Docti  dubitant,  utrum  nervi  sint,  quos  Cei.  SFlx 
delineavit. 

Asteriae  sine  dubio  infimi  ordinis  animalia  sunt , in 
quibus  nervi  observantur.  Hi  nervi  primum  a Cl.  TIE— 
demanxo  descripti  atque  delineati  sunt.  Meckex/s  Ar- 
chiv  fur  die  Phijsiologie , Tom.  I.  1815.  pag.  161  seqq. 
Tab.  III.  Fig.  3.;  f.  TIEOEMANN,  Anatomie  der  Rohren- 
Holothurie , des  Pomeranzfarbigen  Seesterns  und  Stein- 
Seeigels , Landshut  1816.  folio,  pag.  62.  Tab.  IX.  Fig.  2. 

(I)  Reil  , JJeber  die  Eigenschaften  des  Ganglien- System’ s 
und  sein  Nerhaltniss  zum  Cerebral- System  ; REIL  und  AU« 
tenrietiFs  Archiv  , Tom.  VII.  (1807).  pag.  189. 

ribus  solum  inveniri  systema  gangliosum ; ait  enim  : 
»Das  Ganglionsystem  ist  ein  Ganzes  fur  sieh,  hat  in 
» sich  selbst  Anfang  und  Ende , komt  daher  in  eini- 
T)  gen  Thiergattungen  allein , in  andren  zugleicb  mit 
T)  dem  Gerebralsystem  vor , und  befreundet  sich  in 
»dem  letzten  Fall  auf  eine  eigne  Art  mit  diesem. 
»Denn  der  knotige  Nervenstrang  in  den  Wurmern, 
t>  die  bloss  der  Reproduction  leben , ist  seiner  Be- 
» stimmung  nach  ein  Ganglionsystem  besonderer  Ge- 
»stalt,”  caet. 

Nescio  autem,  quomodo  haec  intelligenda  sint  (1). 
Animalia  enim  illa  functionibus  Vitae  Animalis  certo 
praedita  sunt ; quisnam  igitur  alius  nervus  his 
praeesse  posset , praeter  unicum  illum , qui  adest  ? 
Hic  igitur  aeque  animali  ac  vegetativa  facultate 
praeditus  esse  debet.  — Quia  utraque  materia , qua 
in  animalibus  superioris  ordinis  utraque  Vitae  vis , 
(scilicet  vis  animalis  et  vegetativa) , manifestatur 
oculis  nostris,  in  animalibus  inferioris  ordinis  haud 
invenitur , inde  minime  sequitur , et  materiam  et 


(1)  Alio  loco  (pag.  241)  dicit  Clariss.  Auctor:  » Auf  den 
» niedrigsten  Thierstufen , wo  das  Gehirn  fehlt , bricht 
» die  ihnen  eingeborne  nervose  Subjectivitat , ais  absolut 
» inneres  Princip  der  Thatigkeit,  unmittelbar  ais  Hand- 
» lung  hervor , das  fur  den  Zuscbauer  den  Schein  eines 
» blinden  und  bewustlosen  Triebes  hat.  Die  Handlung 
» ist  automatisch , aber  nicht  frey.77  — Nullo  modo  di- 
cere possumus , animalia  cerebro  destituta  , actione  libera 
omnino  carere,  nisi  fortasse  etiam  animalibus  quibusdam 
cerebro  praeditis  hoc  privilegium  pariter  abnegare  veli- 
mus, verbi  causa  piscibus.  — Nescio  enim,  utrum  actio 
piscium  magis  speciem  libertatis  prae  sc  ferat , an  actio 
quorundam  insectorum. 

vim  abesse.  — Ubicunque  unicus  solummodo  ob- 
servatur nervus , utrumque  nervorum  systema , et 
cerebrale  et  gangliosum  unico  hoc  nervo  contineri , 
credo.  Systemata  illa  ideo  conjuncta  sunt , quia  vires 
animalium , quorum  organisatio  in  infimo  gradu 
substitit , minus  sunt  evolutae  ; quia  vires  animales 
et  organicae  nondum’,  ut  ita  dicam , a se  invicem 
secesserunt , nec  secedere  potuerunt.  Omnes  motus 
hic  ab  externis  stimulis  pendent;  internis  non  pro- 
vocantur. Voluntas  forsan  eo  ipso  temporis  puncto 
proyocatur , quo  externa  irritatio  in  animal  agit. 
Nulla  adest  conjunctio  inter  acta  animalis  prae- 
gressa et  praesentia.  Memoria  omnis  abest.  Exem- 
pla hujus  rei,  notatu,  dignissima  prostant.  Quod  ad 
motum  adtinet , omne  discrimen  inter  organicum  et 
animalem  motum  in  eo  fortasse  positum , quod  ille 
absque  intermissione  agat , hic  vero  interdum  tan- 
tummodo provocetur , prouti  stimuli  foris  adve- 
niunt. Motus  autem  semper  conjunctus  est  cum 
quadam  libertate , voluntate,  (scilicet  rem  nocentem 
effugiendi , utilem  vero  arcessendi) , minime  itaque 
automatica  dici  potest , quamquam , in  animalibus 
superioris  ordinis,  ipse  motus  animalis  interdum  au- 
tomati cus  observatur  (1).  In  nonnullis  modo  plan- 
tis motus  solus  automaticus  ohservatur,  e.  gr.  in 
Mimosis. 

Cl.  i.  f.  meckelius  (2)  jam  sententiam  professus 
est , systema  nervorum  animalium  inferioris  ordinis 


(1)  Vid.  supra  pag.  64. 

(2)  Conf.  ,t . f.  meckel,  Bey trage  zur  vergleichendcn  Ana- 
tomie , Tom.  II.  H.  I.  pag.  85. 

tum  Vitae  Animalis  tum  Vitae  Organicae  nervosum 
systema  repraesentare. 

Gl.  e.  h.  web erus  meckelio  , in  anatomia  sua 
compai^ata  Nervi,  sympathici , Lipsiae  1817-  pag. 
95.  omnino  assentitur.  In  eodem  quoque  libro 
profert  Cl.  Auctor  sententiam,  quam  Cl.  g.  r. 
treviranus  paullo  ante  jam  professus  erat,  scili- 
cet : Ganglia  spinalia  pro  vestigio  funis  gan- 
gliosi  habenda  esse  (1). 

Alii  autem  Viri  Docti  seriem  gangliorum  cum 
Medulla  spinali  animalium  superioris  ordinis  com- 
parandam esse  duxerunt , scilicet : Clarissimi  anton. 
SCARPA  (2)  , J.  F.  BLUMENBACHIUS  (3)  , FR.  JOS.  GAL- 
lius  (4),  g.  cuvierius  (5),,  aliique  (6).  Cl.  jag. 
F.  ACKERMANNUS  (7)  vero  facit  cum  bichatio  et 
reilio  (8).  Cl.  ph.  fr.  waltheri  (9)  sententia 
haec  est:  aliorum  animalium  in  vertebra  torum  sys- 

(1)  Conf.  Biologie  von  g.  r.  treviranus,  Tom.  V.  (1818). 
pag.  332.  — - Gottingischen  gclehrten  Anzeigen , 1816. 
St.  4.  pag.  29. 

(2)  De  nervorum  gangliis  Anatom * annotat , Lib.  I.  pag.  38. 

(3)  Handbuch  der  vergleichenden  Anatomie , 2 Auflage , 1815. 
pag.  299. 

(4)  Fr,  jos.  GALL  et  g.  spurzheim,  Recherches  sur  le 
Sy  sterne  nerveux  en  general , et  sur  celui  du  cerveau  en 
particulier , a Paris  1809. 

(5)  Lecons  d’  Anatomie  compar ee  , Paris  an  vxu.  T.  II.  p.  218. 

(6)  J.  f.  meckel  in  opere  Handbuch  der  menschlichen  Ana- 
tomie., Halle  1815.  pag.  341,  eandem  etiam  sententiam 
professus  est. 

(7)  De  nervei  sijstematis  primordiis  commentatio  , Manheim  et 
Heidelb.  1813. 

(8)  Serres  et  desmoulin  eandem  sententiam  , nonnullis  ab- 
binc  annis,  protulerunt.  Vid.  Nov . act.  Acad.  nat . cur.  , 
T.  XIV.  pag.  74. 

(9)  Physiologie.  Tom.  II.  (1808).  $ 563.  pag.  246. 

terna  nervosum  medullae  spinalis  formam  prae  se 
ferre,  aliorum  vero  Nervo  sympathico  simile  esse. 

Haec  vero  sententia:  systema  nervosum  anima- 
lium inferioris  ordinis  nec  pro  medulla  spinali  nec 
pro  N.  sympathico  habendum  esse,  sed  et  systema 
nerveum  Vitae  Animalis  et  Organicae  in  sese  conti- 
nere, facilius  adhuc  demonstrari  posset,  nisi  alter 
in  Insectis  repertus  esset  nervus,  quem  Celeberri- 
mus ille  naturae  investigator,  swammerdammius  (1) 
primus  in  Scarabaeo  nasicorni  detexit  et  Celeb. 
LYONETUS  (2)  , G.  CEVIERIU8  (3)  , J.  FR.  MECKEEIUS  (4)  , 
TREVXRANUS  (5)  , MARCEL  DE  SERRES  (6)  , JOAIW.  MUL- 

lerus  (7),  atque  h.  straus-durckhexm  (8),  in  va- 
riis Insectis  indagavere. 


(1)  Biblia  Naturae , Tab.  XXVIII.  Fig.  II.  g.  et  III.  g. 

(2)  Lyonet  , Traite  Anatomique  de  la  chenille , qui  ronge 
le  bois  de  saule , a la  Haye  1762.  pag.  577. 

(3)  Lecons  d’ Anatomie  comparee  , Paris  an  vnr.  Tom.  II. 
pag.  320  seqq. 

(4)  Bey trage  zurvergleichenden  Anatomie  , T.  1.  (1808).  pag.  4. 

(5)  Vermxschte  Schriften  von  g.  r.  und  z.  c.  trevir^nus  , 
Tom.  III.  (1820).  pag.  59. 

(6)  Annales  du  Museum  d’ Histoire  Naturelle  , T.  XX.  pag.  20. 

(7)  Nova  acta  Academ . nat.  cur.  , Tom.  XIV.  (1828). 
pag.  84-100.  •— 

Celeb.  newport  in  Sphingide  Ligustri  metamorphosin 
systematis  nervosi  observavit , Nervumque  recurrentem , 
(quem  Cl.  MiiLLERUS  jam  antea  in  Spbingide  quadam 
delineavit,  Nova  acta , Tom.  XIV.  Tab.  IX.  Fig.  1.)  , 
Nervo  vago  baud  absimilem  esse  credit ; sed  praeter  hunc 
nervum  etiam  N.  sympathicum  accipit , qua  in  re  omnino 
errare  mihi  videtur  Celeb.  Auctor.  Conf.  froriep1 2 3 4 5 6 7 8S 
Notizen , Tom.  XXXV.  Januar.  1833.  pag.  312. 

(8)  Considerations  generales  sur  V Anatomie  comparce  des  Anim. 
articules , Paris  1828.  4°. 

Jam  quaeritur,  quinam  sit  ille  nervus,  sive  cum 
quonam  nervo  animalium  vertebratorum  comparan- 
dus sit,  atque  quonam  nomine  insigniendus?  — 
Equidem  quod  ad  me  attinet  9 hunc  nervum  quem 
swammerdammies  recurrentem  dicit,  pro  N.  Vago  ha- 
bendum esse*  nullus  dubito.  Non  crediderim,  hanc 
sententiam  ab  ullo  Viro  Docto  certo  fuisse  prola- 
tam. Cl.  e.  h.  weberus  eundem  nervum  in 
opere  laudato  silentio  praeterit ; solummodo  me- 
morat N.  vagum  in  Cephalopodibus  (1)  , sed  ex  tota 
ejus  ratiocinatione  patet  ipsum,  etiamsi  de  N.  re- 
currente swammerbammii  monitus  fuisset,  hunc  ner- 
vum tamen  pro  N.  Vago  habiturum  fuisse,  quam- 
quam non  in  omnibus  Insectis , in  quibus  repertus 
sit , a cerebro  originem  ducat,  ut  in  Cephalopodibus. 
Cl.  g.  R.  treviranus  (2)  huic , quae  webero  adscri- 
bitur,  opinioni  contradixit  et  N.  recurrentem  N. 
sympathicum  esse  contendit , postea  vero  concessit 
hunc  nervum  ob  decursum  atque  destributionem 
aeque  bene  pro  N.  Vago,  ac  pro  N.  sympathico 
haberi  posse  (3).  Cl.  j.  f.  meckelius  (4) , jam 


(1)  Conf.  1.  c.  p.  70,  ubi  etiam  de  N.  vago  Aplijsiae  disputatur. 

In  Nautilo  Pompilio  nuper  Celeb.  richard  owen  prae- 
clare descripsit  et  delineavit  nervum  intestina  petentem , 
quem  et  N.  vagi  et  N.  sympathici  munere  fungi  putat  Auc- 
tor. — Memoir  an  the  pearly  Nautilus , with  illustrations 
of  its  external  form  and  internal  structure  drawn  up  bij 
richard  owen,  London,  1832.  4°. 

(2)  Vermischte  Schriften , Tom.  III.  Bremen , 1820,  pag.  58. 

(3)  Die  Erschcinungen  und  Gesetze  des  organischen  Lebens , 
Tom.  II.  l3te  Abtheilung.  (1832).  pag.  20. 

(4)  J.  FR.  MECKEi, , Beij trage  zur  vsrgleichenden  Anatomic  , 
Tom.  II.  II.  I.  (1811).  pag.  86. 

antea  protulit  sententiam,  Nervum  recurrentem  in 
Insectis  tamquam  N.  sympathicum  esse  consideran- 
dum. Tuentur  hanc  sententiam  Cl.  joann.  mul- 

LERUS  (1),  Cl.  H.  STRAUS-DURCKHEIM  et  Cl.  J.  VAN  DER 
HOEVEN  (2). 

Mulleri  (3)  tamen  ratiocinium  non  ejusmodi 
esse  mihi  videtur,  ut  tamquam  verum  accipi  pos- 
sit. Contendit  enim,  N,  recurrentem  non  in  om- 
nibus Insectis  ex  cerebro  originem  trahere,  ideoque 
pro  N.  Vago  haud  habendum  esse.  Quibus  tamen 
calculum  addere  nullo  modo  possum,  quandoqui- 
dem justa  cerebrum  inter  et  reliquam  massam  ner- 
veam  relatio  nondum  sit  indagata.  In  infimi  or- 
dinis animalibus , in  quibus  vires  et  animales  et 
organicae  parum  a se  invicem  sunt  separatae , com- 
paratio topica  institui  nequit  cum  animalibus  su- 
periorem ordinem  tenentibus,  in  quibus  hae  vires 
magis  jam  a semet  invicem  secesserunt.  — - Quod 
autem  N.  recurrens  eo  magis  sit  evolutus,  quo 
magis  canalis  intestinalis  et  tota  animalis  organi- 
satio  explicata  fuerint,  nequaquam  probat,  ut  de- 
monstrare conatus  est  Cl.  Auctor,  eum  Nervum  esse 
sympathicum;  nam,  si  haec  relatio  vera  foret , quod 
nempe  in  animalibus  inferioris  ordinis  N.  sympathi- 
cus directam  rationem  sequeretur  ipsorum  evolu- 
tionis, mirum  certe  esset,  animalia  existere  magis 


(1)  Nova  acta  , Toto.  X1Y.  (1828).  pag.  84  efc  100.  — • 
Meckei/s  Archiv  fur  Anatomie  und  Physiologie , (1828). 
pag.  1,  sqq. 

(2)  J.  VAN  DER  IIOEVEN»  Handboek  der  Dierhundc , Tom.  II. 
(1833).  pag.  126. 

(3)  L.  c.  pag.  100. 


perfecta , in  quibus  hicce  nervus  revera  parum 
est  evolutus:  exemplo  sint  pisces.  — Sed  ipsa  Cl. 
mulleri  verba  clare  ostendunt , alias  etiam  ob- 
jectiones contra  ipsius  sententiam  proferri  posse. 
Ait  enim  in  fine  illius  disputationis:  «Gleiehwohl 
»diirfen  wir  nicht  unterlassen  zu  bemerken,  dass 
»dieser  Nerve  nicht  uber  die  obern  Gallengefasse 
»verfolgt  werden  kann , und  dass  das  System 
»des  Bauchmarkes  allenthalben , auch  ansehnliche 
»aber  knotenlose  Zweige  dem  Darmcanal  ab- 
»giebt.” 

Si  itaque  N.  recurrentem  swammerdammii  pro  N. 
Vago  habemus,  omnia  infra  dicenda  facilius  etiam 
intelligemus. 

Priusquam  vero  ulterius  in  argumentum  meum 
inquiram  de  Nervo  Vago  quaedam  praemittenda 
videntur. 

»Ber  Stimm-Nerve (ita  dicit  Clarissimus  rei- 
lius  (i)).  » ist  gleichsam  ein  Zwitternerve,  der  zum 
»Theil  der  Animalitat,  zum  Theil  der  Plastik  an- 
»gehort.”  — Paucis  hisce  verbis,  me  quidem  ju- 
dice, tota  Nervi  vagi  natura  et  indoles  describitur, 
vera  sunt  illa  verba , etsi  recentiori  tempore  de- 
monstratum sit,  Nervum  vagum  motui  animali  haud 
praeesse,  uti  credebat  CJ.  reilius.  — Doctissimus 
ARNOLDUs  (2)  , qui  sententiam  concepit , Ner- 
vum vagum  sensu  animali , nulla  vero  movendi 


(1)  Conf.  1.  c.  pag,  203. 

(2)  Conf.  arnold  , der  Kopftheil  des  vegetaiiven  Nerven- 
systans  beim  Menschen , pag.  148  sqq. 

facultate  praeditum  esse;  quique,  uti  plures  alii 
Physiologi,  Nervum  sympathicum  ubique  locorum 
in  corpore  immediate  vegetativis  functionibus  pro- 
spicere opinabatur,  Nervo  Vago  omnem  vim  vegeta- 
tivam  denegare  videtur.  Credit  nempe,  nervum 
illum  omnino  cum  aliis  nervis  sensationis  animalis 
sphaerae  i comparandum  esse,  addita  annotatione, 
ideo  Nervum  vagum  ventriculum , pulmonesque 
adire,  ut  cerebro  minimam  quoque  horum  orga- 
norum irritationem  nuntiare  queat.  — Ejus  verba 
haec  sunt:  »Bei  krankhaften  Verhaltnissen  dieser 
»Organe,”  (scilicet  Vitae  Vegetativae) , »aber  wer- 
»den  wir  durch  unangenehme  Gefiihle  von  ihrem 
» Zustande  benachrichtigt , und  hier  sind  es  beson- 
»ders  Magen  und  Lungen,  von  denen  aus  am 
»schnellsten  und  lebhaftesten  solche  abnorme  Zu- 
» stande  zum  Bewustseyn  gebracht  werden , weil 
» sie  ausser  dem  Ganglien-System  auch  ein  Hirn- 
» nerve  mit  Zweigen  versieht,  dem  Empfindung, 
»gleicb  wie  dem  fiinften  Paar,  in  einem  nicht  ge- 
»ringen  Grade  zukommt,  und  der  dem  Gehirn  je- 
»den  Eindruck , jede  Regung  mittheilen  wiirde, 
»wenn  nicht  durch  einen  Knoten  und  Ganglienar- 
»tige  Verflecbtungen  die  Leitung  in  etwas  gehin- 
» dert  ware.”  — Quamquam  infici  ari  haud  velim, 
Nervum  vagum , stimulos , et  quidem  praesertim 
abnormes,  cerebro  magis  directe  nunciare , quam 
quidem  Nervum  sympathicum , non  tamen  credo , 
eundem  sensum  animalem  oesophagi  atque  ventri- 
culi internae  faciei  ipsum  impertire,  quem  cuti 
impertiunt  nervi  cutanei.  Nam  minimum  quoque 
contactum  in  corporis  superficie  sentimus,  vel  sal- 

tem  sentire  valemus,  nullo  vero  modo  boli  immissi 
contactum  in  Oesophago  percipimus.  Objici  hic 
nequit,  oesophagum  boli  stimulo,  nisi  perniciosae 
sit  naturae,  assuefactum  esse,  uti  cutis  assuefacta 
est  stimulo  ambientis  aeris,  nisi  hic  a solita  sua 
compositione  discedat;  non  enim  perpetuo  edimus, 
uti  continuo  in  aere  versamur.  Sic  nec  labiorum 
nec  digitorum  mutuum  quoque  attactum  sentire- 
mus, quippe  quae  in  continuo  fere  contactu  sint. 
Quia  autem  oesophagi  internae  superficiei  subtilior 
sensus  minime  necessarius  est , ideo  ipsum , uti  et 
ventriculum  caet.  nervo  praeditum  esse  opinoi% 
minus  sensili , quam  caeteri  sensorii  nervi.  Nullo 
enim  modo  credo,  uti  Doctissimus  arnoldus  con- 
tendit, Nervi  vagi  sensibilitatem  aeque  magnam 
esse  ac  Nervi  trigemini , contra  potior  mihi 
sententia  est,  multo  minorem  ipsi  inesse  sentiendi 
facultatem,  quam  caeteris  Nervis  sensoriis.  Expe- 
rimenta in  cuniculis  instituta,  numquam  magnam 
hoc  in  nervo  sensibilitatem  mihi  monstrarunt , quam- 
quam sentiendi  facultas  minime  ipsi  prorsus  dene- 
ganda est  (1).  Geleb.  broughtons  variis  modis  hunc 


(l)  Saepius  Nervum  vagum  utriusque  lateris  in  cuniculis 
resecui,  numquam  vero  animadverti , animal  sub  ipsa 
nervi  sectione  gravem  percepisse  dolorem.  — Hisce  ex- 
perimentis omnino  convictus  sum,  animal,  cujus  Nervi 
vagi  resecti  sunt , suffocatione  perire , et  quidem  non 
solum,  ob  laesam  functionem  ipsorum  pulmonum,  sed 
etiam , ut  Celeberrimus  LEGALLOIS  docet , ob  impeditum 
transitum  aeris  per  occlusam  glottidis  rimam.  — Haec 
vero  experimenta  , quorum  nonnulla  praesentibus  commi- 
litonibus G.  A.  N.  ALLEBE  et  H.  C.  II.  THORBECKE  insti- 
tui , alio  loco  fusius  memorabo. 

nervum  vellicavit  atque  punxit,  nullum  autem  do- 
loris signum  provocare  potuit  (i).  Accedit,  quod 
Nervus  vagus  in  linea  mediana  cum  Nervo  ejusdem 
nominis  alterius  lateris  conjungitur,  quod  in  nullo 
alio  nervo  Vitae  Animalis  observatur,  excepto  Ner- 
vo optico , nec  non  Nervo  nasopalatino  scarpae  , 
quorum  hic  tamen  nervis  vegetativae  sphaerae  po- 
tius , quam  quidem  Animalis  Vitae  nervis  annume- 
randus videtur  (2). 

Distributio  deinde  Nervi  vagi  per  omnem  decur- 
sum minime,  ut  caeteri  Vitae  Animalis  nervi  sym- 
metriam servat,  neque  symmetricis  organis  desti- 
natus est. 

Ex  hisce  omnibus  igitur  concludere  licet,  Ner- 
vum vagum  cum  nullo  Nervo  Vitae  Animalis  ab  omni 
parte  convenire,  atque  tum  vegetativorum  tum 
animalium  nervorum  proprietatibus  praeditum  esse. 

Si  j am  hisce  argumentis  illud  adjungimus,  quod 
in  variis  animalibus  inversa  obtineat  ratio  inter 
Nervum  vagum  et  Nervum  sympathicum , tunc  fa- 
cilius etiam  intelligitur , vinculum  inter  systema 
nervosum  Vitae  Animalis  et  Organicae  eo  arctius 
existere , quo  inferioris  ordinis  animalia  sint , sepa- 
rationem vero  utriusque  hujus  systematis  eo  majo- 
rem esse,  quo  altiorem  gradum  teneant. 

Hanc  autem  rationem  inter  Nervum  vagum  et 
sympathicum  primus  animadvertit  Clarissimus 
e.  h.  weberus,  cujus  verba  hic  afferre  liceat  (3). 

(1)  London  Medical  and  Physical  Journal , Jun.  1823. 

(2)  Conf.  supra  pag.  39.  nota  T. 

(3)  Conf.  1.  c.  pag.  77.  sqq. 

» Nervum  sympathicum  eo  mimus  excoli,  quo 
» majores  rami  a nervo  vago  ad  intestina  veniant, 
»et  contra  nervum  vagum  eo  magis  eminere,  ma- 
•joresque  ramos  ad  intestina  mittere,  quo  minus 
» nervus  sympathicus  excultus  sit  ^ itaque  nervum 
» vagum,  ad  intestina  descendentem  in  inferioribus 
•vertebratis  ita  sensim  increscere , decrescente  ner- 
»vo  sympathico,  ut  in  quibusdam  animalibus,  pri- 
»mo  loco  inter  animalia  vertebris  carentia  positis , 

• nullus  nervus  sympathicus  supersit,  ejusque  func- 
»tio  a solo  nervo  vago  (1)  perficiatur.” 

Varia  hic  referre  argumenta,  quibus  ingeniosis- 
simus ille  Auctor  suam  opinionem  defendit , non 
meum  est,  at  vero  unicam  observationem  solum- 
modo addere  liceat,  quae,  huic,  ut  spero,  theo- 
riae haud  parum  firmitatis  afferre  possit. 

In  Ranae  paradoxae  Gyrino  ramum,  detegere 
mihi  contigit  (2)  Nervi  vagi , qui  simili  modo 
ac  in  piscibus , per  animalis  totum  latus  decurrit . 

Quamvis  haud  difficile  sit , hunc  ramum  Ner- 
vi vagi  investigare;  (decurrit  enim  sub  cute, 
juxta  sulcum  longitudinalem,  qui  invenitur  inter 
fasciculos  musculosos  caudae  utriusque  lateris) , ni- 
hilominus tamen  perdifficile  est , ipsum  in  gyrinis , 
parum  evolutis , persequi  usque  ad  originem  in  parte ' 
superiori  corporis.  — Multo  tandem  labore  observare 


(1)  Q uae  quum  scriberet  CI.  Auctor , Cephalopoda  ipsi  ob 
oculos  versata  fuisse , liquet  c ratione  , qua  totam  hanc 
thesin  probat.  Conf.  1.  c.  pag.  81. 

(2)  Amicissimus  D.  AE.  S.  mijlder,  eundem  quoque  reperit 
ramum  , nec  alter  alterius  conscitis  fuit. 


* 

mihi  contigit,  ramum  iilum  conjunctum  esse  cum 
ramulis  branchias  adeuntibus,  dein  cum  ramulo 
intestina  petente,  tandem  cum  alio,  qui  in  capite 
sese  distribuere  videtur,  qui  vero  adeo  tenuis  est, 
ut  oculorum  aciem  effugiat. 

Tali  modo  ramus  lateralis  Nervi  vagi  sese  habe- 
bat in  gyrino , qui  in  eo  erat , ut  metamorphosin 
subiret.  — Nervus  sympathicus  in  hoc  stadio, 
omnino  deesse  videtur.  Progrediente  metamor- 
phosi, ubi  posteriores  extremitates  jam  quodam- 
modo sese  evolverunt,  Nervus  sympathicus  tenuis- 
simus adhuc  est.  Tenues  vero  ejus  ramulos  oculis 
lustrare  licet,  imprimis  eos,  qui  cum  Plexu  lumbo- 
ischiadico  conjuncti  sunt.  Procedente  adhuc  evo- 
lutione, Nervus  sympathicus  volumine  augeri  vide- 
tur; atque  tunc  tandem  totus  evolutus  conspicitur, 
ubi  metamorphosis  perfecte  est  absoluta. 

Facile  quis  credat,  ramum  lateralem  Nervi  vagi 
sensim  sensimque  gracilescere  et  evanescere,  prouti 
Nervus  sympathicus  increscit,  ita  ut  Nervi  sympa- 
thici incrementum  Nervi  vagi  decremento  omnino 
respondeat.  Hoc  autem  locum  minime  habet;  eva- 
nescit tunc  tandem  ramus  ille  lateralis  Nervi  vagi , 
quando  Nervus  sympathicus  jam  penitus  evolutus 
est.  — Initio  enim  metamorphoseos  totus  Nervus 
vagus  cum  omnibus  suis  ramis  sensim  sensimque 
increscit , ita  ut  non  modo  ramus  lateralis  (tum 
quoad  longitudinem,  tum  quoad  ambitum),  sed 
etiam  omnes  reliqui  rami  ita  magis  magisque  evol- 
vantur, ut  postremo  eaedem  i'amificaiiones  aeque 
facile  distinguantur , ac  rami  Nervi  vagi  in  pis- 
cibus. — Una  cum  rami  lateralis  incremento  etiam 

cauda  animalis  adolescit  (1).  Hujus  vero  incre- 
mentum tum  demum  sistitur,  ubi  anteriores  extre- 
mitates penitus  evolutae  sunt.  Quo  facto , bran- 
chiae , (quibus  animal  nunc  carere  potest , quoniam 
jam  ope  extremitatum  aquam  relinquere  et  terram 
petere  valet) , evanescere  incipiunt , Os  hyoideum 
cum  processibus  sensim  sensimque  efformatur,  ca- 
vitates oris , narium  permutantur  caet. ; eodem 
etiam  tempore  Nervi  vagi  rami  laterales  gracilescere 
atque  evanescere  incipiunt , quod  in  causa  est , cur 
etiam  cauda  extenuetur  atque  magis  magisque  eva- 
nescat (2).  — - Evolutionem  vero  artuum  et  anterio- 


(1)  Cauda  ideo  increscit,  quia  totum  animal  volumine  valde 
augetur  in  illo  metamorphoseos  tempore.  Auctum  autem 
volumine  corpus,  extenuata  cauda,  difficillime  in  aqua 
antrorsum  moveretur.  Praesentia  enim  branchiarum  ad 
ultimum  usque  metamorphoseos  stadium  dilucide  mon- 
strat , animal  in  aqua  degere  debere.  Eodem  illo  tem- 
pore plures  corporis  partes , (imprimis  integumenta  abdo- 
minis , dorsi  atque  capitis)  , materia  molli , pinguedini 
baud  absimili , scatent.  — ■ In  progrediente  vero  metamor- 
phosi s ubi  os  perficitur , Canalis  intestinalis  penitus  mu- 
tatur, (multo  brevior  et  amplior  fit);  materia  illa  absor- 
betur, quoniam  hoc  tempore  animal  cibum  capere  non 
potest.  — Eidem  absorptioni  subjecta  quoque  est , me 
saltem  judice,  cauda,  cujus  volumen  duplicis  itaque 
utilitatis  est.  Inservit  enim  et  motui  et  nutritioni  ani- 
malis. 

(2)  In  metamorphosi  hujus  animalis  attentione  dignissimum 
est , ut  ea  observetur  naturae  lex  , qua  partes  haud  per- 
sistentes, inconstantes,  numquam  evanescant,  antequam 
aliae  partes , quae  illarum  locum  obtinebunt , penitus 
sint  evolutae,  nisi  partes  hae  novae  ex  ipsis  partibus 
inconstantibus  formantur,  v.  gr.  Os  hyoideum  ex  arcubus 
branchiarum.  Hujus  legis  ratione  habita  , egregie  dicit 


rum  el  posteriorum  ab  evolutione  quorundam  ner- 
vorum spinalium  pendere , facile  unusquisque  in- 
telligit.  Rationem  quandam  definitam  inter  nervos 


Doctissimus  s.  l.  steinheimius  [Die  Entwicklung  der 
Frcsche , ein  Beijtrag  zur  Lehre  der  Epiginese  , Hamburg 
1820.  8).  pag.  20,  ubi  de  fimbriis  respiratoriis  disserit: 
» Das  Zu-und  Abnehmen  dieser  Uebergangsorgane  geht 
» mcht  in  einer  stetigen  Fclge  vor  sicb  , so  dass  , die  Riick- 
» bildung  der  Bildung  ganz  gleicli  komme , oder  aucli 
» nur  einigermaassen  : sondren  diese  Fimbrien  , wie  alie  die 
» Interims-Organe  , wachsen  allmahlich  und  bilden  sicli 
» zu  ibrer  hochsten  Vollkommenheit  aus,  und  ibre  Bil- 
» dung  sclireitet  immer  fort , wenn  aucb  das  sie  ablosends  , 
» das  auf  sie  folgende  Organ  selbst  sebon  ausgebildet  ist. 
» Dann  aber  brecben  sie  mit  einem  Male  ab,”  caet.  — 
» Es  komt  mir  nicht  anders  vor,”  (ita  Doctissimus  Auc- 
tor hisce  considerationibus  finem  imponit)  : » ais  wenn 

» der  Baumeister  ein  Geriist,  das  miihsam  aufgefiihrt  ist, 
» schnell  abtragt,  aber  erst  dann,  wenn  das  fertige  Gc~ 
»bau  auf  seinen  festen  Saulen  ruht.”  — Conf.  etiam 
pag.  29,  ubi  disputat  D.  Vir  de  mutatione  (metamor- 
phosi) externa  Gyrini. 

Summa  cum  voluptate  huncce  librum  perlegi:  magnam 
enim  partem  metamorphoseos  ranarum  egregie  explicat  Auc- 
tor. Omnia  maxima  cum  diligentia  sunt  investigata , neque 
cum  minore  acumine  ingenii  dijudicantur.  — Verum  enim 
vero  parvitas  animalium  , (exploravit  enim  Ranae  tempo- 
rariae et  esculentae  Gyrinos)  , certo  in  causa  fuit , cur 
multa  nec  non  gravia  aciem  oculorum  effugerint.  — De- 
sideratur enim  in  hac  metamorphoseos  descriptione  expli- 
catio mutationis  ossium  , imprimis  capitis  , formationis  pel- 
vis , Ossis  coccygis  atque  Ossis  sacri.  Neque  accurate  de- 
scriptum est , quomodo  scapula , sternum  , caet.  formen- 
tur. Nihil  de  Ossis  hyoidei  formatione , caet.  relatum, 
invenimus  in  hocce  libro.  — Neque  musculorum  genesis 
explicata  est , quamquam  valde  miratus  sum,  Virum  in- 
geniosissimum principia  musculorum  abdominalium  jam 
in  hisce  parvis  animalibus  investigasse , quum,  antequam 

et  encephalum  cum  Medulla  spinali  adesse,  vix 
opus  est,  ut  moneam.  Encephalum  rursus  et  me- 
dulla tunc  temporis  primum  penitus  evoluta , (ratio- 


haec  legi , crediderim  , me  primum  hasce  libras  muscu- 
lares incipientes  in  Ranae  paradoxae  invenisse.  — 

De  evolutione  organorum  generationis  nihil  profertur 
in  laudata  hacce  geneseos  historia;  neque  corporum, 
quae  vocantur  pinguia,  neque  vesicae  urinariae  mentio 
facta  est.  De  organorum  sensus  evolutione  , imprimis  de 
oculorum  mutatione  loci , ( quae  singulari  modo  a Mus- 
culis oculi  rectis  dependet)  , de  auditu  et  olfactu  minime 
certiores  nos  facit  Doctissimus  Auctor  , qui  revera,  quam- 
quam magna  fuerit  ejus  diligentia  , tamen  omnino  prohi- 
bebatur , quominus  omnia,  quae  hic  monui,  in  parvis  il- 
lis animalibus  investigare  posset.  — 

Celeberrimus  p.  j.  G.  MARTIN— SAINT— ANGE , (Recher- 
ches  Anatomiques  et  Physiologiques  sur  les  Qrganes  tran- 
siioires  et  la  metamorphose  de  Ratrachiens , Annales  des 
Sciences  natureiles , Tora.  XXIV.  1831.)  pag.  366, 
egregie  exponit  mutationem  arcuum  branchiarum  atque 
formationem  Ossis  hyoidei,  oris,  caet.  Ranae  esculen- 
tae et  Salamandrae  terrestris.  (Vid.  1.  c.  Tab.  18-26). 
Descriptio  vero  aliarum  partium,  attentione  dignissima- 
rum, verbi  gratia,  intestinorum  omnino  desideratur  in 
hacce  disquisitione.  — 

Celeberrimus  A.  DUGES , ( Recherches  Anatomiques  et 
Physiologiques  sur  la  Deglutition  dans  les  Reptiles  , An- 
nales des  Sciences  natureiles , Tom.  XII.  1827.)  pag.  340  , 
e varia  forma  Canalis  intestinalis  egregie  explicat,  cur 
aliis  alimentis  vescantur  Gyrini,  aliis  ranae  — Illi  vero 
Auctores  Gallici  Doctissimum  steiniieimium  omnino 
ignorabant,  — Praeter  Laudatos  Auctores  jam  Celeber- 
rimi ROS  ELIUS  et  SWA  MMERD  AMMIUS  , nec  non  LACE- 
PEDE,  ( Histoire  naturelle  des  Quadrupedes  ovipares , 
Paris  1799)  , nonnulla  satis  notabilia  de  Gyrinis  tra- 
dunt. 

Multum  itaque  hoc  in  argumento  adhuc  investigandum  , 
atque  detegendum  restare  , neminem  effugere  potest.  Pro 

ne  habita  gradus  evolutionis , quem  animal  asse- 
qui potest) , observantur , ubi  tota  metamophosis 
ad  finem  jam  perducta  est  (1). 


viribus  ideo,  hac  de  re  disputare  audebo  iu  Anatomica 
Batrachiorum  descriptione,  de  qua  supra  monui.  Occasio 
mibi , ut  spero  , dabitur  examimandi  Gyrinos  Ranae  para» 
doxae  , varios  evolutiones  gradus  assecutos.  — Multa  ta- 
men incerta  manebunt.  Nam  in  observatione  progressuum 
metamorphoseos  difficillima  semper  est  investigatu  ulti- 
ma , (ut  ita  dicam)  , mutationis  actio  , qua  nempe  subito 
Gyrinus  in  ranam  transit.  Inter  Gyrinum  enim  maxime 
evolutum  , quem  habeo  , atque  ranam  nuperrime  forma- 
tam , tam  magnum  est  discrimen  , ut  natura  revera  saltus 
facere  videatur. 

(1)  Haec  vero  encephali  evolutio  in  ultimo  Gyrini  metamor- 
pboseos  stadio  , magis  mutatione  formae , quam  augmento 
ipsius  materiae  constat.  Encephalum  enim  Ranae  para- 
doxae  penitus  evolutae  , minoris  est  magnitudinis  quam 
encephalum  ejusdem  animalis  in  ultimo  metamorphoseos 
tempore.  — Omnino  confirmare  possum  observationem 
Cl.  meyeri  , (vid.  frorx ep ’s  Notizen , N°.  796.  N°.  4. 
des  XXXVII  Bandes.  Mai  1833.  pag.  50),  hemisphaeria 
cerebri  in  Rana  paradoxa  minoris  esse  magnitudinis , quam 
in  Rana  communi,  quod  autem  non  modo  de  Gyrino  , sed 
etiam  de  Rana  paradoxa  penitus  evoluta  valet. 

Cerebellum  est  ea  encephali  pars  , quae  postremo  for- 
matur. Hac  de  re  ipse  convictus  sum  , investigando  Ra- 
nae paradoxae  encephalo.  Doctissimus  stetnheemius 
jam  in  Gyrinis  cerebellum  observavit  , quamquam  verum 
ejus  locum  in  his  animalibus  haud  agnovit.  Lobulos 
enim  opticos  cerebellum  vocat , et  quod  revera  cere- 
bellum est,  nomine  commissurae  posterioris  cerebelli 
designat;  (vid.  1.  c.  Tab.  I.  Fig.  29.  g. , Tab.  Ii.  Fig. 
13.  c.  et  Tab.  III.  Fig.  25.  d.) 

Clarissimus  E.  R.  A.  serres  , ( Anatomie  comparce  du 
cerveau  dans  les  quatres  classes  des  Animaux  vertebres , 
Paris  1824.)  Tom.  I.  pag.  78.  et  79.,  disputat  de  tardi- 
tate, quacum  in  Gyrinis  evolutio  cerebelli  procedit.  In 

Quamquam  haud  ineptum  foret,  accuratius  hic 
describere  Nervum  vagum  Gyrini,  qui  metamorpho- 
si jam  perfectior  evasit  (Vid.  Fig.  5),  aptius  ta- 


tabulis  quoque  CL  Auctor  evidenter  monstrat,  cerebel- 
lum sero  evolvi,-  vid.  Tab.  I.  Fig.  11,  in  qua  nullum 
cerebelli  vestigium  observatur 9 Fig.  12,  cujus  N°.  2. 
laminas  primas  cerebelli , ( lamis  primitives  du  cervelet) 
repraesentat,  Fig.  16.  N°.  2.  cerebellum  jam  evolu- 
tum ostenderis.  Gonf.  etiam  Tab.  ii.  Fig.  42.  5.  et 
Fig.  43.  4.  Ex  pluribus  denique  Figuris,  hoc  in  libro 
delineatis , evidenter  patet , cerebellum  etiam  in  aliis 
animalibus  ultimam  esse  encephali  partem , quae  evol- 
vitur. Imprimis  conspicua  est  evolutio  cerebelli  humani. 
Vid.  Fig.  64.  3.  Fig.  65.  4.  Fig.  66.  3.  Fig.  67.  2, 
Fig.  68.  2.  caet. 

CL  rathke  ( Ahhandlungen  zur  Bildung - und  Ent - 
wickelungs-Geschichte  des  Menschen  und  der  T hier  e , Leip- 
zig.  Tora.  II.  1832.)  in  Biennio  viviparo  observavit,  ce- 
rebellum postremo  evolvi , conf.  pag.  20 , ubi  ait  CL 
Auctor:  »Aucb  das  kleine  Gehirn  entstebt  scbon  ge- 
» raume  Zeit  vor  dem  Scblusse  der  ersten  Periode, ” 
(quo  nempe  tempore  animal  tunicas  ovi  relinquit)  , 
»jedoch  unter  allen  bis  jezt  angegebenen  Theilen  des 
» Gehirns  am  letzten.”  Conf.  pag.  47.  ejusdem  libri 
ul’i  disseritur  de  jirogrediente  evolutione  cerebelli , vid. 
Tab.  V.  Fig.  51  , 52  , 56 , 57  , 61 , 62 , 63  et  64.  — At- 
tentione autem  dignissimum  mihi  videtur , quod  Celeb. 
Auctor  contendit , in  Salamandrina  attenuata  nullum  om- 
nino cerebellum  adesse.  Conf.  Zoologisch.es  Atlas  von 
Br.  friedr . eschsciiolz  , V tes  Heft.  Herausgegehen  von 
M.  H.  RATHKE,  (1833.)  pag.  5. 

Celeberrimus  j.  f.  meckelius  ( Versuch  einer  Ent- 
wickelungsgeschichte  der  Centraltheile  des  Nervensystems 
in  den  Saugthieren  , MECKEl/s  Archiv  fur  die  Phy  sio  lo- 
gie , Tom.  I.  1815.  pag.  358,  ubi  de  evolutione  cere- 
belli disputat),  jam  dixit:  » XJnstreitig  gehortes,”  (sci- 
licet cerebellum)  , » zu  dem  an  spjitesten  cntstehenden 
- » Theilen  der  CentraloTgane  des  Nervensystems.  ’ 7 

men  esse  puto , hunc  nervum  in  expiicatione  Tabu- 
lae describere , quoniam  tunc  Lector  Benevolus  fa- 
cillime ipsius  nervi  ramos  cum  ramis  nervi  ejusdem 
nominis  in  piscibus  (1)  comparare  poterit.  Suffi- 
ciat solummodo  hic  dixisse,  Praeceptorem  Clarissi- 
mum a.  SAiN  di  fortium  ipso  praeparato  convictum 
fuisse,  ramum  lateralem  Nervi  Vagi  jam  in  Gy- 
rino, parum  evoluto , (cujus  extremitatum  poste- 
riorum vestigia  nondum  sese  manifestarunt) , per- 
spicue adesse  (2). 

Ex  his  omnibus  ergo  mihi  concludendum  vide- 
tur, Cl.  weberi  theoriam  confirmari,  Nervum  sci- 
licet sympathicum  inversam  rationem  sequi  Ner- 
vi Vagi . 

Quae  thesis  omnino  congruit  cum  ea  Naturae 
lege,  qua  constituitur, 

Materias  seu  massas  nerveas , in  quibus  ani- 
malium vires  praecipue  sese  manifestant , eo  ma- 
gis evolvi , quo  magis  a sese  invicem  separatae 
sint  singulae , et  quo  luculentius  nisum  mani- 
festent fingendi  per  se  absolutum  quoddam  sys- 
tema. 


CL  carus  (Fersuch  einer  Darstellung  des  Nervensys - 
tems , Leipzig  1814.)  primus  observavit  cerebellum  ranae, 
penitus  evolutae,  lamina  simplici  modo  constare.  — Ve- 
rum enim  vero  nimis  longe  a proposito  discederem  , si  diu- 
tius morarer  in  argumento,  quod  summi  in  arte  Viri  tam 
egregie  tractarunt.  — 

(1)  Vid.  Fig.  6. 

(2)  Vid,  Fig.  4, 

Virium  evolutio  a separatione  materiarum,  qui- 
bus insunt,  nec  non  a separatione  ipsarum  viri- 
um pendere,  supra  jam  monui,  atque  hic  illud 
effatum  rursus  omnino  confirmatur. 

In  Gyrino  vires  et  organicae  et  animales  plus  mi- 
nusve  adhuc  junctae  sunt.  Pars  quidem  organica- 
rum functionum  peculiari  regitur  nervo,  at  vero 
in  ipso  illo  nervo  vires  animales  et  organicae  pe- 
nitus conjunctae  reperiuntur.  Nervus  enim  vagus 
verum  prae  se  fert  typum  Conductoris , facultates 
tum  organicas  , tum  animales , easque  arctissime 
junctas  habentis.  — Secundum  meam  sententiam, 
quam  infra  copiosius  explicare  conabor,  omnes  qui- 
dem nervi  Vitae  Animalis,  (N.  olfactorio,  optico  et 
auditorio  exceptis) , vi  praediti  sunt  et  animali  et 
organica,  at  vero  non  tali  modo  in  his  nervis  vires 
conjunctae  sunt,  ut  vis  organica  absque  animali 
existere  plane  nequeat,  quod,  me  saltem  judice , in 
nervis  animalium  inferioris  ordinis  obtinet,  ac  quo- 
dammodo etiam  in  Nervo  vago.  — Sic  exempli  gra- 
tia , Nervus  medianus  et  movendi  et  sentiendi  vel 
alterutram  harum  facultatum  animalium  (1)  vim 
amittere  potest,  illaesa  facultate,  quae  Vitae  orga- 
nicae inservit,  quamvis  et  haec  facultas  interdum 
debilitetur;  nullo  autem  modo  vis  animalis  Nervo  va- 
go adimi  potest,  incolumi  relicta  ipsius  vi  organica. 


(1)  De  Anaesthesiae  variis  modificationibus , conf.  NASSE  , Zeit - 
schrift  fur  Psychische  Aerzte  ^ 1822.  fasc.  2.  — Froriep7s 
Notizen  , Torn.  XXIV.  p.  217.  (1820.)  — J.  p.  de  senac  , 
de  la  structure  du  Coeur  , son  action  et  de  ses  maladies , 
Paris  1774.  Tom.  II.  — Ilistoire  de  V Acad.  Royal.  des 
Sciences , 1742.  p.  38  et  39.  Scarpa  de  gangliis , caet. 

Huic  opinioni  nemo  objiciat,  in  Dysphagia  para- 
lytica conspicuum  esse,  vim  animalem  ab  organica 
vi  in  Nervo  vago  separari  posse,  postquam  ab  ar- 
ifOLDO  atque  bischoffio  (1)  demonstratum  est,  ramos 
motorios,  qui  in  Nervo  vago  conspiciuntur,  revera 
ad  Nervum  accessorium  willisii  pertinere  (2). 


(*)  Kanc  sententiam  quoque  Cl.SCARPA  professus  est,  eodem 
fere  tempore,  quo  Dr.  arnoldus  : dicit  enim  Cl.  Auctor: 
y>  Suspicor  vehementer,  Octavum  quoque  Cerebri  nervum 
» ex  duplici  nervorum  ordine  compositum  esse , ex  eo 
» quod  ab  sui  initio  musculos  Pharyngis,  atque  eos,  qui 
» proprii  sunt  organi  vocis,  in  motus  voluntarios  agit, 
» infra  quam  sedem  nervus  Vagus  non  amplius  voluntatis 
» imperio  est  obnoxius.  Prior  duplicis  hujus  muneris 
» pars  pendetne  a nervo  Spinali  ad  Octavum  Cerebri  Ac- 
» cessorio  ? Namque  motorius  nervus  est.  Non  auserim 
» in  praesens  affirmare.  Non  reticebo  tamen,  minorem 
» Accessorii  nervi  ad  par  Vagum  portionem  filamenta 
» musculis  Pharyngis  et  Laryngis  tradere  , quae  filamenta 
nolim  omnino  et  absolute  a nervi  Vagi  trunco  provenire 
» generatim  Anatomici  arbitrabantur.  Quae  porro  fila- 
» menta  Accessorii,  motoria  sine  dubio,  a trunco  paris 
nVagi  prorsus  distincta,  a me  in  Actis  Acad.  Chirurg. 

: Vindob . , Vol.  I.,  descripta  fuerunt  atque  delineata. 
» Adde  Ganglia  nullibi  toto  corpore , nisi  inter  nervos 
» sensorios , reperiri , Octavum  autem  Cerebri  nervum 
» paullo  post  ipsius  de  cranio  egressum  in  Ganglium  in- 
«tumescere,  quod  me  prius  Anatomicorum  descripserat 
miemo.’*  — Conf.  de  Gangliis  Nervorum  deque  origine  etc. 
Oken’s  Isis.  1832.  XII.  1825.  — Ab  arnoldo  vero 
et  bischoffio  res  experimentis  demonstrata  est.  Conf. 
L,  W.  T.  BISCHOFF , de  Anatomia  et  Phtjsiologia  Nervi 
Accessorii  willisii. 

(2)  Extra  omnem  dubitationem,  vis  rcproducendi  eo  major 
in  nervis  observatur,  quo  magis  Vis  Animalis  et  Orga- 
nica in  illis  nervis  conjunctae  sunt.  Omnia  experimenta, 
quae  ad  nervorum  reproducendi  vim  probandam  insti- 
tuuntur in  mammalibus , imprimis  in  N.  vago  succedunt. 

Ipsa  vero  ammaiia , si  ab  iis , quae  infimum  evo- 
lutionis gradum  tenent,  pedetentim  adscendamus, 
ad  ea , quae  maxime  evoluta  conspiciuntur , luce 
clarius  nobis  indicant,  Nervum  sympathicum  in  su- 
periore solummodo  evolutionis  gradu,  palam  sese 
facere , atque  ante  ipsum  N.  sympathici  ortum  et 
evolutionem,  Nervum  vagum  praecipuas  agere  partes; 
in  animalibus  vero  infimi  ordinis,  nec  N.  sympa- 
thicum nec  N.  vagum  adesse,  quum  omnis  vis  ani- 
malis et  organica  eadem  materie  nervea  exercea- 
tur. — Metamorphosis  nervorum  in  ranis  investi- 
gata, haud  parvi  momenti,  ad  primam  partem  hu- 
jus theseos  demonstrandam,  a B.  L.  haberi,  valde 
spero  atque  cupio.  — Eadem  vero  investigatione 
etiam  opinionem:  nervum  recm^rentem  in  inver- 
tebratis  animalibus  cum  Nervo  vago  esse  com- 
parandum, stabiliri,  omnino  perspicuum  est. 

Natura  igitur  tres  diversas  materierum  conjunc- 
tarum modificationes  monstrat , quibus  duae  fa- 
cultates , organica  nempe  et  animalis , insitae  sunt. 

1. )  In  animalibus  infimi  ordinis  utraque  vis 
penitus  confluit  et  una  cum  vi  etiam  materia.  Uni- 
ca ideo  solummodo  nervea  materia  his  in  anima- 
libus adest,  atque  in  hacce  materia  duae  vires  tali 
modo  sibi  invicem  devinctae  sunt , ut  altera  absque 
altera  existere  nequeat. 

2. )  Si  consideramus  animalia,  quae,  quoad  evo- 
lutionis gradum , proxima  sunt  iis , quae  nuper 
memoravimus , statim  primus  separationis  materie- 
rum nervearum  typus  in  oculos  incurrit,  qua  se- 
paratione etiam  virium  separatio  provocatur  Haec 


vero  separatio  nullo  modo  perfecta,  contra,  valde 
imperfecta  est  habenda , (modificatio  solummodo 
virium  conjunctionis,  dici  meretur),  aut,  ut  aliis 
verbis  utar , primus  est  separationis  gradus.  — Ner- 
vus Vagus  , (recurrens  apud  swammerdammium)  , qui 
in  nonnullis  animalibus  invertebratis  observatur , qui- 
dem et  vegetativa  et  animali  vi  praeditus  est,  sed 
minime  binae  hae  vires  eodem  modo  ac  in  anima- 
libus infimi  ordinis , in  quibus  nulla  separatio  ob- 
tinet, conjunctae  sunt.  — Hacce  itaque  separatio- 
ne Centri  nervei  (1)  vis  animalis  augetur.  Ob  prae- 
sentiam Nervi  vagi,  actio  hujus  centri  ad  certas 
solummodo  corporis  partes  restringitur.  Neque 
enim,  ut  in  animalibus  infimi  ordinis,  pariter  ad 
omnes  corporis  partes  ramulos  hoc  centrum  emit- 
tit ; vim  suam  non  amplius  exserit  in  partes  orga- 
nicas infimi  ordinis , ut  ita  dicam , (in  quibus 
scilicet  alimenta  primum  gradum  mutationis  subeunt); 
has  enim  Nervus  vagus  petit.  Yim  itaque  hujus 
centri  mutari,  omnino  conspicuum  est,  atque  ad- 
firmare  audeo : Nervi  vagi  vim  organicam , cen- 
tri vero  nervei  vim  animalem  pe?'  ha?ic  sepa- 
?'ationem  augeri . Virium  enim  evolutio  ab  ipsa- 
?'um  separatione  omnino  pendet . 

3.)  In  omnibus  animalibus  vertebratis , evolutis, 
Nervus  sympathicus  reperitur,  minus  magisve  per- 
fectus, pro  vario  gradu,  quem  animal  in  verte- 


(1)  Centrum  Nerveum  potius  dico  , quam  funiculum  ganglio- 
sum,  quia  ganglia,  a quibus  hicce  funiculus  nomen  tra- 
liit , in  pluribus  animalibus  confluunt , v.  gr.  in  multis 

Crustaceis. 

bratorum  serie  tenet ; onrnino  vero  imperfectus  in  pri- 
mo animalis  evolutionis  stadio , et  sine  dubio  omnino 
desideratur,  dum  ipsi  origini  proximum  est  animal  (1). 

Exordiamur  a Piscibus  ; in  hisce  animalibus  jam 
magnam  perspicimus  separationem  et  materiei  ner- 
veae  et  virium , quae  huic  materiei  msitae  sunt. 
Observatur  nempe  encephalum , Medulia  spinalis  cum 
nervis,  Nervus  vagus  permagnus  et  Nervus  sympa- 
thicus valde  tenuis  (2). 

In  gyrino  Ranae  parodoxae  , parum  evoluto,  nul- 
lum Nervum  sympathicum  reperi,  forsan  tamen  ad- 
est, sed  adeo  exiguus,  ut  aciem  oculorum  effugiat. 

In  reliquis  Reptilibus  Nervus  sympathicus  magis 
minusve  evolutus  cernitur ; numquam  vero  ita  evo- 
lutus , ut  in  Avibus , in  quibus  tamen  N.  Vitae 
vegetativae  nunquam  talem  assequitur  perfectio- 
nem, qualem  in  Mammalibus. 


(1)  Quod  etiam  valde  probabile  est  secundam  meam  senten- 
tiam de  variis  gradibus  systematis  nervei , quos  percur- 
runt animalia.  Hujus  sententiae  explicandae  occasio  mox 
aderit. 

(2)  Sunt , qui  contendant  Nervum  sympathicum  in  Chon- 
dropterygiis  omnino  desiderari;  quae  opinio  tamen  secun- 
dum Celeberrimum  G.  CUVIERIUM,  pro  errore  habenda 
est;  near,’’  dicit  Cl.  Auctor,  »je  Pai  vu  fort  distinc- 
» ternent  dans  les  raies.”  In  Ortbagorisco  mola  (pois- 
son  lune)  N.  sympathicus  secundum  eundem  Cl.  Aucto- 
rem valde  magnus  est,  atque  persequi  ipsum  possumus 
usque  ad  caput.  In  hoc  animali  cum  N.  trigemino  con- 
junctus invenitur;  non  vero  cum  N.  abducenti.  In  Gado 
morrhua  credit  Auctor  se  talem  conjunctionem  vidisse. 
Conf.  Histoire  Naturelle  des  Poissons  par  G.  CUVIER  et 
VALENCIENNES.  Tom.  I.  1828.  pag.  438. 

Si  autem  tali  ratione  sensim  sensimque  ad  ani- 
malia magis  perfecta  adscendamus , contra  pro- 
latam sententiam  de  evolutione  atque  separatio- 
ne materierum  et  virium  objectio  in  promptu 
est,  animalia  existere  et  quidem  permulta,  in 
quibus  separatio  materiae  nerveae  aeque  absoluta 
atque  perfecta  esse  videtur , ac  in  homine ; prae- 
terea N.  sympathicum  in  foetu,  tum  humano,  tum 
aliorum  Mammalium,  ratione  habita  magnitudinis 
corporis,  majoris  esse  voluminis,  quam  in  adul- 
to. — Haec  tamen  argumenta  ejusmodi  sunt,  quae 
facile  refellantur. 

Ea  enim  animalia,  in  quibus  haec  materiae  ner- 
veae separatio  observatur,  altiorem  evolutionis 
gradum  tenere , quam  ea , in  quibus  eadem  sepa- 
ratio non  locum  habet , facile  intelligitur.  At  vero , 
praeter  hanc  separationem,  alia  etiam  separatio  , 
et  quidem  majoris  dignitatis,  cernitur,  quae  in 
animalibus  perfectioribus  non  nisi  post  priorem 
illam  separationem  cogitari  potest. 

Huc  usque  solummodo  in  genere  egimus  de  vi 
organica  et  animali,  nondum  vero  de  diversis  vi- 
ribus tam  animalibus , quam  organicis , quae  etiam 
eo  magis  evolvuntur,  quo  magis  a se  invicem  se- 
cedunt. Nam,  ut  animal  perfectius  etiam  evadat, 
postquam  massa  illa  nervea  organica  a massa  ner- 
vea  animali  secessit , requiritur  omnino , ut  singulae 
vires  massae  sic  separatae  magis  magisque  evol- 
vantur. 

Evolutionem  hancce  in  viribus  organicis  ubi- 
que locum  habere , vix  est , quod  moneam.  Di- 

'versae  enim  animalium  organis  alienes  > formae, 

alimenta,  abunde  jam  probant  varias  existere  vires 
organicas,  aut  saltem  harum  virium  modificationes. 
Attamen  a priori  solummodo  de  his  rebus  philo- 
sophari licet.  — Quomodo  diversae  hae  vires  in 
ipsa  materia  investigabuntur  ? Quomodo  omnes 
nervorum  organicorum  modificationes  in  variis  ani- 
malibus persequemur? 

Eadem  fere  valent  de  viribus  animalibus , et  de 
materie,  cui  insitae  sunt.  Nullo  enim  modo  di- 
versas materias  juxta  diversas  ipsarum  facultates 
perscrutari  valemus,  quamquam  hic  major  massa 
inquisitionem  melius  permittat.  Ipsae  enim  facul» 
tates  raro  observari  possunt.  — Proprias  nostras 
vires  animales , aliquatenus  tantum , indagare  li- 
cet. — Quam  tenuis  est  nostra  harum  virium  cog- 
nitio in  aliis  animalibus,  etiam  in  iis,  quae  quo- 
tidie observare  possumus?  Ponamus  enim,  dis- 
crimen inter  cerebrum  medullamque  spinalem  piscis 
cujusdam  et  avis  penitus  esse  cognitum,  latebit 
tamen  prorsus,  quid  intersit  inter  vires  animales 
utriusque  animantis.  Comparatio  inter  materies 
et  vires  aliorum  animalium  tantummodo  instituenda 
esset , post  cognitas  et  omnes  nostras  vires  et  ip- 
sorum animalium.  Nonnullas  quidem  vires  in  ma- 
teria invenire  nobis  aliquatenus  successit , v.  gr.  vo- 
luntatem et  Coordinatorem  motus  animalis,  mo- 
dificationes autem  ipsarum  virium  non  cognoscimus. 
Immo  (quod  vel  primo  adspectu  nostram  meretur 
attentionem)  quaedam  animalia  Cerebello  carent , 
Coordinator  tamen  ipsis  necessario  adest.  Ubinam 
itaque  hicce  Coordinator  in  materia  inveniendus 

est?  — Narrat,  ut  monui  (1),  Celeberrimus  xiathke 
Salamandrinam  attenuatam  Cerebello  esse  desti» 
tutam , ubinam  ergo  hoc  in  animali  Coordinatoris 
sedes  quaerenda  est?  Ubinam  in  Gyrino,  etiam 
Cerebello  carente?  Difficilius  etiam  est  de  judicii 
et  memoriae  animalium  sede  certi  quid  statuere  (2). 

Quamvis  autem  complures  adsint  in  animalibus 
proprietates  diversae,  non  inde  tamen  concludere 
licet,  diversas  inveniri  posse  materies  animales, 
ut  ita  dicam ; rationem  enim  inter  has  proprieta- 
tes et  reliquas , quae  adsunt , ignoramus. 

Talis  comparatio  in  nostro  etiam  proprio  corpore 
difficile  instituitur;  nam  singulare  quoddam  orga- 
non , (pars  quaedam  totius  massae) , plures  inter- 
dum vires  continet , et  eadem  vis  saepe  pluribus 
materierum  partibus  modificatis  insita  est. 

Si  gallius  non  nimium  dedisset  ambitum  suae 
P hrenologiae,  si  accuratius  inquisivisset,  utrum 
speciosae  suae  kypotheses  veritati  ab  omni  parte 
innixae  essent , nec  ne-;  si  theoriam  suam  non  extra 
limites  humanae  scientiae  extendisset,  plures  habuis- 
set  sectatores,  pluribusque  fortassis  investigationibus 
ansam  praebuisset , iisque  utilioribus. 

Sed  e diverticulo  in  viam.  — Animadvertere  suf- 
ficiat, in  ipsa  separatione  massae,  facultatibus  or- 
ganicis et  animalibus  inservientis , aliam  iterum 
separationem  observari.  Huic  enim  evolutioni  et 
separationi  in  animalibus  perfectioribus  alia  sepa- 


(1)  Vid.  supra  pag.  102.  Not. 

(2)  Ut  supra  jam  monui,  omnia  animalia  judicio  praedita 
esse  credo , non  omnia  tamen  memoriam  liabere  puto. 

ratio , de  qua  in  hoc  Capite  disputavi , necessario 
praecedit.  — In  arborem  excrescere  debet  ger- 
men, antequam  fructus  largiri  possit. 

Exinde  etiam  rite  probatur,  Viros  Doctos  qui- 
dem haud  errasse,  quum  contendant,  N.  sympathi- 
cum nequaquam  ex  cerebro  originem  trahere  posse. 
Cerebri  enim  evolutio , ut  monui , ex  communi  ner- 
vorum centro  post  separationem  generalem,  (mate- 
riae nerveae  Vitae  Organice  ab  illa  Vitae  Animalis) 
incipit.  — Separatio  speciatis  in  animalibus  per- 
fectioribus locum  habere  nequit , nisi  post  abso- 
lutam separationem  generalem  (1).  — Sed  errare 
credo  Physiologos,  qui  ex  invento  N.  sympathico 
in  Acephalis  concludant , N.  sympathicum  non  ex 
communi  centro  cum  reliquis  nervis  origines  trahere. 
Totum  enim  argumentum,  cui  suam  opinionem  su- 
perstruunt, refellitur,  si  ea  ratione  res  consideratur, 
qua  ego  ipsam  modo  exponere  conatus  sum  (2). 

t % 

Secundum  hanc  nervorum  duplicem  separationem 
omnia  animalia  supra , (pag.  106-108),  ordine  triplici 
considerata,  in  5 classes  haud  inepte  dividi  pos- 
sunt : 


(1)  In  simplicioribus  tamen  animalibus  illud  omnino  locum 
habere  potest;  nam  Ganglion  Cephalicum  et  variae  mo- 
dificationes nervorum  reperiuntur  in  permultis,  in  quibus 
separatio  generalis  aut  prorsus  non , aut  partim  tantum- 
modo obtinent. 

(2)  Reliqua  argumenta,  quibus  innituntur  Viri  Docti,  pro- 
bare cupientes  systema  nervorum  organicorum  peculiare 
systema  esse , atque  per  se  existere  , infra  refellentur. 

1.  Prima  Classis  continet  animalia,  in  quibus  nec 
separatio  illa  generalis,  nec  specialis  locum  habet. 
In  his  enim  animalibus  quaevis  nervorum  pars 
inservire  potest  functionibus,  et  quoad  locum,  et 
quoad  indolem  omnino  diversis. 

2.  Classis  altera  ea  amplectitur  animalia,  in  qui- 
bus specialis,  nullo  vero  generalis  separatio  observa- 
tur. — Quamvis  horum  animalium  nervi  tam  organi- 
cas quam  animales  functiones  peragant,  varii  tamen 
nervorum  rami  variis  corporis  locis,  in  quibus  di- 
versa adsunt  organa , destinati  sunt.  — Animadver- 
tendum tantum  est,  nec  animalem,  nec  organicam 
vim , ut  credo , in  hisce  nervis  praevalere. 

3.  Tertia  Classis  animalia  continet , quorum  massa 
nervea  generalem  separationem  subire  incipit , ante- 
quam separatio  specialis  obtinet.  — Quae  non  vera 
separatio,  at  tantum  modificatio  separationis  dici 
meretur.  Massa  enim  organica  separata  nondum 
conspicitur.  Haec  animalia  quidem  Nervo  vago , 
non  tamen  N.  sympathico  praedita  sunt. 

4.  Ad  quartam  Classem  animalia  referenda  sunt, 
in  quibus  vera  separatio  generalis  speciali  separa- 
tioni praecedere  incipit.  Nervum  habent  vagum, 
tenuemque  N.  sympathicum. 

5.  Postrema  Classis  continet  animalia , quorum 
nervea  massa  magis  absolutam  separationem  gene- 
ralem subit.  — Gradus,  quem  animal  in  hacce  ul- 
tima Classe  teneat,  a minore  majoreve  separatione 
speciali  dependet. 

Ad  primam  et  secundam  Classem  omnia  inverte- 
forata  sine  N.  recurrente,  ad  tertiam  invertebrata , 

quae  N.  vago  (recurrente)  praedita  simi,  ad  quar- 
tam et  quintam  omnia  vertebrata  animalia  adna- 

m er  and  a sunt. 

Hasce  gradationes  in  natura  observamus;  videmus 
secundum  gradum  primo  esse  superstructum,  et  ita 
orro.  _ Admodum  verosimile  est,  animalia,  quae 
superiores  ordines  tenent , per  omnes  has  gradatio- 
nes adscendere , antequam  ad  suum  evolutionis  gra- 
dum perveniant.  Non  equidem  credo,  perfectiora 
animalia  singulos  imperfectiorum  animalium  grauus 
percurrere,  ita  ut  alterna tim  singulorum  animalium 
formas  induant;  opinor  tamen,  omnem  magis  abso- 
lutam animalium  nervorum  evolutionem,  minus  per- 
fectae evolutioni  esse  superstructam.  Inde  Gere  n 
humani  evolutionem  non  posse  incipere  credo,  nisi 
jam  locum  habuerit  separatio  massae  organicae , pro 
parte  saltem,  a nervea  massa  animali  (1). 


His  itaque  argumentis  demonstratum  esse  spero  , 
vinculum  inter  systema  nervosum  utrimque  vi- 
tae eo  arctius  existere,  quo  animalia  inferio- 
rem occupent  ordinem , separationem  vero  utri- 
mque hujus  systematis  eo  majorem  esse,  quo 
altiorem  gradum  teneant . 


m Secundum  hancce  naturae  legem  animal  inferioris  ordinis 
summum  evolutionis  gradum  attingeret  , nisi  m rerum 
origine  cuique  animali  limites  certi  insiti  essent,  qui  h 
mites  continuo  cum  ipso  animali  propagantur. 

Quamquam  autem  in  animalibus  superioris  ordi- 
nis N.  sympathicus  magis  magisque  conspicuus  fit, 
illa  tamen  separatio  minime  ejusmodi  est,  ut  nul- 
lum vinculum  inter  utriusque  vitae  nervos  supersit, 

et  ut  duo  illa  nervorum  systemata  mutuo  auxilio  ca- 

* 

rere  prorsus  queant ; contra , nervi  utriusque  ordinis 
tam  arcto  vinculo  adhuc  post  illam  separationem 
conjunguntur,  ut,  ipso  ab  omni  parte  sublato, 
finibus  suis  non  amplius  respondeant.  — 

CAPUT  ALTERUM, 

IN  QUO  DEMONSTRATUR,  CUINAM  USUI  SIT  NEXUS  INTER 
NERVOS  VITAE  ANIMALIS  ET  VITAE  ORGANICAE. 


In  capite  praecedente,  quo  demonstratum  est, 
nervos  utriusque  vitae  magis  magisque  in  animali- 
bus perfectioribus  a se  invicem  secedere,  jam  mo- 
nui , nexum  quendam  inter  utrumque  systema  nerve- 
um  superesse  semper , quamvis  magna  sit  separatio.  — 
Jam  vero  evincere  conabor,  quaenam  sit  utilitas 
hujus  nexds?  — Quae  si  demonstrata  fuerit,  tum 
ex  ea  utilitate,  tum  et  ex  illa  separationis  et  evo- 
lutionis naturae  lege  facillime  intelligetur : unicum 
modo  esse  centrum  nervorum  et  Vitae  Animalis 
et  Vitae  Organicae . 


Nervi,  qui  Vitae  Organicae  praesunt , antiquis- 
simis temporibus  unus  habebantur  Nervus,  I?iter- 
costalis  nomine  insignitus.  Quod  vero  nomen  nec 

nervorum  vi  nec  toti  ipsorum  situi  respondere, 
nemo  est,  qui  neget  (1). 

Postea,  quum  Nervi  intercostalis  vim  atque  na- 
turam accuratius  investigatam  esse  crederent  Auc- 
tores , ipsi  nomen  Sympathici  imposuerunt  (2) , quod 
vero , me  saltem  judice , nullo  modo  eam  denotat 
indolem,  quae  revera  Nervis  Vitae  Organicae  inest. 

Celeberrimus  xav.  bichatus  (3)  Nervum  inter- 
costalem sive  sympathicum  non  unicum  nervum, 
at  vero  certo  quodam  respectu  peculiare  nervo - 


(1)  Nihilo  minus  ad  hunc  usque  diem  in  nonnullis  libris 
hoc  nomine  utuntur  Viri  Docti. 

In  Anatomia  humana  nihil  magis  optandum  est,  quam, 
ut  variis  corporis  partibus  talia  imponantur  nomina , 
qualia  ipsi  harum  partium  vi  physiologicae  conveniant; 
praecipue  in  Myologia  hoc  necessarium  est , ubi  nomina 
a musculorum  forma  vel  structura  desumta  comparatio- 
nem cum  musculis  aliorum  animalium  perdifficilem  red- 
dunt. Summus  ALBINUS  jam  conatus  est,  musculis 
nomina  dare,  ab  ipsorum  insertione  petita,  quam  plures 
Anatomici,  imprimis  Anglici  et  Gallici  recentioribus  tem- 
poribus ejus  exemplum  sequentes,  similem  proposuerunt 
nomenclaturam  , qua  vero  nullo  modo  studium  Anatomiae 
comparatae  ita  facilius  redditur  , ut  optatam  in  hac  doctrina 
simplicitatem  et  singularum  partium  conspirationem  adipis- 
camur; quem  scopum  modo  attingere  possimus,  si  omni- 
bus musculis  ea  imponantur  nomina  , quae  ipsorum  dignita- 
tem Physiologicam  ostendant.  — Si  quis  in  posterum  talem 
nominum  mutationem  rite  absolvat  et  Virorum  Doctorum 
judicio  committat,  haud  mediocri  laude  decorandus  erit. 

(-2)  VVinslowius  primus  fuit,  qui  nervum  nostrum  Sym- 
pathicum vocavit.  — Conf.  JACQUES  benigne  wins— 
LOW , Expositiori  Anatomique  de  la  structure  du  corps 
humain , Paris  1732.  4°.  p.  462.  Traite  des  Nerfs , § 361 . 

(3)  Xav.  bichat,  Anatomie  generale  appliquee  a la  Phy- 
siologie  et  a la  Medecine , Nouvelle  edition,  Paris  1821. 
pag.  364-370. 

rum  systema  existimavit,  quod  Systema  organicum 
appellavit. 

Minime  autem  animus  est,  investigare  atque  di- 
judicare, quamnam  anatomicam  hujus  nervorum 
systematis  notionem  habuerint  Antiquiores;  quo- 
modo ipsorum  hac  in  re  scientia  sensim  sensimque 
sese  extenderit;  quaenam  hoc  respectu  detecta 
fuerint  a Recentiorihus ; quaenam  theoriae  novae 
hoc  de  systemate  exortae  sint , quaenam  momenta 
nunc  explicanda  supersint , quibusnam  in  rebus 
conveniant  Physiologi,  vel  discrepent,  etc.  — So- 
lummodo, ne  B.  L.  fatigem  repetendo  ea,  quae 
jam  alias  dicta  sunt,  meam  sententiam  de  illo  sys- 
temate nerveo  paucis  verbis  hic  exponam. 

Probabile  mihi  videtur,  nexum  inter  organicorum 
nervorum  systema  atque  nervos  animales  duplicis  im- 
primis esse  utilitatis , scilicet : 

1. )  Nervis  Vitae  Organicae,  hoc  pacto  mo- 
tum , atque  quibusdam  in  casibus  quoque  sen- 
sationem suppeditari. 

2. )  Nervos  Vitae  Animalis  hujus  nexus  ope 
facultates  Organicas  acquirere . 

Nullo  modo  assentire  possum  iis  Phvsiologis,  qui 
putent,  nexum  inter  nervos  Vitae  Animalis  et  Vi- 
tae Organicae  ideo  adesse,  ut  Sympathia  atque 
Consensus  (a  inter  varias  corporis  partes  existat. 


(1)  Quodnam  discrimen  inter  consensum  et  sympathiam  in- 
tercedat , infra  fusius  explicare  conabor. 

Si  enim  systema  nerveum  organicum  directe  in 
toto  corpore  vim  suam  exserat  (1),  et  in  orga- 
nis ad  Vitam  Organicam  pertinentibus,  et  in  or- 
ganis Vitae  Animalis,  in  intestinis , in  artubus,  ocu- 
lo, aure,  caet.;  tum  certe  nescio,  cui  usui  nexus 
ille  frequens  cum  nervis  Vitae  Animalis  foret,  si 
per  illum  nexum  sympathia  et  consensus  tantummodo 
provocantur.  N onne  paucae  copulae  sufficerent  ad 
hanc  sympathiam  et  consensum  provocandum?  Im- 
primis quum  in  explicandis  ipsius  sympathiae  phae- 
nomenis toties  inter  utrumque  nervorum  systema  nul- 
lus nervus  investigari  possit,  quamquam  revera  inve- 
niri debuisset.  E quanam , exempli  gratia,  nervorum 
conjunctione,  sympathiam  illam  arctissimam,  inter 
mammas  et  uterum  explicare  possumus?  — In  Hel- 
minthiasi pupillam  dilatatam  e nexu  nervorum  Vi- 
tae Organicae  cum  Nervo  trigemino  atque  N.  oculi 
motorio  explicant  Viri  Docti;  quomodo  autem  cir- 
culus lividus  palpebrarum  inferiorum,  quomodo 
pruritus  nasi,  quomodo  convulsiones,  epilepsia, 
caet.  explicanda  sunt?  Concedo  equidem  nullam 
in  corpore  existere  sympathiam , ne  inter  partes 
a se  invicem  quam  maxime  remotas , quin  e con- 
junctione utriusque  systematis  nervei , aliqua  sal- 
tem ratione,  possit  explicarie.  Functiones  enim 
organicae  in  omnibus  corporis  partibus  exercen- 
tur. Quo  in  loco  igitur  ramuli  communican- 
tes ipsis  oculis  observari  atque  cultro  Anatomi- 
co ostendi  possunt,  ibi  phaenomena  sympathi- 


(1)  Quod  plures  etiam  recentiores  Physiologi  credunt. 

ca,  sic  dicta,  ex  observato  nexu  explicantur:  in 
aliis  vero  corporis  partibus,  in  quibus  nexus  haud 
conspicuus  est,  sympathiam  e nexu  conjecturali, 
vel  indirecto,  remoto,  interpretantur  Viri  Boeti. 
Si  quis  autem  rogaret,  quare  aliis  in  conditio- 
nibus alia  solummodo  phaenomena  sympathica 
obtineant,  quare  aliae  corporis  partes  in  sympa- 
thiam et  consensum  saepius  rapiantur,  aliae  vero 
rarius,  nemo  tali  quaestioni  definite  respondere 
posset.  — Quis  autem  est,  qui  contendat,  sym- 
pathiam et  consensum  ideo  in  corpore  adesse,  ut 
corporis  diversae  partes,  unica  parte  affecta,  si- 
mul afficiantur?  — Omnia  in  corpore  ita  sunt  con- 
stituta , ut  illud  nutriant , corroborent , incolume 
servent,  utilia  ipsi  conciliant,  nociva  vero  elimi- 
nent. Quo  modo  itaque  fieri  potest,  talem  exis- 
tere  naturae  legem , quae , primo  saltem  intuitu , 
magis  damnosa  atque  perniciosa,  quam  utilis  fo- 
ret; quae  corpus  potius  destruat,  quam  servet?  — 
Ventriculo  laborante , plures  corporis  partes  saepis- 
sime morbose  afficiuntur;  quibusdam  vero  aliis  cor- 
poris organis  affectis,  ventriculus  haud  raro  in 
consensum  vel  sympathiam  rapitur.  — Quae  quum 
corpori  manifeste  inimica  sint,  nullo  modo  ipsum 
illud  detrimentum  scopus  ipsius  sympathiae  atque 
consensus  habendus  est.  — Verum  enirr/  vero,  si 
naturae  quaedam  lex  corpori  quibusdam  in  rebus 
nociva  videtur,  certiores  esse  possumus,  ipsam 
illam  legem  aliis  sub  conditionibus  utilissimam  es- 
se. — Quo  perfectiora  naturae  producta  sunt , eo 
major  rerum  copia  requiritur  ad  ea  conservanda, 
eo  plures  vires  peculiares  confluunt , quae  ea  pro- 


ducta  tuentur ; quo  magis  omnes  vires , hunc  u nutri 
in  finem  conspirant,  eo  minus  illo  mutuo  fulcro 
carere  possunt , eo  magis  totum  corpus  afficiatur 
necesse  est,  si  quaedam  ipsius  partes  afficiantur, 
vel  imino  si  unica  laboret.  Sympathia  itaque  ma- 
gnae illius  Harmoniae  totius  corporis  est  sequela. — 
Minime  autem  intelligo , quare  harmonia  illa,  quae 
corpori  tam  necessaria  prorsus  est , (quod  quidem 
nemo  negare  potest),  et  cujus  sequela,  ut  monui, 
sympathia  habenda  est , fontem  suum  haberet  in 
frequenti  nexu  nervorum  Vitae  organicae  cum  ner- 
vis Vitae  animalis,  si  statuendum  esset,  Nervos  Or- 
ganicae Vitae  ita  esse  constitutos , ut  cuncta  organa 
immediate  petant,  et  in  cuncta  ramos  suos  emittant, 
eo  scilicet  consilio , ut  omnium  partium  nutritioni 
praesint , aeque  earum , quibus  functiones  animales 
peraguntur,  ac  illarum , quae  organicis  functionibus 
proprie  sunt  destinatae.  Quam  ob  causam  tota  illa 
nervorum  distributio  haud  sufficeret,  ad  harmoniam 
illam  constituendam?  Si  enim  princeps  organici 
nervorum  systematis  pars,  si  Ganglion  nempe  coe- 
liacum valetudine  secunda  gauderet , inde  facillime 
sequeretur  organa,  quae  ab  hoc  ganglio  nervos 
suos  accipiunt,  sana  quoque  esse,  nisi  alio  quo- 
dam impedimento  ipsorum  functio  laesa  esset ; ni- 
hil sane  interesset,  utrum  organa  illa  longe  a gan- 
glio abessent,  an  ipsi  prope  adjacerent;  a ganglii 
conditione  quodam  modo  omnes  nervi  organici 
dependerent;  si  illud  morbo  afficeretur,  ipsi  nervi 
aegrotarent.  Facile  enim  intelligeretur , omnes  cor- 
poris partes , quae  sine  nervis  ne  cogitari  quidem 
possint , omnino  ab  illis  nervis  dependere , ipso- 

rumque  nervorum  conditionem  ab  illa  conditione 
centri,  (Ganglii  coeliaci),  e quo  emitterentur,  at- 
que vice  versa , centrum  a nervis , nervos  praete- 
rea ab  ipsis  partibus , quibus  inessent , omnino  de- 
pendere. — Hic  quidem  circulus  ita  facili  opera 
intelligeretur,  atque  minime  perspicio,  cui  propo- 
sito omnes  illi  nexus  cum  nervis  Vitae  Animalis  in- 
servirent. — Fortasse  dicas,  ideo  ipsos  nexus  exis- 
tere , ut  harmoniam  illam  et  sympathiam  efficiant , 
verum  enim  vero  haecce  harmonia  'et  sympathia 
etiam  ipsis  nervis  Vitae  Organicae , ubique  in  cor- 
pore obviis , constituerentur.  Illis  autem , qui  con- 
tendunt, hunc  nexum  adeo  necessarium  esse,  ut 
certis  sub  conditionibus,  (in  affectione  nempe  mor- 
bosa) , illis  partibus , quae  solummodo  nervos  Vitae 
Vegetativae  accipiunt,  sentiendi  facultas  tribuatur, 
lubenter  assentior,  quum  hoc  modo  etiam  pars 
theseos  meae , supra  memoratae , confirmetur.  At 
vero,  si  hic  unicus  hujus  nexus  scopus  sit,  ut  sub 
certis  quibusdam  conditionibus  nervi  Vitae  Vege- 
tativae sentiendi  facultatem  acquirant , tunc  certe 
mirum  videri  debet , hunc  nexum  tam  frequentem 
esse , qui  si  rarior  esset , eosdem  produceret  effectus. 
His  praeterea  accedit , quod  hic  nexus  non  solum 
cum  nervis  sensoriis,  sed  etiam  cum  nervis  motoriis 
locum  habeat  (1). 

Si  nexus  solummodo  existeret  cum  nervis  senso- 
riis, ut  celeberrimus  scarpa  opinabatur,  tunc  qui- 
dem credere  possemus , hujus  nexus  scopum  esse , 


(1)  Vid.  supra  pag.  72. 

ut  in  statu  abnormi  cerebro  indicaretur , inimici 
quid  adesse  illis  in  corporis  partibus , quae  ner- 
vis animalibus  carent.  Jam  vero  certo  scimus,  ner- 
vos motorios  aeque  ac  sensorios  cum  nervis  Vitae 
Organicae  conjunctionem  inire.  Cui  itaque  scopo 
inservit  ille  nexus  cum  nervis  motoriis?  Quisnam 
consensus  inde  oritur?  — 

Alia  igitur  adesse  debet  utilitas  hujus  nexus,  quae 
secundum  meam  sententiam  in  iis  quaerenda  est, 
quae  supra  proposui. 


Ut  vero  proposita  illa  opinio  de  mutua  actione 
utriusque  systematis  nervei  in  se  invicem  stabi- 
liatur, haud  inutile  fore  arbitror,  accuratius 
nervos  eorumque  functiones  considerare,  ut  et 
mutuam  copulam , quae  nervos  Vitae  Animalis 
inter  se  et  cum  nervis  Vitae  Organicae  conjun- 
git. 

Divisimus  autem  nervos  Vitae  Animalis  in  nervos 
motus  animalis  et  in  nervos  sensorios.  Quonam 
fundamento  haec  divisio  superstructa  sit , abunde 
patuit.  — Ut  jam  nervorum  sensus  functio  cla- 
rius , in  quantum  hoc  fieri  potest , explicetur , ut 
finis,  cui  destinati  sunt,  rite  pateat,  utque , quan- 
tum saltem  in  me  est , justam  ipsis  dignitatem  tri- 
buam, in  tres  ordines  haud  incommode  dispesci 
possunt ; qui  sunt  : 

I.  Nervi  sensus,  qui  de  certis  solummodo  re- 
rum proprietatibus  nos  monent , dum  de  viribus 
harum  illarumve  rerum  in  corpus  nostrum  certiores 

nos  non  faciunt  (i),  aut.  ut  aiiis  verbis  utar,  ner- 
vi, qui  ad  hunc  primum  ordinem  pertinent,  sen- 
sum jieculiarem , non  autem  sensationem  ad  cen- 
trum conducunt. 

II.  Nervi , qui  non  solummodo  certiores  nos 
faciunt  de  certis  quibusdam  rerum  proprietatibus , 
sed  etiam  de  viribus,  quibuscum  haec  illave  res  in 
corpus  nostrum  agit;  qui  et  simul  nos  monent  de 
mutatis  quibusdam  partium  corporis  nostri  condi- 
tionibus, aiiis  verbis,  nervi  tum  sensum  peculia- 
rem , tum  sensationem  ad  centrum  ducentes. 

III.  Nervi,  qui  solummodo  effectus  nuntiant 
rerum  externarum  in  corpus  nostrum,  mutatamque 
ipsius  corporis  conditionem , sive  potius , nervi  qui 
solius  sensationis  conductores  sunt  (2). 

I.  Ad  primam  divisionem  pertinent : 

1.  Nervus  olfactorius . 

2.  opticus. 

3.  acusticus. 


(1)  Hujus  generis  nervi  omnino  Animum  ad  conclusiones 
ducere  possunt , quibus , quid  commodi , quidne  incom- 
modi rebus  insit,  intelligat.  Yerum  ipsi  nervi  nec  com- 
modum illud  nec  incommodum  sentiant , i.  e.  Cerebro 
illud  non  nuntiant. 

(2)  Utrum,  ubi  de  sensatione  disputatur,  hanc  coenaesthesin 
dicas  an  sensum  organicum , vel  sensum  externum , an 
sensum  cerebralem , perinde  est;  nam  unicos  solummodo 
habemus  nervos  Vitae  Animalis,  quorum  ope  sentimus, 
quique  et  nos,  per  diversas  suas  cum  nervis  Vitae  Orga- 
nicae conjunctiones,  diversimodo  de  diversis  Sphaerae  Or- 
ganicae mutationibus  certiores  faciunt.  Sensus  enim  vale- 
tudinis secundae,  sensus  revera  non  est,  est  potius  sensus 
quidam  negativus  , scilicet  absentia  sensus  ingrati,  -r- 

Qui  quidem  nervi  non  modo  functione  sua  et 
structura,  sed  etiam  distributione  et  relatione  ad 
alios  nervos  a ceteris  nervis  valde  differunt. 

1.  Nervus  enim  olfactorius  a reliquis  nervis 
differt : 

a. )  Mollitie  sua; 

b. )  Structura  striata ; 

c. )  Figura  prismatica ; 

d. )  Situ  in  sulco  cerebri; 

e. )  Substantia  corticali  in  parte  media; 

/.)  Bulbo  cinereo , qui  nullo  modo  pro  ganglio 
habendus  est  (i); 

g.)  Quod  per  multa  foramina  parva  e cranio 
exeat  (2); 

hi)  Et  denique,  quod  cum  Nervo  olfactorio  op- 
positi lateris  anteriora  versus  convergat. 

2.  Nervus  opticus  insignis  est: 

a. )  Conjunctione  sua  cum  Nervo  ejusdem  nomi- 

nis in  opposito  latere; 

b. )  Vagina  sua  molli; 

c. )  Vagina  fibrosa,  quae  Durae  meningis  est 

continuatio ; 

d. )  Quod  in  membranam  nerveam , (retinam) , 

transeat  (3) ; 


(1)  Conf.  Arnold,  1.  c.  pag.  167.  Nota  *). 

(2)  Conf.  hildebrandt’s  Anatomie , ed.  E.  H.  WEBER  , 
Tom.  III.  pag.  435. 

(3)  Conf.  hildebrandt’s  Anatomie  , ed,  e.  h.  weber, 
Tom.  III.  p.  441. 

e.)  Denique  quod  vasa  centralia  efc  Nervus  cen- 
tralis medio  ipso  nervo  contineantur  (1). 

3.  In  Nervi  acustici  consideratione  attentione 
dignissimum  est: 

a. )  Quod  in  interna  sua  superficie  ille  nervus 

sulcum  habeat  longitudinalem,  et  quod  Ner- 
vus facialis  hoc  in  sulco  recipiatur; 

b. )  Quod  perquam  mollis  sit , praesertim  versus 

originem  suam  et  ubi  in  vestibulum  desinit. 

c. )  Quod  cum  Ganglio  otico  arnolbi  (2)  con- 

junctionem indirectam,  ineat , ope  ramu- 


(1)  Nervum  centralem  primus  descripsit  CI.  tiedem annus  , 
ernnque  e ganglio  centrali  ortum  trahere  observavit.  Conf. 
TIEDEMAN,  G.  R.  et  L.  CH.  TREVIRANUS  , Zeitschrifi 
fur  Physiologie , B.  I.  Heft  I.  pag.  254.  Praeter  tiede- 
m annum  nonnulli  Anatomici  eundem  nervum  e plexu 
carotico  proficisci  observarunt,  ut  CHAUSSIER  , riebes  et 
KUSEL;  conf.  TIEDEMAN  et  TREVIRANUS,  Zeitschrift  fur 
Physiologie , B.  II.  pag.  167  et  227.  Cl.  langenbeckius 
egregie  illum  nervum  delineavit  in  Icon.  Anat.  neurolog. , 
Fas.  III.  Tab.  XVIII.  et  XX.  — Conf.  langenbec- 
kius , Nerven  Lehre  etc.  pag.  61.  et  156.;  ARNOLDUS , 
1.  c.  pag,  95. 

(2)  Qui  inter  ingeniosissimos  Germaniae  Anatomicos  nobilem 
admodum  locum  tenet,  Doctissimus  fredericus  AR- 
NOLDUS , hoc  ganglion  detexit  atque  descripsit  in  Disser- 
tatione Inaugurali , continente : Observationes  nonnullas 
neurologicas  de  parte  cephalica  Nervi  sympathici  in  ho«* 
mine , Heidelbergae  1826.  4°.  Tiedemann,  G.  r.  et 
l.  ch.  treviranus,  Zeitschrift  fur  Physiologie , B.  II. 
pag.  161.  j Ueber  den  Ohrknoten  , eine  Anatomisch-Phy- 
siologische  Abhandlung  mit  Abb.  , Heidelberg  1828.  Pos- 
tea iterum  copiosius  de  hocce  ganglio  uti  et  de  ceteris 
Gangliis  sensus  egit  in  egregio  illo  libro  : Der  Kopftheil 
des  vegetativen  Nervensystems , Leipzig  1831.  4°. 

li  parvi , qui  inter  genu  N.  facialis  et  N. 
acusticum  observatur.  Valde  autem  ve- 
risimile est  ramulum  illum  eodem  modo  per 
N.  acusticum  transire,  quo  N.  centralis  per 
N.  opticum. 


Quod  in  omnibus  fere  inventionibus  obtinet,  idem 
quoque  in  hac  inventione  observari  licuit.  — Plures 
Anatomici  Celeberrimi  nihil  omnino  reperiebant , quod 
aliquam  haberet  cum  ganglio  quodam  similitudinem-  Alii 
quidem  istiusmodi  quid  observabant , non  tamen  crede- 
bant ganglion  esse.  Cl.  bockius,  assmannius  , sciilem— 
MIUS  et  alii  post  locatam  huic  argumento  industriam  hoc 
ganglion  invenire  haud  potuerunt.  — Cl.  vero  RUD.  WAG- 
NERUS  illud  jam  Anno  1828.  reperit , quamquam  ramu- 
los ipsius  communicantes  haud  persequi  valuit.  CL  lan- 
GENBECKIUS  etiam  ganglion  invenit,  idque  delineavit.  ( Ico - 
nes  Neurol , Fas.  III.  Tab.  XXIV.;  NervenLehre  , p.  77.) 
Praeterea  Dr.  varrentrapius  et  Cl.  al.  lauthius, 
ganglion  cum  omnibus  fere  ramulis  communicantibus 
invenere.  [Observationes  Anatomicae  de  parte  cephalica 
nervi  sympathici  ejus  que  conjunctionibus  cum  nervis  Cere- 
bralibus , Auctore  t.  g.  v^rrentr^li*  , Francofurti  1831). 
CL  JOANN.  MuLLERUS , inventionem  ARNOLDI  ah  omni 
fere  parte  stabilivit.  Vid.  Ueber  das  Ganglion  oticum  ^.r- 
noldi  von  Prof.  j.  muller.  Meckel's  Archiv  , B»  VI, 
1832.  pag.  67-86.  Praeterea  CL  tiedemannus  , et  CL 
MAYERUS  aliique  ganglion  admittunt.  — Doctissimi  AR- 
NOLDI inventio  igitur  ah  omni  parte  demonstrata  haberi 
potest;  praesertim  ex  quo  MuLLERUS,  Yir  CL  litem  In- 
ventorem inter  et  Cl.  SCHLEMMIUM  , obortam , (conf.  fro- 
rxep  ’s  Notizen  , 660.  Juni  1831  et  673.  Aug.  ejusd.  Ann.)  , 
componere  studens , operam  huic  argumento  dedit. 

Priusquam  tum  MiiLLERI  tum  VARRENTRAPII  inqui- 
sitiones cognitae  mihi  erant,  ganglion  jam  quaesiveram, 
inveneramque  ipse.  — - In  Cuniculis  autem  saepenumero 
illud  inveni.  Vere  monuit  Doctissimus  arnoldus  semper 
esse  bilobatum.  Sed  ramulos  Anastomosin  ineuntes  per- 
sequi , difficillimum  est.  Nam  ossium  fragilitas  impedit , 

Praeter  hasce  proprietates,  quibus  tres  illi  ner- 
vi insignes  sunt,  duo  adhuc  memorabiles  anatomici 
characteres  inveniuntur,  quibus  a reliquis  nervis 
distinguuntur , scilicet : 


quominus  tuto  et  apte  serra  utaris.  Semel  tamen  conti- 
git distincte  videre  Nervum  ad  Musculum  tensorem  tym- 
pani. Ganglion  Praeceptori  Cl.  SANdifortio  monstravi, 
qui  revera  ganglion  esse  affirmavit. 

Nunc  etiam  in  homine  ganglion  indagare  studens,  in 
eo  tamen  peccavi , quod  omiserim  antea  experimenta  in- 
stituere in  Animalibus  majoribus,  vitulis,  equis  aliisve. 
Hac  enim  ratione  experimenta  in  homine  faciliora  eva- 
sissent. Aliquot  capita  humana  incassum  jam  dissecue- 
ram , quum  aliquando  in  capite  quodam , vasis  artifi- 
ciose repletis  , massam  quandam  solidam  inveni , ganglion 
sua  forma  referens.  Quum  mihi  non  bene  constaret , 
utrum  revera  ganglion  esset,  nec  ne,  Cl.  SANDIFORTIUM 
iterum  adii , ut  scilicet  ipsius  sententiam  audirem , qui 
post  curatius  examen  , non  esse  ganglion  declaravit.  » Alie 
«Respect,”  ita  MuLLERUS  in  laudata  scriptione,  fiir 
» feine  Injectionen!  Aber  um  Ganglien  zu  finden  taugen 
yy  sie  nichls.”  — Quae  verba  postea  non  sine  quadam  vo- 
luptate legi.  — Postea  denuo  inquirere  in  ganglion  incoepi 
et  revera  inveni.  Credo  equidem  illud  semper  posse 
reperiri,  si  Nervum  pterygoideum  internum  caute  ab 
inferiore  superiora  versus  persequaris.  Hic  autem  nervus 
distincte  per  ganglion  transit.  Utrum  solummodo  transeat 
per  ganglion , an  vero  etiam  ramulos  ab  ipso  accipiat , 
dijudicare  non  ausim.  Erat  autem  hujus  nervi  crassities 
aliquanto  major,  quam  quae  in  ARNOLDI  opere  delineata 
reperitur.  Ramus  ad  N.  tensorem  tympani  perspicue 
cernitur.  Nervum  petrosum  superficialem  minorem  usque 
ad  conjunctionem  cum  Nervo  JAConsoNrr  persequi  non 
valui.  Reliquos  ramulos,  qui  secundum  Dr.  arnolduji 
cum  hoccc  Ganglio  conjuncti  sunt , non  inveni.  — San- 
eifortius  , Vir  Cl.  praeparatum  vidit  agnovitque  Gan- 
glion. 

A. )  Quod  nullam  conjunctionem  ineant  eum 
aliis  0)  nervis  Vitae  Animalis . 

B. )  Quod  etiam  nec  directo  nec  indirecto  quo- 
dam nexu  conjuncti  sint  cum  nervis  Vitae  Orga- 
nicae (2). 


(1)  Cum  aliis  scilicet;  nam  cum  eodem  nervo  alterius  late- 
ris conjunctus  observatur  Nervus  opticus. 

(2)  Nervus  centralis  cum  N.  optico  haud  nectitur  , penetrat 
tantummodo  hunc  nervum  eodem  modo  ac  vasa  centra- 
lia. — 

Quod  ad  nexum  attinet  inter  Nervum  acusticum  et  N. 
facialem,  adhuc  inter  Viros  Doctos  de  hac  copula  lis  est. 
Celeb.  BERTINUS  et  J.  F.  MEC KELIUS  in  ipso  vestibulo 
talem  conjunctionem  inter  N.  facialem  et  N.  acusticum 
sese  invenisse  contendunt.  — (Conf,  HALLER,  de  par- 
tium c.  h.  praecip.  fabrica , Tom.  VIII.  pag.  363).  — 
Jo  ANN.  KoLLNERUS  et  j.  swANUs  memorant  Anastomo- 
sin  inter  hos  nervos  in  meatu  auditorio  interno.  (Conf. 
F.  ARNOLD , der  Kopftheil  des  Veget.  Nerven-sijstems , 
pag.  85.)  — 

Secundum  Dr.  ARNOLDUM  N.  acusticus  duplici  modo 
cum  N.  faciali  conjunctus  est.  (Conf.  ARNold,  1.  c. , 
Tab.  IV.  23.  et  25.)  Conjunctione  altera,  inter  genu  N. 
facialis  et  N.  acusticum,  Tab.  IV.  25,  nexus  quidam 
oritur  inter  Ganglion  oticum  (ganglion  nerv.  Vitae  Or- 
ganicae) et  N.  acusticum.  — Plurimi  vero  Anatomici  , 
vel  summa  adhibita  diligentia,  has  conjunctiones  inve- 
nire haud  potuerunt.  Varrentrap  in  sua  laudata  dis- 
sertatione monuit  sese  interdum  unum  modo  ramum  anas- 
tomoticum inter  N.  acusticum  et  portionem  minorem  N. 
facialis  observasse.  — Auctoritate  Doctissimi  ARNOLDr 
hancce  conjunctionem  lubenter  accipio,  sed  talem  esse 
credo  , qualis  est  conjunctio  Nervi  centralis  cum  N.  op- 
tico : valde  enim  verisimile  est,  Nervum  acusticum  hisce 

Quum  nulla  conjunctio  existat  inter  hos  nervos 
et  nervos  Vitae  Organicae,  ea  quoque  commoda 
oriri  haud  possunt,  quae  alias  ex  tali  conjunctione 
utriusque  ordinis  nervorum  proficiscuntur;  quod 
nempe  nervi  sphaerae  animalis  organicas  facultates 
nanciscuntur,  et  nervi  organici  idonei  redduntur 
ad  organicas  exercendas  functiones.  — Eandem  ob 
causam,  quod  nempe  talis  nexus  abest,  nullus 
quoque  consensus  inter  hos  sensuum  nervos  et  ner- 
vos Vitae  Vegetativae  cogitari  potest.  — Hanc  vero 
rem  infra  fusius  tractare  conabor,  ubi  etiam  accu- 
ratius explicabo,  quid  voce  illa  «consensus”  in- 
telligam. 

Jam  primo  loco  agere  liceat  de  altera  ista 
observatione ; Nervos  illos  eum  aliis  nervis  ad 


ramis  eodem  fere  modo  perforari , quo  Nervus  opticus 
Nervo  illo  centrali . Doctissimus  ARNOLDus  rem  quoad 
alterum  nexum  ita  explicat,  et  ad  hanc  explicationem 
adhibendam  coactus  quidem  videtur,  ut  ipsius  theoriae 
fundamenta  stabiliat;  vid.  1.  c.  pag.  178,  ubi  Doctis- 
simus Auctor  dicit:  » So  wie  nacli  tiedemanns  schiit- 
» zenswerther  Entdeckung  Zweige  von  Augenknoten  sicli 
» mit  dem  Sehnerven  und  der  Retina  verbinden , eben  so 
n verbindct  sicli  mit  dem  Hornerven  ein  mit  dem  Ohr- 
» knoten  in  Zusammenhang  stehender  Nervenfaden  und 
» verbreitet  sich  olme  Zweifel  mit  ihm  im  Labyrintli  des 
» Gehorgangs.” — -Equidem  vero  credo,  utrumque  ramu- 
lum N.  acusticum  penetrare.  Valde  autem  probabile  est, 
binos  ramulos  in  hocce  nervo  conjunctos  esse.  Cui  sen- 
tentiae ansam  praebet  ipsorum  decursus  convergens  nec 
non  plures  aliae  res,  quarum  mentionem  tum  demum 
faciam  , si  ipse  illos  ramulos  investigavero. 

Vitam  Animalem  pertinentibus  haud  conjunctos 
inveniri. 

Nervi  illi  per  se  haud  possunt  accedere  ad  res 
externas,  quarum  proprietates  sunt  indagandae, 
neque  ulli  alii  nervi  sensus  hoc  possunt.  Verum 
enim  vero  ne  motorii  quidem  nervi  ipsis  sunt  junc- 
ti , qui  vel  res  externas  ipsis  organis  sensuum  vel 
vice  versa  organa  sensuum  rebus  externis  perscru- 
tandis adducant.  Quae  ut  fiant  semper  alii  nervi 
motorii  requiruntur,  qui  vel  alium  corporis  locum 
occupant,  vel  hisce  nervis  sensuum  prope  adja- 
cent. — Longe  alio  modo  nervi  ceterorum  sen- 
suum (gustus  atque  tactus)  se  habent.  Ut  tactum 
exerceamus  alii  quidem  nervi  motorii , cum  tactus 
nervis  minime  juncti,  agere  omnino  possunt , sed 
semper  tamen  nervi  cum  hisce  connexi  simul  agant, 
necesse  est.  Idem  prorsus  de  gustu  valet. 

Praeterea  hi  nervi  sensus  primae  classis,  aliis 
indigent  nervis  (ipsis  haud  conjunctis)  qui  tan- 
quam  custodes  custodum  considerandi  sunt.  — 
Ipsi  nimirum  illas  tantummodo  rerum  proprietates , 
quas  percipere  possunt,  cum  Animo  communicare 
valent , non  vero  Animo  indicare  possunt , quinam 
harum  rerum  in  corpus  sint  effectus , nec , si  quae- 
dam res  in  corpus  agunt,  Animo  nuntiare  queunt, 
utrum  hae  res  corpori  sint  utiles,  an  noxiae,  utrum 
illi  placeant , an  secus  ? — De  rerum  aspectu , de 
sono , atque  odore  nos  solummodo  certiores  faci- 
unt hi  nervi,  et  hinc  res  ipsas  quodammodo  di- 
judicare licet,  minime  vero  ipso  Nervo  optico 
sentimus  irritationem  nimio  lumine  ortam ; non 
est  Nervus  acusticus  is,  quo  percipitur  dolor, 

quem  sonitus  gravior  intulit , nec  N.  olfactorius 
per  se  pernitiosos  indicat  effectus , quos  male  olen- 
tia saepius  provocant.  — In  oculo  dolor  a Nervis 
ciliaribus  praecipue  proficiscitur.  In  aure  prae- 
sertim nonnulli  rami  N.  N.  facialis  et  glossopharyn- 
gei, forsan  quoque  Chordae  tympani  custodes 
custodis  dici  merentur.  In  naso  Nervi  ethmoi- 
dales, nasales  posteriores,  superiores  et  inferiores 
et  alii  rami , e N.  trigemino  oriundi , rebus  male 
olentibus  afficiuntur. 

Si  hisce  sensuum  nervis  ea  animadvertimus , 
quae  in  ipso  nostro  corpore  praeter  naturae  nor- 
mam accidant,  tamen  illis  nervis  non  percipimus, 
quid  utilitatis  vel  noxae  corpori  afferatur;  quin 
immo  minime  videremus , audiremus , odoraremur 
materiem  nocentem  nisi  alii  nervi  attentionem  nos- 
tram illuc  attrahant , vel  potius  nocens  ista  materies 
tam  prope  sensus  nostros  peculiares  noxium  suum 
effectum  edat , ut  ipsos  sensus  velut  tangat. 

Hos  nervos  sensatione  carere  experimentis  etiam 
probatur.  Saepius  pupillam  cuniculi  acu  perforavi 
et  retinam  diversimode  irritavi,  animal  nulla  tamen 
doloris  signa  edidit  (1).  — Abscisso  Nervo  trige- 
mino in  basi  cranii,  acum  in  nasum  introduxi, 
quo  Nervum  olfactorium  irritarem , nullum  autem 
dolorem  observavi.  N.  N.  olfactorio  et  optico  in 
ipso  cranio  irritatis,  tandemque  abscissis,  nulla 
doloris  signa  animadverti.  Eodem  modo  Nerv. 


(1)  Nervum  centralem  etiam  sensatione  carere  probabile  est, 
quum  bic  nervus  ad  nervos  Vitae  Organicae  pertinet. 

acusticum  sese  habere  vix  dubitandum  esse  arbi- 
tror, experimenta  vero  hoc  in  nervo  haud  insti- 
tui. — Exinde  igitur,  quod  nervi  sensatione  ca- 
veant, concludere  possumus,  ipsos  cum  nervis  mo- 
toriis conjunctionem  haud  inire;  nullo  enim  pacto 
Animo  nuntiare  possunt  (nisi  specifico  quodam 
modo)  , quomodo  motus  institui  debeat , vel  quo 
modo  revera  institutus  sit,  ne  tunc  quidem,  si  mo- 
tus prope  ipsos  acciderit. 

Cum  nervis  Vitae  Organicae  haud  conjuncti 
sunt , quia  nullam  vim  illis  nervis  tribuere  pos- 
sunt, nullamque  facultatem  ab  ipsis  accipere.  Ner- 
vi enim  Vitae  Organicae  ab  hisce  nervis , de  qui- 
bus agimus , nec  movendi  nec  in  statu  abnormi  sen- 
tiendi (sensationis)  facultatem  accipere  possunt , 
quia  ipsi  utraque  hac  facultate  carent.  — Nervi 
Vitae  Vegetativae  nostris  nervis  quidem  vim  organi- 
cam tribuunt , uti  in  omnibus  organis  singulisquc 
organorum  partibus  faciunt , quum  absque  illa  vi 
nulla  cogitari  possit  nutritio;  sed  hi  nervi  non  tali 
modo  illam  vim  accipiunt , ut  eam  rursus  propagent. 

Exinde  rursus  patet , nervos  nostros  nullo  modo 
in  consensum  trahi  posse,  quum  vis  illis  haud  in 
sit,  qua  Animo  abnormem  statum  corporis  nuntient. 

Liceat  hic  paullo  morari  atque  disputare  de  dif- 
ferentia inter  Sympathiam  et  Consensum. — Utra- 
que voce  non  promiscue  uti  possumus;  ut  nimirum 
differt  a morbo  dolor,  ita  a consensu  sympathia 
differt.  — Si  e.  gr.  in  affectione  hepatis  dolor  in 
dextra  scapula  percipitur ; exinde  nondum  sequi- 


tur,  scapulam  illam  vel  partes  circumjacentes  mor- 
bose affectas  esse.  — Hicce  dolor  explicatur  ex  ori- 
gine communi  Nervi  superficialis  scapulae  et  N.  phre- 
nici , atque  e nexu  hujus  N.  phrenici  cum  Ganglio 
coeliaco  et  plexu  hepatico  ope  rami  phrenico-abdo- 
minalis.  — Si  jam  ille  Nervus  superficialis  scapulae 
Animo  nuntiat , hostem  quendam  corpori  minitari , 
immo  impetum  jam  ipsi  fecisse,  ipse  tamen  nervus 
huic  hosti  haud  succumbit , omnesque  suas  fune 
iiones  rite  peragere  potest.  Oedema  pedum  contra 
in  ascitide  vera  affectio  sympathica  habenda  est.  — 
Nescio,  quibusnam  verbis  hoc  discrimen  designien- 
dum  sit , quum  verbis  » sympathia  et  consensus  ” pro- 
miscue uti , mos  sit.  — Equidem  sympathia  indicarem 
eam  proprietatem , qua  omnia  organa  affici  possunt , 
hac  illave  corporis  parte  morbose  affecta  ; consensum 
vero  provocandi  facultatem  solummodo  nervis  sensus 
secundae  et  tertiae  classis  nostrae  divisionis  attri- 
buerem. 

Ex  ingenti  morborum  cohorte,  quam  Viri  Docti 
explicare  conati  sunt  ex  copula  systema  ganglio- 
sum  inter  et  nervos  Vitae  Animalis,  parum  firmae, 
me  quidem  judice,  conclusiones  petuntur,  nam 
ubivis  in  corpore  Harmonia  et  Sympathia  domi- 
nari debet,  quod  et  revera  ita  observatur,  tam  in 
iis  casibus,  in  quibus  nexus  adest  cum  systemate 
ganglioso  quam  in  iis,  in  quibus  deest,  et  non  so- 
lummodo quoties  ramuli  usque  ad  organa  singula 
demonstrari  possint,  sed  etiamsi  non  possint.  Nam 
systema  nerveum  est  tanquam  princeps  factor  to- 
tius corporis.  Quid  mirum  igitur , aut  totum  corpus , 
aut  certas  quasdam  ejus  partes  laborare,  si  la- 

foorat  factor  ille  primarius.  Quaenam  pars,  af- 
fectis centro  vel  radiis  nervorum,  in  sympathiam 
rapiatur,  a multis  conditionibus  dependet,  sed  pro- 
fecto non  semper  a copula  utriusque  systematis 
nervosi ; a quonam , verbi  causa , nervorum  nexu 
amaurosis  pendet  in  morbo  verminoso,  nam  N.  sym- 
pathicum inter  et  N.  opticum  nulla  plane  copula 
adest.  Hac  quoque  de  causa  factum  est,  quod 
lobsteinii  sententia  nihil  certi  indicare  mihi  videatur. 
Ex  observationibus  enim  Illustrium  Medicorum , 
visum  scilicet  hebetari  in  morbis  intestinorum,  con- 
cludit Celeb.  Auctor  » retinam  in  consensum  vel 
«sympathiam  trahi  (1).”  Etiam  quae  ab  aliis  Viris 
Doctis  afferuntur  aliorum  morborum  sympathico- 
rum exempla,  non  ea  esse  arbitror,  quae  rem  ab 
omni  parte  probent.  Quum,  verbi  causa,  a pana- 
rytio  saepius  nascatur  vehementissima  febris,  mi- 
rum videri  nequit,  hanc  illamve  partem  piae  reli- 
quis affectam  esse,  dum  affectum  est  totum  corpus. 
Ubivis  secretio  exercetur  et  nutritio , ut  et  absorp- 
tio calorisque  evolutio,  ubivis  igitur  systema  ner- 
vorum organicorum  per  corpus  dominatur,  aut  per 
se , aut  nervis  Vitae  Animalis  ipsius  vices  gerenti- 
bus. Omnes  nervi  tali  modo  systematis  organicae 
vices  gerere  possunt  et  revera  omnes  gerunt , excep- 
tis tribus  nervis  summae  dignitatis , sed  etiam  hi 
in  sympathiam  rapi  possunt;  nam  Vitae  Vegetati- 
vae,  uti  reliquae  omnes  corporis  partes  originem 


(1)  J.  F.  LOBSTEIN , de  Nervi  sympathici  humani  fabrica , 
usu  et  morbis , commentatio  anatomico-phy siologico-patho - 
logica  , cum  tabulis.  Paris  1823.  4°.  pag.  108. 

debent,  verum  ipsam  nervorum  vegetativorum  fa- 
cultatem non  suscipiunt,  non  sunt  conductores 
organici. 

Aliter  autem  res  sese  habet,  quando  in  quodam 
corporis  loco  nexus  nervorum  sensationis  adest. 
Ex  tali  enim  copula  consensus  omnino  deduci  po- 
test. Quoties  dolor  observatur  sine  affectione  mor- 
bosa partis  dolentis  toties  consensus  explicari  potest , 
et  eo  quidem  facilius,  quoniam  tres  adsunt  nervi , 
qui  ad  consensum  nihil  conferunt,  quia  nec  cum 
nervis  Vitae  Animalis  nec  cum  N.  sympathico  con- 
jungantur. — 

Ex  his  etiam  apparet , quaenam  sit  horum  ner- 
vorum prae  reliquis  dignitas;  singulis  diversam  Na- 
tura functionem  tribuit ; nec  opus  est  monere  , hanc 
functionem,  si  excipias  impositum  encephalo  offici- 
um , summi  esse  in  organismo  momenti. 

Non  hocce  loco  explicandum  est , quamnam  vim 
habeant  in  functionem  encephali , cujus  intuitioni 
dignissimam  materiem  suppeditant.  Nam  tum  in 
tribus  illis,  quos  memoravi  nervis,  jure  subdivisio- 
nes possunt  constitui , quales  subdivisiones  in  con- 
templatione Naturae  minime  commendandae  sunt , 
quoniam  nimis  'ipvyjjv  spectant,  quae  in  omnibus  ani- 
malibus nimis  differt,  quam  ut  justis  divisionibus 
ansam  praebere  possit.  — Extra  omnem  dubitatio- 
nem positum  est , omnia  organa  sensus  altioris  eo 
fine  et  homini  et  reliquis  animantibus  esse  data , ut 
comparando  victui  ipsis  inserviant.  — Nam  pro- 
posito suo , ut  ita  dicam , tunc  solummodo  sensus 

respondent,  si  alimenta  anxie  sunt  quaerenda. 
Nobiliori  et  sublimiori  scopo  suo  non  satisfaciunt , 
nisi  victus  sufficiens  copia  in  promptu  sit.  — 

Si  modo  argumentum,  quod  hoc  in  capite  de- 
monstrandum est , respiciamus , nervi , quos  et  ad 
secundam  et  ad  tertiam  meae  divisionis  classem 
retuli , revera  conjunctim  considerari  possunt , utri- 
usque  enim  classis  nervi  easdem  prae  se  ferunt  pro- 
prietates , thesin  nostram  confirmantes.  — Liceat 
autem  e via  paulisper  divertere  atque  investigare , 
quinam  nervi  ad  secundam , quinam  ad  tertiam 
pertineant  classem. 

Praeter  olfactum , visum  et  auditum  e sensibus 
peculiaribus  adhuc  restant  gustus  et  tactus. 

Si  accuratius  varios  nervos  investigamus , qui 
duabus  hisce  ultimis  facultatibus  praesunt , invenie- 
mus peculiares  quidem  nervos  gustui  praeesse , sed 
omnes  fere  nervos  sensus  (tribus  supremi  ordinis 
nervis  exceptis  (1))  tactui  inservire  posse.  Hoc  re- 
spectu duae  ultimae  classes  nostrae  divisionis  revera 
confluunt,  quum  primo  adspectu  nullus  nervus 
sensationis  inveniri  possit , quin  certis  sub  condi- 


(I)  Etiam  excipiendas  est  N.  vagus , qui  tamen  nec  nervis 
Vitae  Animalis  nec  nervis  Vitae  Organicae  annumerandus 
est.  Praeterea  etiam  nonnulli  rami  nervorum  sensationis 
inveniuntur,  qui  tactui  praeesse  nullo  modo  possunt,  ut 
Nervi  nasales  posteriores  et  superiores,  nervi  conjuncti- 
vae , caet. 

lienibus  sensui  cuidam  peculiari  (1)  praeesse  pos- 
sit.— Sed  quum  partes  inveniantur  in  corpore,  quae 
tactui  omnino  non  accommodatae  sint;  quum  his  in 
partibus  nervi  solo  sensationis  munere  (praeter  mu- 
nus organicum)  fungantur,  quum  praeterea  inter- 
dum nervi  sensus  peculiarem  amittant  sensum  , super- 
stite  sensatione , juxta  propositum  meum  nervos  sensus, 
qui  nunc  considerandi  sunt , ad  duas  referam  classes. 

II.  Ad  nervos  sensus  itaque  secundae  classis , 
ad  nervos  scilicet,  qui  non  tantum  certiores  nos 
faciunt  de  certis  quibusdam  rerum  proprietatibus, 
sed  etiam  de  viribus , quibuscum  hae  aliaeve  res 
in  corpus  nostrum  agant,  quae  et  simul  nos  mo- 
nent de  mutatis  quibusdam  partium  corporis  nostri 

i 

conditionibus , pertinent : 

1.  Nervi  gustatus ; 

2.  tactus. 

Sed  antequam  pergamus,  indicandum  erit,  qui- 
nam nervi  gustui  praesint ; nec  tamen  hoc  rite 


(1)  Secandam  hancce  considerationem  nervi  sensus  alio  modo 
dividi  forsan  haud  inepte  possent , scilicet : in 

1.  Nervos  sensus,  quibus  unicus  sensus  peculiaris  exer- 
cetur; nervi  visus , olfactus  et  auditus  ad  hunc  or- 
dinem pertinent; 

2.  Nervos  sensus , quibus  duplex  sensus  peculiaris  et 
sensatio  exercetur,  qui  sunt  nervi  gustatus; 

3.  Nervos  sensus , in  quibus  unus  sensus  peculiaris  et 
sensatio  locum  habet.  Ad  hanc  classem  pertinent 
plurimi  reliqui  nervi  sensus,  in  quibus  praeter  sen- 
sationem etiam  tactus  residet; 

4.  Ramulos  nerv.  sensus , in  quibus  modo  sensatio  in- 
est , e.  gr.  nerv.  conjunctivae. 


139 


definire  levis  est  labor;  eximii  enirn  Eruditi  hac  in 
re  valde  dissentiunt.  Multi  contendunt,  non  so- 
lummodo ope  linguae,  sed  totius  quoque  oris 
cavi,  praecipue  vero  linguae  ope  gustari  (l).  — 
Alii  Viri  Docti  et  linguam  et  palatum  molle  (2) , 


(1)  Vid.  MiCHAeL  A LENHOSSEK  , Institutiones  Physiologicae. 
Viennae  1822.  Voi.  II.  pag.  159.  — b.  p.  luchtmans, 
de  saporibus  et  gustu.  L.  B.  1758.  4°,  pag.  58.  § IV. 
pag.  60.  § VIII.  — Cl.  MAGENDIUS  eandem  fere  senten- 
tiam professus  est,  quod  liquet  ex  experimentis,  quae 
hac  de  re  instituit.  Conf.  MAGENDIE , Precis  Element.  de 
Phij siologie , Tom.  1.  pag.  143.  Conf.  backer  1.  c. 
pag.  49.  Lund  1.  c.  pag.  316.  — Gustatum  ampliorem 
etiam  sedem  tenere,  contendit  Ct.  richerandus,  dicit 
enim : » la  face  superieure  de  la  langue  est  le  siege  du 
»gout:  on  ne  peut  cependant  nier , que  les  levres , les 
» gencives , la  membrane , qui  couyre  la  voute  palatine , 
» le  voile  du  palais,  le  pharynx,  les  dents  elles-memes, 
» ne  puissent  etre  affectees  par  Pimpression  de  quelques. 
»saveurs.”  — Conf.  anthelme  richerand,  Nouveaux 
Elemens  de  Phy  siologie , Xme  Edition , Tom.  II.  Paris 
1833.  pag.  281.  — Dr.  c.  th.  tourtual  non  modo  toti 
cavitati  oris  et  pharyngi , sed  etiam  superficiei  internae 
oesophagi,  tracheae  gustandi  vim  tribuit:  «Tastsinn  und 
» Geschmack (ita  Doctiss.  ille  Auctor),  » sind  un- 
»ter  allen  Sinnen  die  einzigen , deren  Vorkommen  nicht 
» an  einen  bestimmten  Ort  in  menschlichen  Korper  ge- 
» bunden  ist.”  — Conf.  Die  Sinne  des  Menschen  in  den 
wechselseitigen  Beziehungen  ihres  psyckischen  und  organi- 
schen  Lebens  von  Dr . c.  th.  tourtuhl.  Miinster  1827. 
8°.  pag.  104.  — 

Praeterea  jam  fernelius  , WILLISIUS,  WHARtonus  , 
BELLINUS,  GREVENUS  atque  NIEWENTYTIUS  opinati  sunt, 
faucium  regioni  tribuendam  vim  gustandi  esse.  — 

(2)  p.  jos.  Daniels  , Gustus  organi  novissime  detecti  Pro- 
dromus. Mogunt.  1790.  Conf.  rudolphPs  Grundriss  der 
Phy  siologie , Theil  II.  Abth.  I.  pag.  91.  — Plinium  jam 
credidisse  hominem  et  lingua  et  palato  gustare  , liquet  e 
Historia  mundi.  Lib.  II.  Cap,  37. 


'v. 


alii  solam  linguam  gustus  organon  esse  affir- 
mant (1);  sunt  dein,  qui  ceriis  quibusdam  (2) 
linguae  partibus  gustandi  facultatem  adscribant  et 
reliquis  partibus  denegent;  tandem  qui  absque 
lingua  etiam  gustari  posse  contendant  (3). 

Exinde  igitur  facile  patet , quantum  sententiae 
discrepare  debeant  de  actione  nervorum  , qui  gus- 
tui praesunt.  Alii  plures  nervos , quam  qui  ad 
linguam  tendunt , gustus  sensui  inservire  dicunt  (4) ; 
alii  omnibus  linguae  nervis,  Nervo  hypoglosso  (5) 


(1)  Boerhavius  , Instit.  Med. , § 487.  — Haller,  Pra«- 
lectiones  Acad.  , § 487. ; Primae  Liniae  Physiol.  , $ 446.  — 
Rudolphi,  Fhijsiologie , 1.  c.  pag.  93. 

(2)  Cei.  breschet  contendit  media  lingua  non  gustari.  Conf. 
Repertoire  d’Anatomie  et  de  Phijsiologie  par  dt.  breschet, 
Tom.  IV.  — Conf.  froriep’s  Notizen , 1828«  pag.  66. 
Langenbeck,  Nervenlehre  , pag.  76. 

(3)  Conf.  j.  f.  blumenbach  , V ergleichende  Anatomie  , 2 Auf- 
lage.  1815.  pag.  337.  Nota  *)  , ubi  Celebr.  Auctor  homi- 
nem memorat,  qui  absque  lingua  natus,  oculis  clausis 
saporem  discernebat  ciborum,  qui  palato  admovebantur. — 
Similis  casus  describitur  a Cl.  JUSSIEU  in  Actis  Paris . , 
An.  1718.  — Gustum  incolumem  remansisse,  postquam 
lingua  morbo  corrupta  fuisset,  refertur  in  Philos.  Tran- 
sact.j  K°.  464.  (1734.)  pag.  143.  seqq. ; in  Ephemerid. 
Nat . Cur.,  An.  1 1 f . Conf.  luchtmans,  pag.  59.  $ VI. 

(4)  Cl.  RICHERANDUS  opinatur  Nervo  naso-palatino  SCAR- 
PAE  facultatem  gustandi  parti  anteriori  palati  duri  tri- 
bui. Conf.  1.  c.  pag.  282.  Nota. 

(5)  CUVIERIUS  et  breschet  hanc  sententiam  professi  sunt. 
Conf.  cuvier  , Lccons  d’  Anatomie  comparce  , Torn.  II. 
pag.  697;  BRESCHET  1.  C. 

Celebr.  VOLTA  , DUPUYTB.EN  et  RICIIERAND  , ope  elec- 
tricitatis  evincere  conati  sunt,  N.  lingualem  modo  gusta- 
tus nervum  esse,  Nervum  vero  hypoglossum  motoria  vi 
praeditum.  Hoc  vero  experimento  solummodo  demonstrari 

aeque  ac  N.  N.  glossopharyngeo  (1)  et  linguali 
hanc  functionem  adscribunt» 

Alii  dein  Nervum  glossopharyngeum  gustui  prae- 
cipue destinatum  esse  contendunt , N.  lingualem 
autem  N.  glossopharyngeo  adjumento  esse,  uti  plu- 
res  N.  trigemini  rami  tribus  sensubus  primae  clas- 
sis , auditui  scilicet  et  olfactui  et  visui  auxiliantur. 
Alii  tandem , et  quidem  plurimi  N.  linguali  maxi- 
mam gustandi  vim  inesse  arbitrantur.  Accedit , 
quod  vix  vel  ne  vix  quidem  gustare  possimus , nisi 
ea,  quae  gustanda  sunt,  prius  oculis  subjecta  fue- 
rint , nisi  etiam  odoratus  sit  incolumis. 

Hinc  itaque  valde  difficile  est  dijudicare,  quinam  ner- 
vi revera  gustui  inserviant.  — Ego  autem  (si  in  tanta 


potest,  ut  jam  RICHERAND  monuit,  movendi  facultatem 
non  esse  in  N.  linguali,  minime  autem  probatur,  vim 
sentiendi  N.  hypoglosso  deesse.  Vid.  j.  chr.  l.  rejn- 
holt),  Geschichte  der  Galvanisme.  Conf.  hildebrandt  , 
Anatomie , ed.  e.  h.  weber  , Tom.  IV.  pag.  152.  INot.  — ■ 
Richerand  1.  c.  pag.  283.  — Praeterea  Celeb.  fodera  et 
MAJO  hac  de  re  experimenta  instituerunt.  Conf.  fodera  , 
Recherches  experimentales  sur  le  sijsteme  nerveux.  Majo, 
Anatomie.  and  Phijsiological  Comment aries  , Tom.  II.  Ch.  I. 
Conf.  LUND  1.  c.  pag.  316.  — Quod  autem  ad  id  atti- 
net , linguam  gustandi  vim  amittere  , postquam  N.  lingua- 
lis resectus  esset,  resecto  autem  N.  hypoglosso  movendi 
facultem  ipsi  adimi , animadvertendum  esse  puto , lin- 
guam motu  modo  spoliatam , etiam  facultatem  gustandi 
perdere;  nam  absque  motu , me  saltem  judice,  sensus 
peculiaris  haud  existit.  Experimentis  hac  de  re  institutis 
omnino  convictus  sum. 

(1)  N.  glossopharyngeo  gustandi  facultatem  inesse,  etiam 
inde  monstrari  potest,  quod  primum  deglutitionis  sta- 
dium quid  voluptatis  habeat  , si  grata  quaedam  alimenta 
in  ore  habemus. 

opinionum  varietate  et  mihi  sententiam  proferre 
liceat)  solummodo  ipsius  linguae  ope  gustari  cre- 
do. Variis  experimentis,  quae  in  me  ipse  institui, 
convictus  sum,  sola  lingua  nos  gustare,  et  impri- 
mis anteriore  ejus  parte,  quod  efc  plurimorum  sen- 
tentiis consentaneum  est. 

Quid  in  causa  sit,  cur  gustus  dependeat  ab  odo- 
ratu , neque  nervorum  nexus  neque  experimenta 
explicant.  Phantasiam  vero  principes  et  hic  quoque 
agere  partes,  vix  dubitandum  videtur.  Sic,  e.  gr. 
saccharum  optime  gustare  possumus , naribus  occlu- 
sis, si  modo  novimus,  saccharum  ori  immissum 
esse.  — Idem  de  visu  valere  videtur.  Si  cuidam, 
oculis  fascia  obtectis,  ori  aliquid  immittitur,  quod 
non  conspexit,  non  tam  distincte  gustabit,  quam 
postquam  cognoverit , quid  ori  illatum  sit  (i).  - 


(1)  Auditum  visu  carere  posse,  vel  saepius  debere , omnino 
perspicuum  est,  quum  multo  latior  sit  auditus,  quam 
visus  Sphaera.  Audimus  enim  saepius  sonum  rerum,  quas 
nullo  modo  videre  possumus.  Saepius  tamen  visus  re- 
vera perceptioni,  quam  adtulit  auditus,  succuriit.  Et 
quod  Gl.  RUDOLPHIUS  dicit,  (1.  c.  pag.  73.)  : » So  suchen 
» wir  oft  selbst  die  Storung  zu  vermeiden , indem  wir 
» z.  B.  bey  dem  Anhoren  einer  Musik  die  Augen  schlies- 
» sen  , um , wie  es  schon  im  gemeinen  Leben  bezeichnet 
»wird,  ganz  Ohr  zu  seyn.,?  Solummodo  valet,  si  jam, 
ubi  fieri  potest , visus  imaginationi  succurrerat.  Nam  si 
musicam  audimus,  statim  cognoscere  cupimus,  quonam 
e loco  proveniat,  quinam  liomo  ipsam  exerceat?  Quibus 
cognitis,  lubenter  oculos  claudimus,  ut  rite  audiamus, 
quum  imaginationi  visus  satis  jam  auxiliatus  est.  Yerum 
enim  vero  oculos  nullo  modo  claudimus,  si  quis  nos  allo- 
quitur, quoniam  saepe  majoris  momenti  est  ad  totum 
vultum  , motum  artuum  adtcndisse  , quam  ad  ipsa  verba. 

Equidem  vero  omnino  persuasum  habeo,  linguam 
unicum  gustus  organon,  et  Nervos  lingualem  et 
glossopharyngeum  gustandi  facultate  unice  prae- 
ditos esse. 

Nervum  hypoglossum  gustui  inservire,  uti  Celeb. 
cuvierius  docet,  nullo  modo  probari  potest: 

1. )  Nervus  enim  nec  conicas  nec  circumvallatas 
linguae  papillas  adit ; 

2. )  superficiem  inferiorem  linguae  gustandi  vi 
haud  praeditam  esse , quisque  facili  experimento 
probabit  (1)  ; 


(1)  Quod  autem  ad  sensationem  adtinet , omnino  persuasum 
habeo , illam  in  trunco  ipsius  nervi  aeque  ac  motum  (mo- 
vendi vim)  inveniri.  Decursus  enim  hujus  nervi  et  distri- 
butio et  conjunctio  cum  pluribus  aliis  nervis , imprimis  cum 
nervis  sensus  est  talis  , qualis  non  observatur  in  iis  nervis , 
quorum  truncus  inde  ab  initio  usque  ad  finem  modo  con- 
stat fibris  motoriis , uti  N.  N.  oculi  motorius,  trochlea- 
ris et  abducens  j dein  involucrum  linguae  inferius  petit 
nervus  noster , quod  involucrum , quamquam  sensu  pecu- 
liari haud  praeditum  sit,  sensatione  tamen  valere,  vix 
opus  est , ut  moneam. 

Ad  hanc  vero  thesin  confirmandam  summi  est  momenti 
observatio  Cl.  MAYERI , scilicet:  N.  hypoglossum  et  cum 
radice  anteriori  et  cum  radice  posteriori , in  ganglion  in- 
tumescente , oriri.  — Liceat  ipsius  verba  afferre:  »Von 
» dem  Nervus  hypoglossus  ist  bisjetzt  nur  eine  Wurzel 
» vorgefunden , die  vordere  nahmlich  und  es  ist  dieser 
» Nerve  aucii  hauptsachlich  Muskelnerve  der  Zunge. 
» lch  habe  aber  bey  den  Menschen  mehremale  , bey  den 
» Saugthieren  bestandiger  eine  hintere  Wurzel  entdeckt , 
» welche  in  ein  kleines  graues  Knotchen  anschwillt. 
» BeFm  Ochsen  ist  dieses  Ganglion  mit  seinen  beiden  W ur— 
» zeln  sehr  schon , und  der  Faden  , welcber  aus  ihm 
.» heraustritt , geht  durch  eine  Rolle  des  ligamentum  den- 
» ticulatum  an  derStelle,  um  sicli  mit  der  vordrenW^ur- 

3.)  Nervum  e conjunctione  cum  N.  linguali 
gustandi  vim  haurire  non  posse , omnino  patet  e 
ratiocinio,  quo  supra  (pag.  36.  sqq.)  demonstra- 
tum est,  nervos  sensorios  motoriis  nervis  vim  sen- 
tiendi haud  largiri  posse , nec  vice  versa. 

De  sensu  illo  peculiari,  qui  binis  hisce  Nervis  (1) 
inest , nihil  habeo , quod  moneam.  — Liceat  autem 
adhuc  pauca  disputare  de  sensatione. 

Nervos  illos  sensatione  praeditos  esse  perspicue  pa- 
tet ; quis  enim  est , quem  experientia  haud  docuerit , 
exiguam  irritationem  in  lingua  dolores  interdum 
satis  graves  producere.  Gustus  itaque  nervi  semet 
ipsos  custodiunt , neque , uti  nervi  sensus  summi 
ordinis,  aliis  nervis  sensus  custodibus  utuntur. 

Attentione  autem  dignissimum  est,  sensum  pe- 
culiarem supprimi  posse , intacta  superstite  sen- 
satione , contrarium  autem  non  locum  habere ; 
nam  ubi  sensatio  deletur,  ibi  etiam  statim  evanes- 
cit omnis  gustandi  facultas.  Multa  hujus  rei  ex- 
stant exempla.  Gustus  enim  integritas  a permul- 
tis pendet  conditionibus.  Lingua  si  muco  obtegi- 
tur, nares  si  clauduntur,  caet. , gustare  haud  va- 
lemus ; nihilominus  linguae  sensibilitas  immutata 
manet ; quin  imo , quibusdam  in  morbis  sensi- 
bilitas augetur,  quamquam  gustus  omnino  sup- 
pressus sit.  — Exinde  igitur  patet , nervos  dua- 
bus facultatibus,  ad  eundem,  ut  ita  dicam,  ordi- 


» zel  zu  verbinden.”  — Conf.  froriep’s  Notizcn , 
Band  XXXYI.  N-*.  775.  Febr.  1833.  pag.  74. 

(l)  Nervis  scilicet  linguali  et  glossopharyngeo. 

nem  (1)  pertinentibus,  praeditos  altera  harum  fa- 
cultatum carere  posse,  incolumi  tamen  altera,  non 
autem  vice  versa,  hanc  amittere  posse  vim,  sine 
illius  detrimento.  — Haud  inepte  igitur  dicere  pos- 
sumus, sensum  peculiarem  (gustum)  inesse  nervo 
sensationis,  minime  vero  statuere  possumus,  vim  sen- 
sationis nervo  sensus  peculiaris  (gustus)  inesse.  — 
Eadem  valent  de  tactu,  qui  deletus  esse  potest,  su- 
perstite  sensatione.  — 

Et  haec  quidem  explicatu  minime  difficilia  sunt. 
Sensus  enim  peculiaris  magis  subjectus  est  legibus 
peculiaribus,  sensatio  vero  generalioribus  legibus. 
Jam  vero  organa  peculiaria  morbose  affici  pos- 
sunt, illaesis  generalibus  , nequaquam  autem  ge- 
neralia, illaesis  peculiaribus.  Quam  legem  supra 
jam  observavimus  (2). 

In  nervis  sensus  primi  ordinis  (3)  simile  quid  in- 
venimus, quamvis  hi  sensu  tantum  peculiari , nullaque 
sensatione  praediti  sint.  Hic  enim  sensus  peculia- 
ris deletus  esse  potest,  incolumi  remanente  in  ipsis 
organis , in  quibus  dominabatur  ille  sensus , sensa- 
tione. Quae  sensatio  contra  nec  in  naso  nec  in 
oculo  nec  in  aure  destrui  potest , superstite  ipso 
olfactu , visu  et  auditu.  — Tali  ratione  etiam  ex- 
plicanda sunt  experimenta  Celeberrimi  magendii, 
quibus  probatur,  descisso  Nervo  trigemino  (nervo 
sensationem  organorum  sensus  peculiaris  exercente), 
sensus  peculiares  lateris  laesi  omnino  destrui.  — 


(1)  Scilicet  ad  sensum. 

(2)  Vid.  supra  pag.  79. 

(3)  Vocibus  » classis  et  ordo”  promiscue  lue  utor. 

10 

Saepius  hocce  experimentum  institui , atque  omnino 
convictus  sum , animal  cum  ipsa  sensatione  etiam 
sensum  peculiarem  amittere  (1). 

Ut  autem  ad  argumentum  propositum  redeam , 
paucis  indicabo,  quaenam  sit  copula  N.  N.  lingua- 
lis et  glossopharyngei  cum  aliis  nervis  Vitae  Ani- 
malis et  cum  nervis  Vitae  Organicae. 

Nervus  lingualis  ramus  est  illius  partis  N.  tri- 
gemini, quae,  sicut  omnes  fere  (2)  nervi  spinales, 
duabus  oritur  radicibus , quarum  altera  (3)  vi  mo- 
toria, altera  (4)  vi  sensoria  est  praedita.  — N.  lin- 
gualis tunc  primum  tanquam  N.  gustatorius  est  con- 
siderandus, postquam  a N.  alveolari  inferiori  dis- 
cessit , et  postquam  ramulos  ad  M.  pterygoideum  in- 
ternum, ad  tonsillam,  ad  M.  mylopharyngeum  et 
(secundum  langenbeckium  (5)),  ad  M.  stylohyoi- 
deum dedit. 

N.  N.  Vitae  Animalis,  qui  cum  N.  linguali  con- 
junguntur, sunt:  N.  hypoglossus  et  N.  facialis, 
quocum  ope  Chordae  tympani  copulam  init  (6). 

(1)  Celeberrimus  MAGENDIUS  sensationem  pro  sensu  peculiari 

habebat , alias  haud  contenderet , olfactum  N.  trigemino 
inesse.  *—  Conf.  magendie  , Journal , 1824.  !N0.  2. 

pag,  169.  — Lund  1.  c.  pag.  315.  — Backer  1.  c. 
pag.  49. 

(2)  ]N.  cervicalis  primus  saepius  una  tantum  radice  motoria 
originem  capit. 

(3)  Portio  minor  N.  trigemini. 

(4)  Ramus  tertius  portionis  majoris  N.  trigemini. 

(5)  Conf.  langenbeck  1.  c.  pag.  75. 

7 (6)  Pluribus  de  causis  omnino  persuasum  habeo , Chordam 

tympani  nullo  modo  ramum  N.  petrosi  superficialis  ha- 
bendum esse,  ut  Cl.  CLOQUET  et  Doctissimus  iiirzelius 

Praeterea  vix  opus  est  ut  moneam,  Nervum  lingua- 
lem , ramum  Nervi  trigemini , cum  hoc  ipso  ner- 
vo nec  non  indirecte  cum  aliis  nervis  et  motoriis 
et  sensoriis  conjunctum  esse. 

Cum  nervis  Vitae  Organicae  conjungitur  N.  nos- 
ter vario  modo.  Haec  vero  copula  magis  indirecta 
dici  meretur.  Nectitur  enim  hisce  nervis  ope  Chor- 
dae tympani,  N.  hypoglossi , ramorum  ad  ganglion 
submaxillare  meckelii  (1)  cact.  Praeterea  conjunc- 
tio magis  etiam  directa  existit , si  fides  habenda  sit 
inventae  conjunctioni,  quam  nonnulli  Anatomici 
descripsere,  scilicet  inter  ganglion  g asseri  et  N. 
sympathicum  (2). 

Quum  N.  glossopharyngeus  immediate  conjun- 
gatur cum  N.  N.  sympathico,  vago,  accessorio  wil- 
lisii  , trigemino , nec  non  cum  N.  hypoglosso  (o) , 
revera  superfluum  esset,  multa  disserere  de  hujus 
nervi  nexu  cum  nervis  tum  Vitae  Animalis,  tum 
Vitae  Organicae. 


opinati  sunt.  — Conf.  cloquet,  Traite  dC Anatomie  de- 
scriptive. Paris  1322.  pag.  200.  — ■ Hirzel,  , de  nexu  N. 
sijmpathici  cum  Nervis  cerebralibus , pag.  36.  $ 36  et  37. 

(1)  Quod  Ganglion  ope  ramuli  cum  N.  sympathico  conjun- 
gitur. — Conf.  arnold  1.  c.  Tah.  X.  18. 

(2)  Conf.  august.  carl.  EOCK,  Bcschrcibung  des  5te 11  Ner - 
ven-paares  und  seine  Verbindung  mit  anderen  Nerven  , 
vorzuglich  mit  dem  Ganglion-  Sy sterne , mit  Kupfern. 
Meissen  1817.  folio,  pag.  64,  — Sunt  etiam  , qui  ramum 
anastomoticum  inter  X.  sympathicum  ct  ramum  tertium 
portionis  majoris  N.  trigemini  invenere. 

(3)  Secundum  NUSSERUM,  qui  hanc  copulam  primus  obser- 
vavit. — Conf.  froriep ’s  Notizen.  Tom.  XXXV III. 
August.  1833.  pag.  8. 

Quae  supra  monuimus  de  sede  tactics,  ea  hic  ac- 
curatius sunt  investiganda. 

Multi  reperiuntur  Auctores , qui  artuum  superio- 
rum digitos  solummodo  tactui  inservire  contendunt , 
caeterisque  corporis  partibus  hanc  facultatem  dene- 
gent: inter  quos  rudolphiUiIi  nominare  sufficiat  (1). 
Alii  contrariam  tuentur  opinionem;  neque  hi  negant, 
digitos  tactus  sensui  imprimis  esse  adaptatos,  pu- 
tant autem  alia  etiam  organa  tactui  posse  inservire, 
ex.  gr.  labia , linguam  (2)  et  pedes , (imprimis  si  forte 
fortuna  desint  manus  (3)). 

Quaenam  mea  hoc  de  argumento  sententia  sit, 
ex  supra  dictis  (4)  jam  perspicue  patet.  Nescio 
autem,  quonam  jure  quidam  Physiologi  partibus, 
hic  memoratis,  linguae  scilicet  et  labiis  tactum 
negent.  Nam  quis  est , qui  inficiari  possit , labia 
aeque  commode  ac  digitos  varias  res , modo  ipsa- 
rum volumen  non  nimis  sit  magnum,  amplecti  et 
tactu  explorare  posse?  — Si  quis  v.  gr.  fructus 
cerasorum  comedit  vel  pruna , tunc  labia  et  lingua 
nuclei  figuram  et  duritiem  aeque  bene  percipiunt 
ac  digiti.  Quod  fortuito  in  os  delapsum  est  gra- 


(1)  Rudolph^s  Grundriss  der  Physiologie , Theil  II.  Abth. 
I.  pag.  79. 

(2)  m.  a.  lenhossek  1.  c.  Tom.  II.  pag.  89. 

(3)  Tourtual  1.  c.  pag.  104. 

E.  H.  WEB  ERUS  majorem  tribuit  tangendi  facultatem 
linguae  apici , quam  ipsis  digitis.  Conf.  WEB  ER  , Pro- 
gramma de  sensibilitate  tactus,  pag.  66.  Hildebrandt’s 
Anatomie  , ed.  e.  h.  WEBER  , Tom.  IV.  pag.  153. 

(4)  Vid.  supra  pag.  137. 

mim  arenae  labiis  aeque  distincte  exploratur,  ac 
apicibus  digitorum;  quin  immo  labia  res  minutas 
non  modo  amplecti  et  explorare  possunt , sed  etiam 
attollere  et  elevare.  — Contendit  Celeberrimus  ru- 
DOLPHIUS  (i).  labia  et  genas  solummodo  corporis 
cujusdam  admoti  temperaturam , et  de  superficie 
tantillum  sentire.  Me  vero  judice  non  modo  labia 
hoc  faciunt  et  genae,  sed  etiam  tota  corporis  su- 
perficies, si  pilos  et  ungues  excipias,  nulla  non 
corporis  pars  certiores  nos  facit  de  rerum  tempera- 
tura. — Sic  etiam  omnes  fere  corporis  partes , si 
corpus  quoddam  iis  admoveatur,  percipere  faciunt , 
utrum  corpus  illud  sit  acutum,  an  vero  obtusum, 
num  laeve,  an  potius  asperum. 

Digiti  autem  non  ideo  pro  tactus  organo  haben- 
di sunt,  quoniam  nervi  digitorum  specificam  quan- 
dam  facultatem  prae  aliis  nervis  sensus  tertiae  clas- 
sis possident,  (nam  talem  singularem  naturam  non 
habent)  ; sed  quoniam  digiti  manuum  et  artus 
superiores  singulari  forma,  eaque  ad  tangen- 
dum aptissima,  a rerum  Creatore  sunt  instructi. 
Nam  omnibus  fere  nervis  sensus  secundae  et  tertiae 
classis,  tactus  exerceri  posset,  si  forma  structura- 
que partium  corporis,  ad  quas  tendunt,  ejusmodi 
essent , ut  commode  ad  objecta  exploranda  ap- 
plicari possent , uti  digitorum  apices  egregie  sunt 
constructae.  — Digitorum  vero  papillis  non  ea  tri- 
buenda est  dignitas,  quam  ipsis  saepe  adscripsere 
Auctores.  Nam  non  solummodo  apices  digitorum 


(1)  Rudolphi  1.  c.  pag.  84.  Nota  1. 

manuum  papillis  istis  instructae  sunt ; -verum  etiam 
pedum  digitorum  apices  ipsis  minime  carent. 

Ex  his  omnibus  satis,  ni  fallor,  patet,  paucos 
indicari  posse  nervos  sensus  (tertii  ordinis),  quin 
simul  vocari  possint  nervi  tactus. 

Sed  ne  a divisione  supra  proposita  discedam, 
ad  nervos  tactus  relaturus  sum  decem  nervos  di- 
gitorum volares  superficiales , imprimis  quoniam 
ad  argumentum  meum  haud  mullum  confert,  quos- 
nam nervos  huc  ad  numerem. 

Supervacaneum  fere  foret , si  copiose  explicarem 
nexum,  quem  memorati  nervi  tactus  ineunt,  tum 
cum  nervis  Yitae  Organicae,  tum  cum  iis,  qui  ad 
Vitam  Animalem  pertinent.  Septem  ex  hisce  ner» 
vis  ad  Nervum  medianum  pertinere,  tres  autem 
ad  N.  ulnarem , nemini  non  cognitum  est.  Media- 
num autem  cum  N.  ulnari  jungi  ope  rami  cujus- 
dam  communicantis  in  ipsa  vola  manus,  monitu 
etiam  vix  opus  est  (1). 

Copiosa  igitur  istarum  rerum  descriptio  minime 
hujus  est  loci. 

Quamquam  hae  de  gustu  tactuque  inquisitiones  ad 
argumentum,  quod  huic  capiti  inscriptum  est,  pro- 
prie non  pertinent , spero  tamen  fore , ut  benevole 


(1)  Probat  etiam  bicce  nervus,  quam  mature  omnes  rami 
nervei  in  embryone  formentur.  Subtilem  hunc  ramu- 
lum , qui  in  adulto  saepius  difficile  cultro  Anatomico  os- 
tenditur , distincte  reperi  in  embryone  5 mensium. 

haec  accipiat  Lector,  uti  etiam  ea,  quae  de  nexu 
nervorum  sensus  secundi  et  tertii  ordinis  cum  aliis 
nervis  Vitae  Animalis , imprimis  cum  nervis  motus , 
dicenda  habeo,  et  quae  infra  fusius  tractare  li- 
ceat (1). 

Quod  autem  attinet  ad  nexum  nervorum  gustds 
cum  nervis  Vitae  Organicae , ille  plane  is  est , qui 
thesin  meam  probet;  illi  enim  nervi,  cum  his  copu- 
lam ineuntes,  facultates  vegetativas  acquirunt,  ner- 
visque Vitae  Vegetativae  in  statu  abnormi  vim  sen- 
sitivam impertiunt , quod  facere  non  possent , si , 
solummodo  sensum  peculiarem  habentes,  sensatione 
carerent. 

Cuivis  autem  observare  licet , quomodo  mutetur 
vis  organica  linguae , si  N.  sympathicus  in  hac 
illave  regione  affectus  sit.  In  affectionibus  morbo- 
sis vel  levissimis  cujusdam  corporis  partis,  linguae 
ut  plurimum  mutatio  observatur.  Nam  in  nulla 
corporis  parte  tam  crebrae  in  diversis  hominum 
morbis  morbosae  aberrationes  in  oculos  incurrunt ; 
in  oculos  incurrunt , inquam  , quoniam  saepe  multo 
plures  aberrationes  adsunt  in  aliis  partibus  , quas 
tamen  oculi  nostri  detegere  non  valent.  Linguae 
status  abnormis  tam  creber  est , ut  in  pluribus 
quidem  morbis  multum  lucis  ex  ejus  conditione 
medico  adfulgeat.  — Haec  igitur  phaenomena  ex 


(2)  Supra  pag.  131  jam  obiter  monui , quaenam  sit  utilitas 
copulae  nervorum  tactus  et  gustus  cum  nervis  motoriis; 
explicavi  etiam  , quare  tres  illi  nervi  sensus  primi  ordinis 
cum  aliis  nervis  non  jungantur. 

copula  nervorum  linguae  cum  nervis  Vitae  Organi- 
cae explicanda  esse  censeo.  Hoc  enim  nexu  orga- 
nicas facultates  adipiscuntur  illi  nervi , quae  mu- 
tantur, prouti  nervi,  quibus  vis  illa  praecipue  est 
insita , mutentur. 

Ne  quis  milii  objiciat , hanc  explicationem  omni 
nota  convenire  cum  ea,  quam  supra  impugnavi, 
ubi  de  sympathia  sermo  fuit  (1).  Plurimi  enim 
Viri  Docti,  qui  cuncta  phaenomena  sympathiae 
ope  explicant , contendunt  simul , nervos  Vitae 
Animalis  facultates  organicas  non  possidere;  ipso- 
rum igitur  explicatio  innititur  conjunctione  qua- 
dam , cujus  vis  atque  dignitas  revera  ex  hac  sym- 
pathia explicari  non  possunt.  — Sed  si  pro  vero 
accipiamus,  omnes  nervos  Vitae  Animalis,  qui 
cum  organicis  nervis  copulam  ineunt , ex  ipsa  hac 
copulatione  facultates  organicas  acquirere,  tunc 
profecto  facile  explicatur,  quomodo  vis  organica 
in  hisce  nervis  Vitae  Animalis  mutetur , quoties  illa 
in  nervis  organicis , proprie  sic  dictis , mutationem 
subit.  — Harmoniam  autem  et  sympathiam,  quarum 
supra  mentionem  fecimus , necessarias  essse  hujus 
copulae  sequelas  quidem  arbitror,  minime  vero 
scopum,  qui  in  mutuo  illo  auxilio  situs  est,  quo 
nervi  ulriusque  classis  (organicae  scilicet  et  anima- 
lis) finibus  suis  respondeant  (2).  ' 

Quicunque  conjunctionis  nervorum  organicorum 
cum  nervis  Vitae  Animalis  utilitatem  in  sola  sym- 


(1)  Vid.  supra  pag.  118.  sqq. 

(2)  Nemini  autem  mirum  videatur  , me  hanc  sententiam  tueri ; 
non  enim  credo  , nervos  Vitae  Animalis  posse  existere  abs- 

pathia  positam  esse  contendunt,  hanc  conjunctio- 
nem solummodo  fortuitam  habent ; quicunque  in 
hac  copula  harmoniam  et  sympathiam  spectant , 
specialia  curando  generaliorum  obliviscuntur;  ve- 
rum enim  scopum  hujus  copulae  haud  respiciunt, 
scilicet  mutuum  nervorum  auxilium. 

Finem  autem  hisce  impono.  Quae  hic  protuli , 
ea  infra  stabilire  conabor,  probando  nervos  Vitae 
Animalis  facultatibus  organicis  non  carere.  Quae 
tum  demum  proponam , ubi  de  reliquis  nervis  co- 
piosius actum  erit. 

Quum  itaque,  qui  ex  hacce  copula  nervorum 
sensus  secundae  classis  cum  nervis  Vitae  Vegetati- 
vae  profluit , usus , cum  illo  congruat , quem  in  con- 
junctione nervorum  sensus  tertiae  classis  cum  N. 
sympathico  consideravimus,  antequam  usum  illum 
fusius  pertracturus  sim , ad  sequentem  classem  tran- 
sire lubet. 


III.  Ad  tertiam  classem  nervorum  sensus  perti- 
nent : 

Omnes  reliqui  nervi  sensus,  qui  ob  decursum, 


que  vi , quam  a nervis  Vitae  Organicae  accipiunt *  *). 
Amissa  enim  vi  organica  , etiam  vim  animalem  amittunt , 
contrarium  vero  non  observatur.  Hoc  ex  illa  naturae 
lege  explicandum  est , speciales  vires  a generalioribus  pen- 
dere , non  autem  vice  versa. 

’ * 


*)  Excipiendi  tamen  sunt  N.  N.  olfactorii,  optici  et  acustici,  quo- 
rum functio  cura  aliorum  nervorum  functione  minime  convenit. 

distributionem  caet.  solummodo  sensationi  in- 
servire videntur  (I). 

Quo  modo  hi  nervi  cum  nervis  Vitae  Vegetalivae 
juncti  sint,  hoc  loco  fusius  explicandum  non  vi- 
detur. Supra  jam  vidimus,  N.  sympathicum  cum 
Pari  quinto  et  cum  N.  glossopharyngeo  cohaerere. 
Cum  N.  N.  faciali,  (vago) , hypoglosso,  uti  et  cum 
omnibus  Medullae  spinalis  nervis  sensationis  N. 
sympathicum  conjunctionem  inire,  non  est  quod 
moneam;  et  repetitio  iliorum,  quae  de  hisce  dici 
possunt,  superflua  prorsus  foret,  lectoremque  fati- 
garet. — 

Liceat  tantum  indicare,  quisnam  hujus  nexus  sit 
usus  : 


(1)  Quoad  copulam  cum  nervis  motoriis  omnes  nervi  sensus 
rursus  triplici  modo  dividi  possunt , scilicet : 

1.  in  nervos  sensus,  qui  numquam  cum  nervis  moto- 
riis copulam  ineunt,  ad  quos  pertinent  N.  N.  opti- 
cus, olfactorius  et  acusticus ; 

2.  in  nervos  sensus , quorum  plures  ramuli  in  ipso- 
rum fine  cum  nervis  motoriis  conjunguntur;  quibus 
adnumerandi  sunt  duo  primi  rami  portionis  majoris 
INL  trigemini; 

3.  in  nervos  sensus,  qui  jam,  antequam  vim  suam 
exserant,  cum  nervis  motoriis  copulantur.  — Ad 
lios  referri  possunt; 

a.  ramus  tertius  portionis  majoris  !N.  trigemini  ; 

b.  portio  intermedia  WRiSBERGii  N.  facialis ; 

c.  portio  (v.  radix)  sensoria  N.  glossopharyngei; 

d>  portio  (v.  radix)  sensoria  N.  hypoglossi  ■ 

e.  omnes  radices  posteriores  Medullae  spinalis.— 

/.  [N.  vagus.] 

1.  Nervi  sensationis  in  statu  abnormi  nervis  Vitae 
Organicae  sentiendi  facultatem  (sensationem)  imper- 
tiunt, h.  e.  apti  fiunt  rami  N.  sympathici,  ut  qui- 
busdam in  casibus  statum  abnormem  organorum 
interiorum  Vitae  Animalis  Duci  nuntiant. 

2.  Nervi  sensationis  sic  instruuntur  vi  organica  et 
apti  fiunt,  qui  Vitae  Organicae  functionibus  prae- 
sint. — 

1.  Quod  ad  primam  hujus  theseos  partem  at- 
tinet, facillime  illa  intelligitur.  Nam  in  ipso  N. 
sympathico  nullam  adesse  sensationem  pluribus  ex- 
perimentis jam  monstrarunt  Geleb.  bichatus  (1) , 
REILIUS  (2),  DUPUYUS  (3),  MAGENDIUS  (4),  WUTZE- 
rus  (5),  atque  lobsteinius  (6).  — Celeb.  contra 
FLOURENTIUS  (7)  contendit,  irritationem  N.  sympa- 
thico applicatam  semper  dolorem  provocare.  Equi- 
dem saepius  varios  ramos  Nervi  sympathici  irritavi  , 
saepius  et  ipsa  ganglia  ope  forcipis  vellicavi,  num- 
quam  vero  doloris  signa  sub  ipsa  laesione  observa- 


(1)  Xav.  bichat,  Anatomie  generale  appliquie  a la  Physio- 
logie et  a la  Medecine , Paris  1821.  Tora.  I.  pag.  379 , 
385,  395. 

(2)  Reii/s  Archiv  fur  Physiologie , Tora.  VII.  pag.  230. 

(3)  Dupuy  , Bulletin  de  la  soc.  d’ emulation , Paris  1816. 
No.  XII.  Dec. 

(4)  Magendie,  Physiologie. 

(5)  C.  G.  WUTZER,  de  corporis  humani  gangliorum  fabrica 
atque  usu.  Berolini  1817.  pag.  126.  §.  CVII. 

(6)  Lobstein  , de  nervi  sympathici  humani  fabrica , usu  ct 
morbis , pag.  94. 

(7)  Flourens  , Versuche  uber  das  Nerven-system , pag.  181. 


156 


vi  (1).  Irritatione  vero  per  aliquod  temporis  inter- 
vallum protraeta , interdum  doloris  signa  observa- 
bantur. — Si  itaque  dolor  observatur  in  intimis  cor- 
poris partibus,  quarum  functioni  N.  Vitae  Organi- 
cae inservit,  tum  semper  ille  stimulus  praeternatu- 
ralis  N.  sympathico  applicatus,  ab  illo  nervo  ad 
nervos  sensationis  transfertur. 

2.  Secunda  hujus  theseos  pars  variis  modis 
probatur,  praesertim  accuratiori  nervorum  ence- 
phali investigatione.  Sufficiat  tamen  hic  nonnul- 
los tantum  ramos  Nervi  trigemini  tractare. 

Duo  primi  rami  portionis  majoris  Nervi  trigemini 
tum  organicis  functionibus  tum  animalibus  perspi- 
cue praesunt. 

1.  Nervum  lacrymalem  secretioni  lacrymarum 
praeesse , plures  contendunt  Auctores.  Alii  con- 
tra , qui  omnes  functiones  organicas  immediate  N. 
sympathico  regi  putant,  Nervum  lacrymalem  in  la- 
crymis  secernendis  nullas  agere  partes , perhibent ; 
auctoritate  innituntur  Celeberrimorum  Anatomico- 
rum, qui  nunquam  hunc  nervum  (internos  scilicet 
ipsius  ramos)  in  ipsam  glandulam  terminari  vide- 
runt , sed  semper  per  glandulae  substantiam  solum- 
modo transire.  — Quinam  Viri  Docti  priorem  tue- 
antur opinionem , ex  sequentibus  videre  licet. 


(1)  Plura  praeterea  phaenomena  , quae  quotidie  observari  pos- 
sunt, indicant  in  organis,  Vitae  Organicae  modo  des- 
tinatis, nullam  sensationem  in  statu  normali  adesse.  Si 
v.  gr.  spiritum  vini  in  ore  retinemus  , ardentem  ipsius  effec- 
tum statim  sentimus,  nullam  vero  sensationem  provocat  ille 
spiritus  in  ventriculo  et  oesophago. 


Celeb.  bockius  contendit,  quosdam  ramulos  rami 
interni  N.  lacrymalis  inter  glomerulos  Glandulae  la~ 
crymalis  terminari  (1);  langebeckius  ait:  N.  lacry- 
malem  praeesse  functioni  organorum  lacrymarum , 
atque  una  cum  ramulis  Arteriae  laerymalis  interius 
glandulae  lacrymalis  parenchyma  adire  (2) : 

Joh.  fred.  meckelius  quoque  confirmat  quos- 
dam ramulos  hujus  nervi  in  glandulam  exire  (3). 

Quamvis  difficile  sit,  dissentientibus  Viris  Doctis- 
simis, de  N.  lacrymalis  distributione  certi  quid  sta- 
tuere , liceat  tamen  sequentes  considerationes  Lec- 
torum judicio  committere. 

a . Quam  ob  causam  nervus  ille  glandulam  adi- 
ret, si  solummodo  conjunctivae  et  faciei  cuti  des- 
tinatus esset  (4)  ? Quare  in  glandula  multos  in 


(1)  Conf.  A.  c.  bock  1.  c.  pag.  20.  — Eandem  sententiam  pro- 
fitetur E.  A.  lauthius.  Conf.  Nouveau  manuel  de  Vana - 
tomiste , par  e.  a.  lautu.  Paris  1829.  pag.  432. 

(2)  Langenbeck,  Icones  neurologicae , Fasc.  II.  Tab.  II.  t. 
Tab.  IV.  18.  — Fasc.  111.  Tab.  XVI.  h.  h.  Tab.  XX.  *.  — 
Nervenlehre  mit  Hinweisung  auf  die  Icones  neurologicae  , 
pag.  64. 

(3)  Conf.  Handbuch  der  menschlichen  Anatomie  von  j.  f. 
MECKEL , Tom.  III.  1817.  pag.  720.  — 

Cl.  RUDOLPHiUs  et  E.  H.  weberus  nullam  certam  sen- 
tentiam liac  de  re  tuentur.  Conf.  rudolphCs  Grun - 
driss  der  Phy siologie , Tom.  II.  Fasc.  II.  pag.  56.  Hil- 
debrandt’s  Anatomie , ed.  e.  h.  weber  , Tom.  III. 
pag.  450. 

(4)  Nullum  ramulum  portionis  majoris  N.  trigemini  muscu- 
los ‘'adire , liquet  ex  iis,  quae  supra  monuimus.  Conf. 
supra  pag.  44.  Nota.  — Vid»  arnold  , 1.  c.  pag.  186. 
Nota  1. 

ramulos  sese  divideret  plexumque  efforraarel , nisi 
lacrymarum  secretioni  praeesset?  Concedo  equi- 
dem, scopum  nexus,  decursus,  distributionis  caet. 
multorum  nervorum  nos  adhuc  latere,  attamen 
quemdam  finem  habere  nexum  illum,  distributio- 
nem et  decursum  negari  nequit;  quid  jam  verosimi- 
lius  est,  quam  ut  N.  lacrymalis  eo  consilio  ita  sit 
distributus,  ut  glandulae  functioni  praeesset?  Num 
alius  scopus  cogitari  possit,  praesertim  quum  Art. 
lacrymalis  illum  in  decursu  continuo  concomita- 
tur?  — 

b . Attentione  dignissima  res  est,  lacrymarum 
secretionem  plurimis  in  hominibus  directe  ab  ence- 
phalo regi.  — Yerum  quidem  est,  in  omnes  se- 
cretiones aliquam  vim  exercere  Animi  conditionem , 
at  vero  nec  illa  Animi  affectio,  nec  quae  ab  ipsa 
immutatur  secretio , a voluntate  pendet , uti  obtinet 
vel  saltem  saepius  obtinere  potest  in  secretione  la- 
crymarum atque  in  quibusdam  aliis  secretionibus  (1). 


(1)  Scilicet  in  secretione  salivae , lactis  caet.  — 

Si  et  ad  has  functiones  et  ad  respirationem  respicia- 
mus , omnes  functiones  haud  inepte  sequenti  modo  divi- 
di possunt , scilicet : in 

1.  Functiones  voluntarias,* 

2,  — involuntarias,-  quae  rursus  dispesci  pos- 

sunt in : 

a.  functiones , quibus  voluntas  nu in- 
quam praeesse  potest , et  in 

b . functiones  , quae  voluntate  regi  pos- 
sunt, aut 

a.  modo  directo , cujus  exemplum 
est  respiratio , aut 
/?.  modo  indirecto  , per  phantasiam 
sciltcet,  e.  gr.  secr.  lacrymarum. 

Permulta  enim  exempla  ubique  reperimus  hominum, 
qui  pro  lubitu  lacrymas  fundere  valent.  Cujus  rei 
in  causa  esse  videtur , quod  secretioni  lacrymarum 
praeest  nervus  ad  Animalem  Vitam  pertinens.  — 
Forsan  quis  objiciet,  multas  peragi  secretiones, 
(quod  quidem  infra  probari  conabor),  ope  nervo- 
rum Vitae  Animalis,  quae  tamen  nullo  modo  vo- 
luntati subjectae  sunt.  Haec  vero  objectio  facile 
refutatur;  nam  quamvis  contendimus,  functiones, 
in  quas  voluntas  magnam  vim  excercet,  animalibus 
regi  nervis,  exinde  nondum  concludendum  est, 
omnes  functiones,  quibus  nervi  aut  cerebri  aut 
Medullae  spinalis  praesunt , a voluntate  dependere. 

Equidem  itaque  plane  persuasum  habeo , N.  la- 
crymalem  functioni  Vitae  Organicae  praeesse. 

2.  Nervus  ethmoidalis  tam  decursu  suo,  quam 
distributione  monstrat,  se  organicae  praeesse  func- 
tioni, secretioni  scilicet  membranae  mucosae  nasi 
et  quorundam  ipsius  sinuum.  Si  enim  solummodo 
sensationi  nasi  inserviret,  cui  bono  foret,  quod 
quidam  ipsius  ramuli  in  suprema  nasi  cavitatis 
parte  terminantur?  Ipsorum  enim  distributio  in 
infima  nasi  parte  sufficit,  ut  prohibeatur,  ne  naso 
noxium  quid  immittatur. 

Si  vero  observatio  CI.  langenbeckii  (i)  confir- 
metur, ramum  Nervi  ethmoidalis  sinum  adire  fron- 
talem , tunc  certe  ultiori  carere  possumus  argu- 
mento, nervum  illum  organicae  functioni  praeesse, 


(l)  Langenbeck,  Icones  Neurologicae , Fasc.  III.  Tab. 
XXII.  Fig.  2.  3.  — Nervenlchre  , pag.  66. 

quum  in  sinu  frontali  nulla  animalis  functio  ne  co- 
gitari quidem  possit. 

3.  N.  N.  infratrochlearis  et  supratrochlearis 
ramulos  edunt  ad  Saccum  lacrymalem,  qui  nullo 
modo  alii  proposito  inservire  possunt , quam  ut 
huj  us  sacci  functioni  organicae  praesunt , quum  et 
motus  ariimalis  et  sensus  (in  statu  normali)  huic 
organo  plane  desint.  Forsan  hujus  nervi  organica 
functio  exinde  quoque  demonstrari  posset , quod 
adunt  Carunculam  lacrymalam. 

4.  Rami  dentales  superiores  posteriores  etiam 
certa  prae  se  ferunt  vis  organicae  signa.  Langen- 
beckius  (i).  meckelius  (2) , lauthius  (3) , aliique 
ramulos  antrum  higmori  perspicue  adeuntes  obser- 
varunt (4). 

Quin  immo  plures  nervi  Vitae  Animalis  adnume- 
rari  possunt,  Vitae  Organicae  muneribus  certo  cer- 
tius inservientes.  Ex  pluribus  enim  reliquis  ramis 
e Pari  Vto  originem  trahentibus,  e portione  inter- 
media wrisbergii  (5)  Paris  VIImi,  e radice  sensoria 
Paris  IXni  (glossopharyngei) , e radice  sensoria  Pa- 
ris XIImi  (hypoglossi) , postremo  e pluribus  ramis 


(1)  1.  c.  pag.  71.  Icones  Neurologicae  , Fasc.  III.  Tab.  XIV.  D. 
Tab.  XVII.  37. 

(2)  Handbucli  der  menschlichen  Anatomie  , Tom.  111.  1817. 
pag.  728. 

(3)  Conf.  lauth  1.  c.  pag,  442. 

(4)  Etiam  N.  infraorbitalis  secundam  plures  Auctores  ramos 
ad  involucrum  Sinus  higmori  edit. 

(5)  Conf.  l.  W.  T.  bischoff  , de  Nervo  Accessorio  jvillisii  , 
pag.  73  et  85. 

sensoriis  nervorum  Medullae  spinalis,  liquide  con- 
stat, ipsas  facultates  acquirere  organicas  per  con- 
junctionem cum  N.  sympathico ; cum  vero  hi  ner- 
vi sensorii  semper  inveniantur  conjuncti  cum  ner- 
vis motoriis,  ipsas  in  hac  copula  examinare  prae- 
stat. — 

Sed  ut  intelligat  B.  L.  quomodo  imprimis  fac- 
tum sit,  ut  adfirmare  ausim,  posse  nervos  Vitae 
Organicae  in  statu  abnormi  a nervis  Vitae  Animalis 
sensationem  accipere,  attendat,  quaeso,  ad  memo- 
rabile illud  phaenomenon:  N.  sympathicum  cum  om- 
nibus N.  sensus  copulari,  si  excipias  tres  illos  nervos 
sensus  primae  classis , qui  sensatione  omnino  carent. 

Ut  autem  statuerim , omnes  nervos  Vitae  Orga- 
nicae vim  suam  motoriam  a nervis  Vitae  Animalis 
accipere,  inventa  nervorum  Vitae  Organicae  cum 
omnibus  nervis  motoriis  conjunctio  me  imprimis  im- 
pulit. Haec  copula  non  solummodo  obtinet  cum 
iis  nervis  motoriis , qui  cum  nervis  sensationis  con- 
junguntur, sed  etiam  cum  nervis  motoriis,  qui  ta- 
lem conjunctionem  animalem,  ut  ita  dicam,  haud 
ineunt.  — Antequam  ad  hoc  argumentum  transeam , 
ipsi  nervi  motorii  primum  accuratius  sunt  exami- 
nandi. 


Nervi  motorii  commode  dividi  possunt  in  duas 
classes , quarum : 

I.  Altera  nervos  continet , qui  cum  nervis  sen- 
sationis non  coeunt , dum 

II.  Altera  omnes  nervos  amplectitur,  qui  cum 
nervis  sensationis  connectuntur. 

I,  Ad  illam  classem  referendi  sunt: 

1.  Nervus  oculi  motorius  ; 

2.  trochlearis  ; 

3.  — abducens . 

IL  Ad  hanc  contra  omnes  reliqui  nervi  motorii 

pertinent. 

Liceat  paulisper  hic  morari  atque  B.  Lectoris 
judicio  committere  nonnullas  considerationes,  quae 
explicant,  quare  tres  nervi  musculorum  oculi  nul- 
lam copulam  ineant  cum  nervis  sensationis  (1). 

Supra  , pag.  38 , jam  monui , nervos  motorios  ideo 
cum  nervis  sensoriis  copulam  inire,  ut  nervi  utri- 
usque  ordinis  sibi  invicem  auxilientur.  Hanc  vero 
sententiam  hic  fusius  explicaturus  sum. 

Motus  animalis  et  sensus  duo  sunt  phaenomena , 
quae  sibi  invicem  ita  necessaria  sunt , ut  in  nulla 
fere  corporis  parte  separata  inveniantur.  — Quo- 
ties nervi  sensorii  aliquid  percipiunt , nervos  moto- 


(1)  ScARPA  hac  de  re  ita  disserit:  «Quaestio  insurgit  ab 
» Anatomicis  aeqne  ac  a Physiologis  non  spernenda  , quam 
» nimirum  ob  causam  obveniat , ut  dum  musculi  omnes 
» singulique  voluntatis  nutui  obsequentes  in  universo  cor- 
» pore  duplici  nervorum  ordine  instructi  sunt , motorio 
» nempe  et  sensorio , musculi  oculum  moventes  duntaxat 
» sensoriis  vitalibus  nervis  carere  videantur.  Nam  certum 
«et  inconcussum  est,  Quinti  nervorum  cerebri  ramum 
» Ophthalmicum  orbitam  transgredientem  ne  minimum 
« quidem  filamentum  valde  conspicuis  ceteroquin  nervis 
«oculum  moventibus  addere. ” — ■ Conf.  SCARPA  , de  Gan- 
gliis dcque  utriusque  ordinis  nervorum  ctc,  Isis,  1832. 
Hcft  XII.  pag.  1329. 


163 


nos } cum  ipsis  conjunctos,  stimulant,  et,  (nisi  vo- 
luntas  impediat) , motus  oritur  automaticus , con- 
veniens omnino  stimulo  (1),  quo  provocatus  est. 
Hocce  motu  stimulus,  qui  sensum  provocavit,  amo- 
vetur, vel  corpori  magis  appropinquat,  vel  ad 
aliam  partem  corporis  transfertur,  vel  vario  modo 
modificatur.  Ne  autem  motus  nocivum  provocet 
effectum,  rursus  sensatione  ipsi  opus  est,  atque  tali 
modo  alteri  alter  auxiliatur. 

Si  vero  investigamus,  cujusnam  indolis  sit  ner- 
vus sensus,  qui  ansam  praebeat  motui  bulbi  oculi, 
et  cujus  actionem  hicce  motus  rursus  provocet, 
inveniemus , hunc  nervum  sensus  sensum  quidem 
peculiarem , non  vero  sensationem  possidere.  Est 
enim  Nervus  opticus . — Nullo  itaque  modo  hi 
nervi  (Nervus  opticus  et  nervi  musculorum  bulbi 
oculi)  directe  in  se  invicem  agere  possunt , at  om- 
nino modo  indirecto , ope  scilicet  Encephali.  Hinc 
etiam  factum  est,  ut  nullus  motus  automaticus  in 
musculis  bulbum  oculi  moventibus  in  statu  normali 
locum  habere  possit  (2). 


(1)  Conf.  supra  pag.  75. 

(2)  Motum , qui  musculis  bulbi  oculi  perficitur,  in  statu 
normali  numquam  revera  automaticum  evadere  posse , 
cuique , rem  accuratius  . investiganti , perspicue  patet. 
Yidere  enim  haud  possumus , nisi  palpebras  superiores 
sublevemns , aut,  ut  ajunt,  nisi  oculi  aperti  sint.  Quae 
quidem  actio  numquam  prorsus  automatica  evadit , quum 
semper  eum  in  finem  instituitur,  ut  Functio  quaedam 
Animalis  summi  momenti  (visus  nempe)  peragi  possit. 
Oculo  enim  jam  aperto,  a directione  bulbi,  quae  variis 
musculis  variis  modis  mutari  potest,  dependet,  quaenam 
Nervo  optico  conspicienda  offerantur , neque  hunc  mo- 
li* 

Neque  ii  sunt,  qui  stimulum  nocivum  a conjunc- 
tiva amovere,  mutare  vel  modificare  valeant.  Hoc 
enim  tantummodo  fieri  potest  per  musculum , cujus 
nervi  motorii  cum  sensoriis  conjuncti  sunt,  scilicet 
per  M.  orbicularem  palpebrarum. 


Omnes  nervi  motorii  cum  N.  sympathico  sunt 
conjuncti  et  quidem  N.  oculi  motorius  et  N.  ab- 
ducens copula  gaudent  conspicua , quam  nemo 
non  invenire  potest.  Quod  autem  nulla  nec  di- 
recta nec  indirecta  conjunctio  inventa  sit  Nervum 
trochlearem  inter  et  N.  sympathicum , hoc  thesi 
meae  non  contrarium  est ; nam , quamvis  nondum 
sit  inventa , potest  tamen  adesse.  Per  analogiam 
omnino  convictus  sum,  conjunctionem  talem  locum 


tum  umquam  automaticum  evadere  posse  , vix  est , quod 
moneam. 

Operae  pretium  est  observare , Musculum  levatorem 
palpebrae  superioris  ramo  nervoso  regi , e Nervo  oculi 
motorio  orto , qui  nervus  summam  exserit  vim  in 
regenda  bulbi  directione , quae  visui  omnino  necessa- 
ria est.  — Quo  temporis  puncto  itaque  palpebra  subleva- 
tur , eodem  agunt  musculi  , qui  praecipue  bulbum  diri- 
gunt. Hinc  quoque  accidit,  ut  oculorum  nictitatione 
non  modo  palpebrae  levator , sed  etiam  plures  musculi 
bulbi  relaxentur. 

Hisce  igitur  perspicue  intelligitur , quamobrem  in 
somno  oculos  claudamus.  Palpebrae  enim  superiores  suo 
potius  pondere  decidunt,  quam  quidem  vi  adhibita  Mus- 
culorum orbicularium  palpebrarum;  Musculus  enim  leva- 
tor palpebrae  relaxatus  jam  quiescit,  quiescunt  autem 
simul  omnes  bulbi  musculi , post  tantos  totius  diei  labo- 
res defatigati. 

habere.  Omnes  nervos  motorios  Medullae  spinalis 
cum  N.  sympathico  copulam  inire , ex  iis , quae 
supra  pag.  72,  monui,  perspicue  patet.  Quod  ad 
ramos  motorios  N.  N.  facialis,  glossopharyngei,  hy- 
poglossi et  ad  ipsum  N.  accessorium  willisii,  nec 
non  ad  portionem  minorem  N.  trigemini  attinet , 
nullum  certe  dubium  restat , quin  aeque  ac  rami 
sensorii,  cum  N.  sympathico  conjuncti  sint. 

Inde  igitur  concludo: 

1.  Nervos  Vitae  Organicae  hujus  copulae  ope 
facultates  motorias  acquirere , et 

2.  Nervos  motorios  Vitae  Animalis  vi  organica 
instrui.  — 

Objici  possit  contra  1.,  me  supra  (1)  dixisse, 
motum  organicum  a materiei  permutatione  non  pos- 
se separari,  utramque  facultatem  in  unum  conflue- 
re, nec  divelli  debere.  Nullam  vim  organicam  Ani- 
mo repraesentari  posse  absque  motu,  negari  haud 
potest,  sed  ad  componendam  atque  constituendam 
hanc  vim  plures  vires  conjunctim  agere  possunt. 
Si  pro  vero  habemus , nervos  Vitae  Organicae  nexu 
suo  cum  nervis  sensationis  facultates  sensorias  ac- 
quirere in  statu  abnormi,  quid  obstat,  quominus 
credamus , ipsos  vim  movendi  a nervis  motoriis  ac- 
cipere ? 

Consideremus  nexum  N.  abducentis  cum  N.  sym- 
pathico et  explicemus,  quaenam  sit  hujus  copulae 
utilitas.  N.  sympathico  in  statu  morboso  sensatio- 


(I)  Conf.  supra  Sect,  prim.  Cap.  ait.  pag.  79. 

nem  tribuere  non  potest  ille  nervus ; ipse  enim  sensa- 
tione caret.  Ipsum  nexum,  secundum  alteram  hujus 
theseos  partem,  sola  de  causa  esse  datum,  ut  ner- 
vus noster  vim  vegeiativam  acquirat,  minime  est 
verisimile;  nam  nervus  per  unum  solummodo  mus- 
culum distribuitur , nervus  conjungens  admodum 
insignis  est.  Ergo  vix  credendum  est , nullum  alium 
hujus  nexus  esse  usum,  quam  ut  unico  huic  mus- 
culo vim  organicam  tribuat.  Nervum  abducentem 
revera  vim  organicam  accipere,  non  equidem  nego , 
sed  scopus  hujus  nexus  praecipuus  est,  ut  N.  sym- 
pathico vis  motoria  suppeditetur,  cujus  quidem  vis 
motoriae  usus  in  nervis  Vitae  Animalis  arbitrarius 
est,  in  nervis  vero  Vitae  Organicae,  postquam  per 
ganglion  transierint  nervi,  voluntati  non  amplius 
obedit.  — 

Ne  quis  objiciat,  intersecto  nexu  inter  Nervum 
sympathicum  et  nervum  Vitae  Animalis,  superstitem 
esse  motum  multis  in  partibus  solius  N.  sympathi- 
ci ramis  praeditis.  Nam  nemo  fere  nescit,  cor 
animalium,  e corpore  exsectum  post  satis  magnum 
temporis  intervallum  pulsare.  Experimenta  whytii 
probant,  pulsare  posse  cor  ranae  per  novem  horas, 
postquam  Medulla  spinalis  destructa  erat,  atque 
caput  abscissum.  — Haec  quidem  phaenomena 
admodum  notabilia  sunt,  sed  minime  probant,  vim 
motoriam  N.  sympathici  non  dependere  a nervis 
motoriis  Vitae  Animalis.  — - Comparentur  cum  hisce 
motus  illi,  qui  in  piscibus  inque  amphibiis  quibus- 
dam deeapitatis  observantur.  In  hisce  enim  ani- 
malibus nemo,  ni  multum  fallor,  negabit,  motus 
«animales  ah  Encephalo  pendere.  Nihilo  tamen  mi- 

nus  et  haec  animalia  post  amotum  Encephalum  sese 
movent. 

Possunt  omnino  condi  hypotheses , quae  motum 
cordis  aliarumque  partium,  post  divulsum  ipsarum 
nexum  cum  nervis  Vitae  Animalis , aeque  explicent, 
ac  motum  caudae  piscis  decapitati.  Yerum  enim 
vero  talibus  hypothesibus  non  indigeo , quoniam 
minime  credo,  phaenomena  haecce  memorabilia 
meae  de  nervis  theoriae  contraria  esse  (!)• 

Praeter  memorata  argumenta  alia  etiam  habeo 
et  quidem  valida,  quae  probant,  nervos  Vitae  Or- 
ganicae a nervis  motoriis  Vitae  Animalis  movendi 
accipere  facultatem.  — Operae  pretium  est,  atten- 
dere ad  cordis  pulsationes  in  affectionibus  Animi  (2) , 
sub  quibus  corpus  interdum  aut  prorsus  quiescit, 
aut  motus  animales  non  alios,  quam  perexiguos 
exserit.  — Vulgo  talem  pulsationem  ex  sympathia 
explicant  Viri  Docti , vel  potius  explicare  se  perhibent. 
Stimulus  tamen  quidem  adesse  debet;  qui  ab  Ence- 
phalo profectus  in  nervos  agat,  difficile  explicatur, 
sed  perquam  verosimile  est,  ipsum  nervorum  mo- 
toriorum ope  actionem  suam  exercere.  — An  alia 


(1)  Quod  ad  motum  cordis  attinet , massa  nervea  Vitae  Or- 
ganicae per  quoddam  temporis  intervallum  vim , a massa 
nervea  Vitae  Animalis  acceptam,  retinere  potest.  Conf. 
inf.  pag.  174. 

(2)  Quid  Animi  pathemata  valeant  ad  inflammationum  cursus 
et  solitos  exitus  mutandos , satis  constat.  Conf.  j.  l.  c. 
schroeder  van  der  kolk  , Observationes  anatomico- 
pathologici  et  pract ici  argumenti , fasciculus  I,  Arastelo- 
dami  1826  pag,  37. 

via  ipsi  palet?  — Nervos  sensationis  motum  provo- 
care non  posse,  constat.  An  potius,  praeter  ner- 
vos motorios  et  sensus , tertius  quidam  ordo 
existit  nervorum  Vitae  Animalis?  Hoc  equidem 
non  credo.  — - 

Hujus  quidem  loci  est,  plura  (i)  etiam  afferre 
argumenta,  quae  probent,  nervos  Vitae  Animalis 
revera  habere  facultates  organicas,  quod  ubi  pro- 
batum erit,  ii,  quantum  in  me  est,  Auctores  refel- 
lendi sunt,  qui  credant,  vim  organicam  soli  N. 
sympathico  insitam  esse. 

Nervos  Vitae  Animalis  vi  pollere  Organica,  inter 
alia  probant  plexus  illi  nervorum  Vitae  Animalis, 
qui  vasis  incumbunt.  Quisnam  horum  plexuum 
esset  usus,  nisi  vim  exerceant  organicam?  — Num 
omnes  horum  plexuum  ramuli  ad  cutem  musculos- 
ve  redeunt?  Si  nullam  exercent  functionem  orga- 
nicam aut  motui  aut  sensui  praeesse  debent.  Cui- 
nam, quaeso,  Functioni  Animali  inservire  possunt, 
si  vasis  imcumbentes  sese  non  ultra  extendunt? 
Num  omnes  N.  Glossopharyngei  ramulos,  qui 
xum  mollem  carotidis  adeunt,  iterum  e plexu  us- 
que ad  cutem  aut  musculos  persequi  possimus?  Et 
etiamsi  hoc  possemus , cur  nervi  illi , Arteriam  ca- 
rotidem petunt?  — Exemplo  sit  alius  quidam  ner- 
vus. Sumamus  ramum  interosseum  dorsalem  N.  ra- 
dialis; ramulos  ille  edit  ad  membranam  capsularem 
manus.  Quisnam  hujus  ramuli  hoc  in  loco  usus 


(1)  Coaf.  argumenta  supra,  pag.  156-160,  hac  de  re  allata. 

est  (1),  dum  motus  animalis  et  sensatio  (in  statu 
normali)  in  hac  capsula  desiderantur?  Secretioni 
igitur  praeest,  — Quonam  consilio  Nervus  media- 
nus  Arteriae  brachiali  ramulos  suppeditat?  Cur  N. 
cruralis  Arteriae  ejusdem  nominis?  Multa  plura 
possim  afferre  argumenta , plura  tamen  attingere 
nolim , ne  Lectori  taedium  moveatur.  Sed  hoc 
unum  urgeo , quomodo  sensationi  inservire  possunt , 
nisi  cutem  petant,  cuinam  motui  animali,  nisi 
musculos?  — 

Jam  in  Introductione  (2)  hujus  disputationis  mo- 
nui , omnia  phaenomena  vitae  ad  tria  posse  referri , 
scilicet  ad  motum , sensum  et  materiei  permutatio- 
nem. — In  statu  sano  sola  cutis  ejusque  processus 
proximi  sensui  (excepto  sensu  summi  ordinis)  pa- 
tent, dum  in  musculis  Vitae  Animalis  motuum  ani- 
malium sedes  est;  materiei  autem  permutatio  in  uni- 
verso corpore  peragitur.  — 

His  itaque  considerationibus  nec  non  argumentis 
in  hocce  capite  allatis  perductus  concludere  au- 
deo : 

1.  Omnes  nervos,  tum  e N.  sympathico  origi- 
nem trahentes,  tum  ad  nervos  Vitae  Anima- 
les pertinentes,  (exceptis  N.  N.  olfactoriis 
opticis  et  acusticis,  qui  nec  cutem  nec  mus- 


i 

(1)  Quamvis  falsum  sit,  quod  contendit  LUCAE  (s.  C.  LUCAE 
quaedam  observationes  anatomicae  circa  nervos  arterias 
adeuntes  , F.  a.  M.  1810.  4°.  Reil^s  Archiv  , Tom.  XI. 
1809.  Tab.  Xi.  b.)  , nervos  in  cellulosa  arteriarum  ter- 
minare, borum  tamen  nervorum  finis  in  cute  aut  muscu- 
lis inveniri  haud  potest. 

(2)  Vid.  pag.  5, 


/ 

culos  Vitae  Animalis  adeunt),  soli  materiae 
permutationi  praeesse. 

% Omnes  nervos,  qui  ad  cutem  ejusque  proxi- 
mos processus  procedunt,  sensationem 
regere.  (Nervi,  qui  huc  referendi  sunt,  aut 
duo,  aut  unum,  aut  nullum  prorsus  sensum 
peculiarem  ministrant,  dum  omnes  mate- 
riae permutationi  destinati  sunt). 

3.  Omnes  nervos , qui  voluntarios  musculos 
adeunt,  motum  exercere  animalem  et  ma- 
teriae permutationem  (!)• 


Optime  equidem  sentio,  ea,  quae  de  separatione 
et  evolutione  systematis  nervei  disputavi  pluribus 
etiam  patere  objectionibus.  — Singulis  tamen  nunc 
respondere  conabor. 

Objici  forte  potest , systema  nervorum  vegetativo- 
rum  (2)  in  Acephalis  admodum  evolutum  esse.  Sed 
haec  observatio  sententiam  meam  magis  firmat  et 
probat,  quam  quidem  impugnat. 

Ex  ea,  quam  proposui,  separationis  utriusque 
systematis  nervei  divisione , in  generalem  nempe 
et  specialem  (3) , liquido  constat , posse  adesse  N. 


(1)  Ad  haec  illustranda  inservit  Conspectus  facultatum , quae 
in  nervis  insitae  sunt . Conf.  infra  pag.  181.  N°.  1,2, 
3 , 4 , 5. 

(2)  Quamquam  systema  nerveum  in  Aceplialis  nondum  satis 
accurate  sit  observatum;  optime  de  hoc  argumento  men- 
tus  est  Cei.  ACKERMANNUS.  — 

(3)  Conf.  supra  pag.  113. 

sympathicum,  quamvis  non  omnes  vires  animales  nec 
massa,  cui  proprie  insitae  sunt,  evolutae  adsint. 
Non  potest  sese  evolvere  cerebrum , ni  multum 
fallor  (1),  nisi  prius  exstiterit  N.  sympathicus,  po- 
test igitur  omnino  in  media  sua  evolutione  subsis- 
tere massa  ita  dicta  animalis,  evoluto  jam  N.  sym- 
pathico. — 

Quum  autem  massa  nervea  Vitae  Animalis,  etiam 
post  separationem  tam  magnam , exserat  vim  in 
massam  nerveam  Vitae  Organicae,  sponte  intelli- 
gitur,  massam  illam,  non  perfecte  evolutam,  non 
posse  eam  vim  huic  massae  impertire,  quam  tribuit 
ipsi  massa  nervea  Vitae  Animalis,  cujus  evolutio 
rite  procedit;  et  boc  statim  etiam  liquet.  Nam  si 
systema  nervorum  organicorum  per  se  existere  pos- 
set, non  cooperante  systemate  nervorum  Vitae  Ani- 
malis, tunc  aeque  bene  agere  deberet,  non  evo- 
luta massa  animali.  Et  quid  obtinet  in  Acephalis  $ 
Quot  quantaeque  abnormitates  observantur  in  iis 
partibus,  quibus  vis  organica  praecipue  insidet? 
Semper  partes  quaedam  momentosae  aut  prorsus 
desunt , aut  admodum  sunt  imperfectae.  Tractus 
intestinalis  nequaquam  perfectus  invenitur.  Hepar 
aut  deest  prorsus,  aut  si  invenitur,  (quod  rarum) , 
in  infimo  evolutionis  ordine  subsistit  (2).  Pulmones 
et  Cor  fere  semper  desiderantur.  Musculi  admo- 
dum tenues  sunt,  etc. 


(1)  Conf.  supra  pag.  114. 

(2)  Centendit  solus  SCHELLHAMMERUS , se  hepar  perfecte 
evolutum  invenisse.  Conf.  schellitammer  , eph. 

cur.  nat. 

Hoc  loco  ago  de  Acephalis,  non  de  Anencepha* 
lis , quos  etiam  meae  sententiae  non  contrarios 
esse,  per  se  patet.  — Neque  etiam  Acephalus  ille, 
quem  descripsit  Geleb.  clarke  (1)  et  in  quo  nec 
nervi  nec  Medulla  spinalis  inventa  sunt,  theoriam 
meam  subvertit.  Hoc  enim  monstrum;  si  verum  est, 
nervis  illud  carere  (?) , vix  majorem,  quam  infimum 
vitae  gradum  attigerat.  Omne  Columnae  verte- 
bralis, musculorum  caet.  vestigium  deerat. — Biffici- 
lius  explicatur  dessaultii  (2)  acephalus.  Testatur 
nimirum  Celeberrimus  ille  Auctor,  se  nervos  inve- 
nisse absque  Medulla  spinali.  — In  hoc  itaque  ca- 
su post  nervorum  formationem  Medulla  spinalis  mor- 
bose affecta  esse  et  evanuisse  videtur. 

Quod  autem  attinet  ad  opinionem  quorumdam 
Physiologorum , Encephalum  et  Medullam  spinalem 
e nervis  evolvi,  hanc  nemo  veram  habere  potest, 
qui  artuum  nervorumque  ad  eos  decurrentium  for- 
mationem rite  consideravit,  aut  evolutionem  quo- 
rumdam musculorum  nervorumque  ad  eos  pertinen- 
tium examinavit.  Cuique  cognitum  est,  quam  sero 
formantur  reliquae  partes,  post  evolutionem  Medul- 
lae spinalis  et  Encephali. 

Hae  itaque  aliaeque  objectiones  facile  refellun- 
tur. Si  quis  v.  gr,  N.  sympathici  privam  existen- 
tiam  probare  cupiens,  objiciat,  in  fatuis  nervos 


(1)  Pliilos.  transait  1793. 

(2)  Conf.  fr.  blandin,  in  Universal-Lexicon  der practischen 
Medicin  und  Chirurgie  frey  bearbeitct  von  mehrern  deut- 
schen  Aerzten . Leipzig  und  Naumburg  1883.  Tora.  I. 
pag.  88.  — 

plures  encephali  et  Medullae  spinalis  atrophia  fuisse 
adfectos,  dum  ad  modum  evolutus  erat  N.  sympa- 
thicus (1),  nequaquam  hoc  meae  de  mutuo  nervo- 
rum auxilio  opinioni  est  contrarium.  Nam  super- 
est  post  illam  separationem , mutuum  vinculum 
quoddam,  ex  quo  liquet,  nervos  Vitae  Organicae  a 
nervis  Vitae  Animalis  pendere,  et  vice  versa.  Verum 
enim  vero  hicce  nexus  adeo  multiplex  est,  ut  etiam- 
si alterum  vinculum  nullam  amplius  possit  afferre 
utilitatem,  reliqua  vincula  tamen  apta  manent  (2), 
ut  ea  peragant , quibus  paragendis  nonnulla  minus 
apta  vel  omnino  inepta  evaserunt. 

Nemo  dein  non  videt,  necessario  existere  debere 
abnormitates,  si  quis,  ut  fecerunt  Geleb.  peti- 
tus (3)  , arnemaxnus  (4) , MAYERUS  (5)  aliique  (6)  , 
superiorem  partem  N.  sympathici  persecet ; sed 
minime  is  sum,  qui  videam,  ita  probari  N.  sympa- 
thicum continere  separatum  nervorum  systema.  — 
Quod  enim  de  massa  nervorum  Vitae  Animalis 


(1)  Conf.  CAYRE  in  meckel’ s Archiv  , Tom.  VI.  pag.  464. 
PlNEL  et  ARNOLD.  Conf.  ARNOLD  1.  C.  pag.  155.  LoB- 
STEIN  1.  c.  pag.  55. 

(2)  Auxilium  vero  , quod  suppeditat  massae  organicae  anima- 
lis massa,  tum  primum  sufficiens  est,  ubi  separatio  spe- 
cialis non  omnino  prohibetur. 

(3)  F.  petit,  Memoire  dans  lequel  il  est  demontre , que  les 
nerfs  intercosteaux  fournissent  des  rameaux , qui  portent 
des  esprits  dans  les  yeux.  Histoire  de  V Acad.  royale  des 
Sciences  , Anno  1727.  pag.  1.  sqq.  — 

(4)  A rnemann  , Versuche  uber  die  Regeneration  der  Ner v en  , 
pag.  106. 

(5)  GRaFES  und  walther’s  Journal , Tom.  X.  Heft.  III. 
pag.  421. 

(6)  Dupuytren,  dupuy,  bresciiet.  — 

paries  quaedam  eximi  possint,  iiiaesa  vi  massae 
nervorum  organicorum,  hoc  nihil  plane  probat; 
nam  aut  nexus  quidam  inter  utrumque  systema  hic 
illicve  superest,  aut  massa  nervea  Yitae  Organicae 
post  ablatam  totam  massam  nervorum  Yitae  Ani- 
malis , per  breve  quoddam  temporis  intervallum 
vim  insitam  retinet.  Secundum  priorem  casum 
explicari  quoque  potest  experimentum  stawwii. 
Observavit  enim  Doctissimus  ille  Auctor  (1)  post 
abscissam  Medullam  spinalem,  nervosque  artus  pos- 
teriores petentes,  circulationem  in  ipsis  illis  extre- 
mitatibus interruptam  post  aliquod  tempus  redire.  — 
Non  tamen  credo,  hanc  circulationem  redire  pos- 
se , postquam  penitus  destructus  est  N.  sympa- 
thici nexus  cum  omnibus  ramulis  nervi  abscissi. 
Quod  quidem  experimentum  haud  facile  potest 
institui.  Nam  ope  unius  modo  ramuli,  caeleris 
ramis  abscissis,  N.  sympathicus  nervo  Yitae  Ani- 
malis vim  suppeditare  potest.  Qtiod  eadem  ra- 
tione explicatur , ac  anastomosis  Vasorum.  Eo- 
dem etiam  modo  monstrosum  istum  et  admo- 
dum mirabilem  agnum  explico,  cujus  sceletum 
possidet  Cl.  hendriksxus  (2).  Hujus  agni  Co- 


(1)  Froriep’s  Notizen  , Tom.  XXXYI.  N°.  786.  Aprill833. 

pag.  246.  seqq.  — Hecker^s  Annalen , Dec.  1832.  / 

(2)  In  villa  Zuiderburg , prope  pagum  Voorburg» 

Etiam  in  Collectione  Anatomica  Acad.  L.  B.  vidi  scele- 
tum vituli,  in  quo  4 inferiores  Vertebrae  lumborum,  Os 
sacrum,  atque  Vertebrae  caudales  deficiunt.  Cristae  Os- 
sium innominatorum  cum  ultimis  vertebris  ligamenti  ope 
cohaerent.  Artus  posteriores  evoluti  sunt.  — Cl.  sandi— 
fortitjs  hoc  monstrum  descripsit  in  Museo  Anat.  Acad. 
L,  B.  Tom.  III.  pag.  295. 

lumna  vertebralis  ita  est  constituta,  ut  in  media 
columna  pars  quaedam  desit ; attamen  artus  in*» 
feriores  bene  sunt  evoluti.  Utraque  vertebra,  parti 
deficienti  adjacens,  clausa  est.  Ope  nexus  N.  sym- 
pathici cum  parte  massae  nerveae  supra  laesam 
medullam  positae , vis  organica  posteriori  animalis 
corporis  parti  tribuitur  (1). 

Postremo  commemoranda  objectio  est,  quam 
quis  monere  posset  contra  meam  theoriam : Ner- 
vum sympathicum  nervis  Yitae  Animalis  facultatem 
tribuere  organicam;  possit  nimirum  contendi,  vim 
organicam  semper  sedem  habere  in  Encephalo  et  Me- 
dulla spinali,  ipsamque  inde  ad  Nervum  sympa- 
thicum transferri , aut  ut  aliis  verbis  utar  : N.  sympa- 
thicum solummodo  habendum  esse  pro  nervo  a cen- 
tro , sic  dicto  , nervorum  Vitae  Animalis  proficiscente. 
Hanc  quidem  opinionem  ideo  adsumere  non  pos- 
sum, quoniam  vis  illa  organica  multo  major  est 
in  ipso  N.  sympathico,  quam  in  nervis  Vitae  Ani- 
malis. Porro  et  hoc  cogitandum  est , si  a centro 
nervorum  Vitae  Animalis  ortus  fuerit  N.  sympathi- 
cus , quare  nervi , ad  Vitam  Organicam  pertinen- 
tes , duabus  oriantur  radicibus , ut  nascuntur  plu- 
rimi nervi  Vitae  Animalis?  Postremo  quam  ob 


(1)  Quamquam  autem  Functio  Organica  procedere  potest, 
Animalis  tamen  Functio  locum  non  habet  in  talibus  artu- 
bus, quod  imprimis  demonstrari  potest  quoad  motum, 
quum  nec  voluntas  , nec  coordinaior , in  Encephalo  posita  , 
motui  horum  artuum  praeesse  queant.  Eadem  valent  si- 
ne dubio  quoad  sensationem.  Cui  enim  usui  esset  sensatio 
sine  motu  animali  ? 

rem  haud  proficiscantur  a Nervis  olfactorio , optico 
et  acustico? 

Nervum  sympathicum  solum  non  habendum  esse 
tamquam  reliquorum  omnium  nervorum  fontem  at- 
que parentem  satis  patet  ex  iis,  quae  in  primo  Ca  - 
pite  hujus  Sectionis  disputavi.  Addenda  tamen  vi- 
dentur hoc  loco  experimenta,  quae  institui,  ut  pro- 
barem Ganglion , quod  dicitur  coeliacum  nu in- 
quam pro  centro  nervorum  Vitae  Organicae  esse 
habendum. 

In  multis  cuniculis  absque  magna  difficultate  ab- 
domen aperui , intestina  removi  atque  Ganglion 
coeliacum  exsecui.  Intestinis  in  situ  repositis  atque 
vulneris  labiis  sutura  conjunctis,  animal  per  14, 26, 
36  horas,  et  quod  supra  est,  vitam  protraxit , atque 
inflammatione  graviori  peritonei  mortuum  est  (i)-- 
Si  Ganglion  itaque  coeliacum  pro  centro  haben- 
dum esset  N.  sympathici,  animal  statim  obiret, 
quomodo  post  ablationem  illius  ganglii  inflammatio 
locum  habuisset  ? 

His  igitur  argumentis  demonstratum  esse  spero , 
cujusnam  usus  sil  ?iexus  inter  nervos  Vitae 
Animalis  et  nervos  Vitae  Organicae.  — 


(1)  Duo  ex  his  experimentis  institui  praesentibus  commi- 
litonibus amicissimis  G.  A.  RAMAER  JR..  et.  H.  C.  H. 
THORBECKE,  Med.  Candidatis. 

Si  jam  ea  perpendamus,  quae  in  Capite  primo 
et  altero  hujus  Sectionis  disputavimus,  si  nervo- 
rum separationem  viresque  intueamur,  si  porro 
mutuum  illud  auxilium  consideremus,  quod  alte- 
rum systema  nerveum  alteri  suppeditat , revera  fa- 
teri debemus , unicam  solummodo  vim  principa- 
lem utrique  systemati  praeesse  , unicum  solummodo 
existere  centrum.  — Sed  centrum  illud  ubinam 
quaerendum?  Difficillimum  est,  certi  quid  hac  de 
re  statuere.  Sed  hoc  per  se  patet,  centrum  illud 
non  in  tota  Medulla  spinali  cum  Encephalo  junc- 
ta esse  quaerendum.  Talem  enim  explicationem 
ipsa  vox  centrum  non  pateretur.  Vulgo  quidem  et 
Medulla  spinalis  et  Encephalom  centrum  dicuntur 
nervorum  Vitae  Animalis,  et  ipse  etiam  hac  vocis 
significatione  in  mea  Dissertatione  usus  sum.  Sed  , 
si  quis  veram  vocabuli  significationem  respiciens, 
centrum  quaerere  velit , nequaquam  ille  aut  totum 
Encephalum  cum  Medulla  spinali,  aut  Ganglion  coe- 
liacum tanquam  centrum  considerare  potest.  Nam 
in  priore  illo  casu  Nervus  sympathicus  solummodo 
considerandus  foret  tanquam  Encephali  Medullae- 
que spinalis  nervus,  et  in  altero  casu  Medulla  spi- 
nalis cum  Encephalo  N.  sympathici  forent  produc- 
tum. — - Haec  erat  reilii  opinio.  — Res  autem 
eodem  redit,  ac  si  quis  Atrium  et  Ventriculum 
cordis  dextrum  pro  centro  haberet , posthabitis 
Atrio  et  Ventriculo  sinistro,  aut  vice  versa.  Si 
quis  enim  circulationis  centrum  quaerit , totum 
cor  pro  centro  habere  coactus  est. 

In  animalibus  inferiorum  ordinum , in  quibus 
N.  sympathicus  nondum  a massa  nervea  Vitae  Ani- 
malis separatus  est,  conjunctae  massae  pro  nervo- 
rum (inde  exeuntium)  centro  haberi  possunt.  Sed 
in  iis  animalibus,  in  quibus  separatio  obtinuit, 
ridiculum  foret  aut  Encephalum  cum  Medulla  spi- 
nali aut  N.  sympathicum  aut  horum  quandam  par- 
tem pro  centro  habere. 

Si  quis  contra  ea  vocis  significatione  uti  velit, 
quam  ego  hic  ipsi  tribuo , punctum  quoddam  su- 
mendum est , quo  vires  tum  animales  tum  or- 
ganicae coeunt,  et  ex  quo  praecipue  suam  vim  in 
reliquos  nervos,  tum  ad  Vitam  Animalem,  tum 
ad  Organicam  pertinentes,  exserere  possunt,  aut 
aliis  verbis,  unde  vis  et  animalis  et  organica  totius 
corporis  directo  vel  indirecto  modo  imprimis  de- 
pendent. Ignoscas  mihi  B.  L.,  si  hocce  punctum 
indicare  audeam : est  autem  is  locus  in  Medulla 
oblongata , e quo  Nervi  vagi  oriuntur . 

Argumenta,  quibus  haec  sententia  innititur,  se- 
quentia sunt. 

1.  Supra  explicavimus,  Nervum  vagum  unicum 
esse  in  corpore  nervum,  qui  (aequali  quodam  mo- 
do) vi  polleat  duplici,  altera  organica,  animali 
altera;  atq  e ergo  hunc  nervum  medias  partes  te- 
nere inter  ne*  ;^s  Vitae  Animalis  et  nervos  Vitae 
Vegetativae ; 

2.  Praeterea  vim  animalem  in  nervis  Vitae  Ani- 
malis evanescere,  non  evanescente  ipsorum  vi  or- 
ganica, quod  tamen  in  N.  Vago  obtinere  num- 
quam  potest; 

3.  Nervum  sympathicum  non  posse  evolvi , nisi 
jam  adsit  N.  Vagus. 

4.  Cogitetur  denique  primariam  N.  vagi  functio- 
nem esse^  ut  respirationem  regat;  respirationem 
autem  animalibus  summe  esse  necessariam , hanc 
functionem  ipsis  privam  et  individuam  vitam  con- 
ciliare et  tam  ad  sphaeram  organicam , quam  ad 
animalem  pertinere;  respirationem  Vitam  Anima- 
lem cum  Vita  Organica  perspicue  conjungere  at- 
que tanquam  transitum  a Functionibus  Animalibus 
ad  Organicas , aut  vice  versa , esse  considerandum. 

5.  Si  quis  porro  in  memoriam  revocat,  quantas 
partes  Nervus  vagus  in  digestionem  atque  circulati- 
onem agat , et  considerat  postremo 

6.  Ipsum  illum  nervum  primum  esse , qui  in 
foetu  nato , ad  actionem  stimuletur  (1)  caet. 
fatendum  certe  est , hunc  nervum  e loco  orien- 
dum esse , qui  locus  pro  centro  habendus  est 
virium  et  animalium  et  organicarum . 

Objicere  quis  posset,  persectis  in  regione  colli 
binis  N.  N.  vagis,  respirationem  non  alia  de  causa 
interrumpi,  quam  quoniam  nervi,  qui  motui  la- 
ryngis praesunt,  quique  a Nervo  accessorio willisii 
oriuntur,  in  sua  actione  turbantur. 

Ipsam  Nervorum  vagorum  actionem  penitus  non 
turbari  hacce  operatione,  negari  quidem  nequit, 
sed  minime  obliviscendum  est,  persecto  in  regione 
colli  N.  vago,  copulam  tamen  remanere  inter  Ner- 
vos pharyngeum,  laryngeum  superiorem  et  Nervum 


fl)  Quae  actio  aeque  ad  Vitam  Animalem  ac  ad  Vitam  Or- 
ganicam pertinet.  — Conf,  supra  pag.  158.  Nota. 

laryngeum  inferiorem,  cujus  copulae  ope  N.  N.  Va- 
gorum functio  continuari  potest.  Hoc  tamen  locum 
habere  nequit,  si  persecetur  N.  Vagus  antequam 
Nerv.  pharyngeum  et  N.  laryngeum  ediderit,  aut  ad 
ejus  originem,  aut  in  ipsa  Medulla  oblongata. 

Quum  igitur  ea  Medullae  oblongatae  regio,  e qua 
Nervi  vagi  exeunt,  vim  habeat  quae  summi  est  in 
corpore  momenti,  quum  hoc  in  loco  vis  animalis 
cum  vi  organica  coeat,  quum  in  eadem  regione 
massa  nervea  separari  incipiat,  hunc  ego  locum 
haud  sine  quodam  jure,  ut  spero,  centrum  voco.  — 


CONSPECTUS 


SEPARATIONIS  MASSAE  NERVEAE  UTRIUSQUE  VITAE  NERVO- 
RUMQUE MUTUAE  IN  SE  ACTIONIS  NEC  NON  FACUL- 
TATUM, QUAE  SINGULIS  NERVIS  INSITAE  SUNT. 


Massa  nervea  Vitae 
Animalis  et  Vitae  Or- 
ganicae conjuncta. 


N.  Vagus. 


Massa  nervea  Vitae  Animalis. 


Nervi  Vitae  Animalis, 
t 


Massa  nervea  Vitae  Organicae. 


Nervi  Vitae  Orgauicae. 

i 


I.  Nervi  materiei  permutationis. 


Nervi  sensus. 


52.  Nervi  motus  *)  et  materiei  permutationis. 


Nervi  sensus  peculiaris.  o.  Nervi  sensationis  et  materiei  permutationis. 


a.)  4-  Nervi  tactus,  sensationis  et  materiei  permutationis. 


b.)  5'  Nervi  gustus,  taetris,  sensationis  et  materiei  permutationis. 
Olfactus. 

c.)  g.  Nervi.  ^ Visus. 

Auditus. 


*)  Scilicet  animalis . 


EXPLICATIO  TABULAE. 


Fig.  I.  A. 

Haecce  figura  repraesentat  Medullam  spinalem 
Ranae  esculentae  cum  neryis  extremitatis  poste- 
rioris. 

Ganglion  radicis  sensoriae  Nervi  inguinalis. 

— cruralis. 

— ischiadici. 


cc. 

9- 

/• 

d. 


N.  pudendi. 


1.  Nervus  inguinalis. 

2.  — * cruralis. 

3.  ischiadicus. 

4.  pudendus. 

5.  liamus  N.  inguinalis,  qui  in  inferiori  parte 
musculorum  nec  non  cutis  abdominis  sese 
distribuit. 

*.  liamus  conjungens  N.  cruralem  cum  inguinali. 

6.  Ramus  ex  hacce  conjunctione  oriundus,  qui 
plures  musculos  nec  non  cutem  supremi  fe- 
moris petit.  (Si  conjunctio  N.  inguinalis  cum 
crurali  est  ut  in  Fig.  III.  hic  ramus  e solo 
N.  inguinali  oritur.) 

a.  Initium  conjunctionis  N.  cruralis  cum  ischia- 
dico. 

2+3.  Truncus  communis  horum  nervorum. 

7.  Ramus  internus  j . . w 

t trunci  communis  N.  crura - 

9; externus) 

lis  et  ischiadici , qui  tamen  functione  indicant , 
sese  e N.  crurali  originem  trahere;  adeunt 
plurimos  musculos  et  cutem  femoris. 

10.  Sup  rema  pars  N.  tibialis. 

11.  — — peronaei,  qui  ad  supre- 

mum poplitem  abscissi  sunt. 

Fig.  I.  B.  Fig.  II.  Fig.  III. 

Conjunctio  inter  N.  inguinalem  et  cruralem  in 
variis  Ranis  esculentis.  (Magnitudine  valde  ad- 
aucta hae  figurae  delineatae  sunt.) 

1.  N.  inguinalis. 

2.  — cruralis. 

*.  in  Fig.  I.  B.  Ramus  conjungens,  ut  in 

Fig.  I.  A. , scilicet  transversalis. 

*.  in  Fig.  II.  Ramus  conjungens  obliquus  a 

N.  crurali  ad  N.  inguinalem. 

*.  in  Fig.  III.  R.amus  conjungens  obliquus  a 

N.  inguinali  ad  N.  cruralem. 

Fig.  IV. 

Gyrinus  Ranae  paradoxae  in  primo  evolutionis 
tempore,  quo  nullum  vestigium  evolutionis  extremi- 
tatum anteriorum  adest. 

n.  n . Ramus  lateralis  N.  Vagi  lineam  lateralem 
corporis  percurrens. 

Fig.  V.  *) 

Distributio  Nervi  Vagi  in  Ranae  paradoxae 
Gyrino  magis  evoluto,  cujus  tamen  extremitates 
anteriores  nondum  integumenta  perforarunt. 


*)  Ramos  N.  vagi  investigavi  in  Gyrino  Ranae  paradoxae  , 
in  quo  nullum  extremitatum  anteriorum  vestigium  aderat. 
In  hoc  Gyrino  praeter  ramum  lateralem  3 ramos  inveni 
quorum  primus  cutem  capitis  adit , secundus  in  arcubus 
branchialibus  nec  non  in  partibus  adjacentibus  sese  dis-» 
tribuit,  tertius  abdominis  cavitatem  petit.  Propter  tenui- 
tatem autem  nervorum  , et  animalis  parvitatem  ulterior 
investigatio  institui  haud  potuit. 


it.  Ramus  lateralis. 

s.  — — > princeps,  qui  cavitatem  abdominis 
adit,  ut  in  intestinis  distribuatur. 

9. — musculos  laryngis  adiens. 

w.  — — — qui  sub  axilla  extremitatis  anterioris 
cutem  petit. 

aq  cutem  capitis. 

w/.  — quartum  branchialem  arcum. 

tertium  branchialem  arcum. 

secundum  branchialem  arcum. 

vv. — — glossopharyngeus  (cuvieb.ii)  , e quo 

oritur 

ad  primum  branchialem  arcum,  qui 

in  principio  sese  jungit  cum 
°.  Ramo  quinti  Paris. 

Fig.  VI. 

Distributio  N.  Vagi  in  Perca  fluviatili  juxta 
cuvierium,  ( Histoire  naturelle  des  Poissons )* 
Eadem  signa  eosdem  hic  indicant  ramos  ac  in 
figura  praecedenti.  Ramus  glossopharyngeus  (vv.) 
cum  quinto  Pari  haud  copulam  init.  Sed  ramus  adest , 
qui  cum  ramulo  5 Paris  conjunctus,  ad  basin 
pinnarum  dorsalium  lineam  decurrit  dorsalem. 

Hi  rami  deiineati  huic  tabulae  jam  destinati  erant , quum 
forte  amicissimus  Br.  MULDER  , qui  ut  supra  jam  monui, 
me  inscio  , etiam  Ranam  paradoxam  investigaverat , deli- 
neationem mihi  ostendit  Ramorum  N.  Vagi  in  Gyrino  Ra- 
nae  paradoxae  fere  evolutae.  Hanc  delineationem , quae 
repraesentat  omnes  !N.  Vagi  ramulos,  quorum  distributio- 
nem propria  investigatione  omnino  confirmatam  habeo , 
concessu  amici  , loco  delineationis  supra  memoratae  , hic 

ERRATA 


Pag.  65.  Not.  (2)  lin.  11.  haemisphaerio 
» » » » »15.  haemisphaerio 

» 78.  lin.  2.  DEMONSRATUR , 

» 119.  » 25.  explicarie, 

» 160.  » 10.  adunt, 

» 171.  Not.  (2)  lin.  1.  centendit , 

» 172.  » (1)  » 1.  transait, 


leg.  haemisphaerio  cerebri. 

» haemisphaerio  cerebelli  * 
» DEMONSTRATUR. 

» explicari. 

» adeunt. 

» contendit. 

» transact. 


Caeteris  ignoscat  Lector  Benevolus. 

